
Петер Кардош, Габор Няри 


Ромски лабиринт 


КНИГА-ИГРА 


СрвапуПаБшитиз 
Сорупе! 1 О 2004, Кагдоз Реег, Муап СаБог, 5Тагк Ана 
(ПизгаПпопз) 
Ет5: рибИзиейд т 2004 Бу опа ап Мег, Видарез! 


Правила 


В тази книга Ти си главният герой. С малко късмет, ще оформяш съдбата си 
сам, ще решаваш с кого да се сприятелиш, накъде да поемеш. Твоята 
смелост, мечти и фантазия ще направляват историята. 

Тази книга не се чете по обичайния начин: страниците в нея не са 
номерирани, отделните по-дълги или по-кратки пасажи са отбелязани с 
цифри от 1 до 400. Прелиствайки от страница на страница, ще напредваш в 
зависимост от собствените си решения или следвайки указанията. 
Понякога ще срещаш израза: Хвърли зарчето! В такива случаи късметът ти 
е поставен на изпитание. Случайностите и шансовете в живота оживяват в 
играта чрез бялото кубче с точките по шестте му страни; хвърли го и 
следвай съдбата си! 

Представи си, че си ромско момче, потопи се в неговото ежедневие и 
оцелявай в условията, в които то оцелява. Опознай света, в който живееш, 
през неговия поглед. 

Няма един-единствен правилен път, аи до избрания от теб път ще стигнеш 
след многократни усилия. Неведнъж ще се разочароваш, но не се 
отчайвай, започвай отново. 

И да е на късмет! 


Описание 


Роден си преди 18 години в циганския квартал в Асеновград. За майка си 
знаеш, че отдавна е починала, от баща ти няма никаква вест. Нищо чудно 
да имаш купища братя и сестри, пръснати из страната, но те не те 
интересуват, не ги познаваш. Детските си години си прекарал в дома за 
деца в Нареченските бани, а на седем години си тръгнал на училище в 
Пловдив и си живял в пансиона до училището. Чувствал си се добре, 
общността там е замествала донякъде семейството, за което си мечтал цял 
живот, може би без да си даваш сметка. До този момент никой не е 
проявявал интерес към произхода ти. почти не можеш да си спомниш 
някаква изречена обида, а и тебе самият никак не те интересува кои са 
ромите. След завършване на основното училище си учил в техникума по 
механотехника до осемнайсетата си година. Нямаш желание да 
продължаваш тази професия, не ти харесва, а и не се търси, пък и 
зрелостните изпити можеш да положиш другаде: подал си документи в 


едно училише в София. Новата учебна година започва през септември и 
след година вече би могъл да имаш диплома в ръцете. 

Цял живот си очаквал този момент, затова ти се ще да тръгнеш на часа. Би 
могъл да останеш в интерната още една година, ала не искаш. 

Багажът ти е опакован още от вчера, сбогувал си се с приятелите, с 
възпитателите, със сградата. Сутринта ще те заведат до гарата, мнозина ще 
те изпратят. Малко неочаквано, но това ще те трогне. 

Вече повече от час пътуваш във влака, който наближава Централна гара. 
Откъслечни образи и случки се въртят из главата ти, всъщност много те е 
страх, но знаеш, че можеш да постигнеш всичко. 

Държиш в ръцете си малко състояние - 950 лева: толкова е останало от 
насъбраната социална пенсия, която държавата ти е давала, заради 
починалата ти майка, докато учиш. Част от нея вече си похарчил. 

Не откъсваш поглед от прозореца, композицията бавно навлиза между 
пероните... 

А сега прелисти по-нататък! 


1. 

София е стъписваща, както са ти разказвали приятели, които са били тук. 
Слизаш по железните стъпала на вагона и се отправяш към изхода на 
гарата. Крачиш по напукания асфалт на перона, заобикаляш купища 
боклуци. Сградата на гарата е красива, ала от тълпите хора и от размерите 
й те обзема страх. В подлеза забелязваш група охранители, които 
насъскват две грозновати кучета. За късмет, те са вързани, така че 
минаването покрай тях е по-скоро неприятно, отколкото опасно. Стигаш до 
открита кръгла площадка и сядаш на един бетонен куб. Замисляш се, къде 
би могъл да пренощуваш. 

Би могъл да отидеш при твоя роднина чичо Васил на ул. "Искър". 
Прелисти на 40! Или да потърсиш някаква евтина квартира. Прелисти на 
261! 


2. 
Ровиш се из съобщенията в "Позвънете" и с доволна въздишка 
приглаждаш банкнотите, прибрани в джобчето на жилетката. Не е 
останало много от събраните за 18 години социални, отредени ти от 
държавата. Докато си бил в дома, част от парите са се олихвявали на 
банкова сметка. Крадливо се оглеждаш, имаш чувството, че всички са се 


вторачили в теб - изваждаш ръка от джоба си и продължаваш да четеш. 
Преглеждаш вестника няколко пъти и отбелязваш с кръгче четири 
относително добри възможности. Вярно, едната е малко скъпа, но пък 
навсякъде можеш веднага да се нанесеш. Обаждаш се по телефона и си 
уговаряш среща със собствениците още за същия ден. 

Ако си избрал адрес в квартал Банишора, прелисти на 345! 

Ако тръгнеш за ул. "Опълченска", прелисти на 161! 

Ако започнеш с адреса на ул. "Стара планина", прелисти на 46! 

Ако предпочетеш малко по-скъпото жилище в Борово, прелисти на 77! 


3. 

Акцията трае секунди, с изсвирване ти дават знак, че е готово и бегълците 
са вече във фургоните. По обратния път мълчаливо гледаш през 
прозореца. Във всеки случай възнаграждението за стоенето на пост се 
оказва внушителна сума. Цяла нощ обикаляте стриптийз барове, до 
сутринта си се сприятелил с всички. Запомняш най-сетне и името на шефа: 
целият град го нарича Малаеца. Той ти заръчва да си починеш и след два 
дни да се явиш в центъра. Прелисти на 318! 


4. 
Влизаш в магазина и заставаш с отегчен вид на входа на склада. 
Подритваш с крак надничащите изпод преоценения прах за пране валма 
мръсотии. 
-- Една от задачите ви впрочем ще е да ги разчистите - съобщава ти мъж с 
вратовръзка и насърчително слага ръката си на рамото ти. - Нали сте 
дошли за работата в склада? 
-- Да - отговаряш поразен. - Затова съм дошъл... но откъде знаете? 
-- Нали знаете... такива като вас идват тук или за работа, или... е, няма 
значение. Това беше шега, да не вземете да се обидите? 
Отговаряш, че не си се обидил. Влизаш в склада, където възрастен 
управител ти съобщава, че не може да ти даде работни дрехи. Със спокоен 
тон задаваш въпроса как ще работиш тогава, ала той те подминава без да 
ти обръща внимание. 
Хвърли зарчето! Ако се падне 1 или 2, прелисти на 13. 
За останалите прелисти на 2881 


5. 
На третата седмица унило опипваш остатъка от парите си. Всеки ден си 
припечелвал по двайсетина лева, но някак винаги свършват. 
- Капанът щракна - промърморваш на себе си и с десетарка в джоба се 
отправяш на купона на бригадата. На входната врата едва не се препъваш 
в един от приятелите си. Дава ти знак да го последваш и още на ъгъла 
изпада в истеричен пристъп. 
- Другата сграда няма ние да я правим - изскимтява. Край на работата, 
оставаш без пукната пара. Решаваш да потърсиш Мишо и да поискаш 
помощ от него. 
Намираш го в двора на общежитието, слуша радио. Бърка в джоба и ти 
предлага цигара. Не ти е за пръв път. Още в дома сте правили опити, но 
тогава не ти хареса; и в бригадата все се намира някой да ти предложи. 
Мишо става за събеседник, говорите до полунощ, изпушвате цяла кутия. 
На другия ден купуваш нов пакет: започнал си да пушиш. Научаваш от 
останалите всякакви трикове: да лапаш цигарата с огънчето, да пускаш 
кръгчета дим. Чувстваш се много по-важен. 
Една вечер Мишо ти съобщава, че е намерил работа. Повече не иска да ти 
дава назаем, най-добре е да приемеш. 
Хвърли зарчето! Ако се падне 1 или 2, прелисти на 169! 
За останалите прелисти на 360! 


6. 
Настаняват те отново на стола. Едър младеж с карирана риза и квадратни 
очила ти обещава, че още днес ще те "актуализират". Дори не питаш какво 
означава това, за да не те вземат за неосведомен. След кратка молитва 
едно от момичетата се обръща към тебе и те пита дали дома за деца си 
бил малтретиран. 
- Не! - отговаряш. - Всъщност, да. Ъъъ... 
Оня с карираната риза те прекъсва и започва трескав спор с двете 
момичета с плитките, които мигат притеснено, по въпроса за сираците и 
ролята на църквата в тяхното възпитание. Опитваш се да се намесиш, но ти 
махат нетърпеливо с ръка. 
- Ама аз съм и циганин... - но пак не успяваш да завършиш, защото сега 
вече всички в един глас те предупреждават, че произходът няма значение. 
Вече половин час се опитваш да вземеш отново думата, но безрезултатно. 
Към девет се сбогуваш и обещаваш да дойдеш пак. В квартирата се 
тръшваш объркан на леглото, но вече нямаш време да разсъждаваш. Утре 
те чака работа. Прелисти на 158! 


7. 
Жената смутено обяснява: да, тя е хазайката, но квартирата вече не е 
свободна, племенникът й се обадил преди десет минути, че иска да се 
нанесе. Тъжно слушаш обясненията. Нямаш желание да се ровиш из 
причините, още днес трябва да намериш друга квартира. Продължаваш 
да търсиш квартира, прелисти на 205! 


8. 
На сутринта се събуждаш с болка в плешката. Обръщаш се и виждаш, че 
някой се опитва да те разбуди с гумена палка: същата двойка полицаи, 
която те спря вчера. Уморен си, въпреки това машинално започваш да 
търсиш документите. 
- Уж има жилище, а спи тук! - казва мъжът. 
- На мен ми е все тая, нали така, я извади всичко от чантата. 
- Иване, остави го! - опитва се да го спре полицайката. 
Разтваряш ципа и показваш дрехите си. Кимат и си тръгват, Иван обаче 
нещо мрънка. 
Сещаш се, че е понеделник, време да се ходи на работа. Вярно, че е още 
много рано, а и днес си на смяна чак следобед. Представа нямаш кога ще 
намериш квартира. От една телефонна кабина се обаждаш на работното 
си място. Шефът е много любезен, казва, че не е проблем, ако закъснееш и 
ти разрешава да отидеш в два. 
Разколебан си. Чувстваш се зле, непременно трябва да изпиеш едно кафе, 
няма да е зле и да се поумиеш. Грабваш багажа и се отправяш към 
Макдоналдс. 
Хвърли зарчето! Ако се падне 3 или на по-малко число, прелисти на 181! 
Ако е на 4 или по-голямо, прелисти на 132! 


9. 
Китаецът, когото наричат Сун, живее на втория етаж. От антрето трудно 
различаваш помещенията в апартамента, защото са натъпкани с дрехи до 
тавана. 
- Какво ще работя? - питаш и сядаш върху няколко кашона с надписи 
КеБоок 5Поез. 
- Товарене! От камион във фургон - отговаря Сун. - Всичко това тук! За пари 
ще се разберем и от време на време може да вземаш каквото харесаш. 
Утре сутринта може да почнеш. 
Ако приемеш, прелисти на 294! Ако не, прелисти на 364! 


10. 
Седнал си тъпо сред тях, слушаш как Георги разговаря гладко на ромски 
език с момичето до него. Става ти тъжно, когато разбираш, че повечето от 
тях ходят на училище и ти си единственият, който няма професия. На път за 
вкъщи -- леко пийнал - си блъскаш главата кога ли ще се запишеш и ти. В 
квартирата установяваш, че Георги носи много на пиене. Трудно уцелваш 
тоалетната чиния. Най-сетне се тръшваш в леглото. Прелисти на 370! 


11. 
Един от социалните работници се разкрешява: 
-- Престанете! Чичо Васил, слез от масата, ама вие да изхвърчите ли 
искате оттук? Сън не ви лови, а? 
Полека-полека всички си отиват по леглата и кашляйки, пърдейки и 
мърморейки, заспиват. На следващия ден с ужас забелязваш, че дрехите 
ти са изпокъсани, по ръцете ти има кръв, трябва да отидеш на лекар. 
Прелисти на 254! 


12. 
Отговорът пристига бързо, приет си в курса. Три седмици по два часа 
дневно, другия месец започва. 
Другите също са начинаещи, има и доста роми. Учителят често те хвали, че 
напредваш добре, ти наистина имаш желание. Опитваш се да завържеш 
познанства, но останалите са доста затворени, сближаваш се с едно 
циганско момче. Казва, че е завършил доста курсове и е факир в писането 
на проекти. Учи и ромски език, това също се подкрепя. Не успява да те 
убеди за какво ти е да учиш езика, но му обещаваш някой път да пробваш 
ити. 
Накрая получаваш удостоверение, знаеш да работиш с няколко програми. 
Ако искаш да си намериш работа, прелисти на 143! 
Ако искаш да опиташ и други курсове, прелисти на 249! 


13. 
На другия ден започваш работа. Задачата ти е съвсем различна от тази, 
която си очаквал. Не просто опаковаш, а преглеждаш всяка стока, от която 
трябва да се свали етикета с цената или срока на годност. Никак не си 
въодушевен. Останалите веднага забелязват и където могат ти подливат 
вода. Един ден им правиш забележка да не се дуелират с краставиците, 


защото трябва да ги опаковаш във фолио. Ухилено ти се подчиняват, но ти 
става ясно, че ще си имаш разправии. 

Хвърли зарчето! Ако се падне 1, 2 или 3, прелисти на 199! 

Ако хвърлиш 4, 5 или 6, прелисти на 173! 


14. 
Сядате в колата. Малаеца и една от горилите му отпред, а ти с новото 
момче отзад. Не разговаряте, докато не стигнете до изоставен паркинг. 
Седите и чакате до сутринта да дойде някаква кола. 
- Идва, гадът му с гад! - сочи Малаеца в тъмното, откъдето излиза мъж с 
дипломатическо куфарче. Изскачате от колата, останалите се спускат, ти 
Д 


2), пак: с: стоиш и гледаш да не се 
ПЕРА появи някой. Чуваш писък. 


И 
СМ Повалят човека на земята, 
К| новото момче коленичи на 
гърдите му и бърка в чантата 
си. Изважда една бургия и се 
прицелва в коляното на 
жертвата. Бургията 
изсвистява. Писъците в един 
момент утихват - мъжът губи 
съзнание. 
- Бях ти се доверил, ебати, 
ама ме принуждаваш сега! - 
вика Малаеца. - Ако до една 
седмица парите ги няма, ще 
ти отскубна ташаците! 
Обръщаш се, направо ти 
призлява. Някаква кола се 
появява откъм ъгъла, даваш 
ф знак на Малаеца. Скачате в 
автомобила и изчезвате. По- 
късно, побелял като стена, драйфаш в скривалището на Малаеца. 
- Такъв е животът, синко, но се свиква - пъха в ръцете ти пачка пари и те 
изтиква навън. Мяташ се в кошмари до сутринта. Прелисти на 248! 


15. 
Обаждате се в организацията и обяснявате какво се е случило. Казват ви да 
ги потърсите утре. Съветват ви да се въоръжите с търпение и да не 
вършите нищо необмислено. Тихо се прибирате, многократно проверяваш 
дали вратата е затворена както трябва. Ина се разплаква, едва успяваш да 
я успокоиш, Напрегнато чакате сутринта. 
Хвърли зарчето! Ако се падне 3 или 4, прелисти на 145! 
В противен случай прелисти на 2811! 


16. 
Бързо приключват, което значи, че си чист. Въпреки че жената го подканя с 
"Хайде, Иване", мъжът продължава да разпитва. 
- Къде отивате? 
- Какво? - наистина няма какво да отговориш. - Ами, вкъщи - изричаш 
най-сетне. 
- Бездомен, а? Не са хубави тия работи. Откъде си дошъл? 
Отговаряш на въпроса, той ти връща документите и закачливо се заканва с 
пръст. Тръгват към колата, забелязваш, че на панталона на жената се е 
залепила дъвка. Обръщат се и виждат, че си се зазяпал в задника й. 
Извръщаш поглед и тръгваш да търсиш нещо за ядене. Прелисти на 221! 


17. 
Шефът не губи много време в обяснения. Казва да не бичите частно, 
пожелава ви приятна работа и се маха. Дава по трийсет на ден, може да се 
издаяни. Приятелят ти, Иван, е доста приказлив. Разказва ти целия си 
живот, оказва се, че е едва четирийсетгодишен. Приютал се е в 
работническо общежитие, понеже се развел с жена си и съдът го 
изхвърлил от жилището. Част от съквартарантите му са остарели в това 
общежитие. Трудно понася средата: не си ли агресивен, затваряш се в себе 
си и дните ти се точат, все едно си жив погребан. Ти също разказваш 
досегашните си патила. Работното време бавно се изнизва, тръгвате да 
оставите количката и да си вземете надницата. 
Хвърли зарчето! Ако се падне 3 или 4, прелисти на 138! 
В противен случай прелисти на 314! 


18. 
- Колега съм на Сашо... бих ли могъл да отседна у вас, ако нямате нищо 
против. - Вървиш след Сашо и жената този път се обръща към тебе с 
кадифен глас: 
- Извинявай, помислих, че си госта за седем... върви в гостната и си 
почини. 
Сашо те следва пребледнял и нервно обяснява: 
- Ние с жена ми... тя нали замина... и имахме проблеми с парите, и... 
даваме стаи. Момичето се казва Юлия. Държа се особено, защото те 
помисли за оня, дето обича да го бият. 
Усмихваш се и настаняваш Сашо до себе си. Питаш го как му се отплаща 
момичето задето работи тук, в отсъствието на жена му. Сашо срамежливо 
отрича, след това изхвърча от стаята и се връща с две бутилки вино. 
Натряскваш се за нула време, Сашо все избягва въпросите, свързани с 
момичето. Накрая ти съобщава, че не можеш да останеш, понеже... и тази 
стая му трябва... 
Изправяш се олюлявайки се в антрето и с тъп вид се закандилкваш по 
стъпалата. Хвърляш поглед към Сашо, който си играе с ключовете, и 
виждаш през рамото му снимката над леглото в спалнята. Редом с Сашо 
там стоеше Юлия в сватбена премяна. Крачиш недоумяващ по мрачната 
улица, но нямаш време да се задълбаваш в съдбата на Сашо. Късно е и 
трябва да намериш къде да спиш. Прелисти на 204! 


19. 
Неподдържаната брада на портиера се облива в кръв, той се олюлява и се 
стоварва върху коленичилия в ъгъла домакин. Оня скача и размахва 
някаква метла с дълга дръжка. Изскачаш на коридора, тряскаш вратата и 
побягваш. Когато разбира, че си ударил портиера, Ина скача и тръгва да го 
търси. 
- Припаднал е - поглежда те сърдито и тръгва да търси бинт. 
- Ще отидем у Катя - казва, - не можем да останем тук. 
Срамуващ се, но знаеш, че си бил прав. Нямаш си друг никого, човек би 
убил заради нея. Прелисти на 159! 


20. 
С неколцина познати се връщате пак към старите хватки. Вече нямаш шеф, 
който да те закриля, и положението ти става все по-безизходно. Налага ти 
се да вършиш най-мръсната работа и да се бориш с по-силните банди. И 


да пускаш я на тоя, я на оня, едва остава нещо за теб. Непрекъснато 
получаваш заплахи, заради дългове не можеш дори да се махнеш оттук. 
Представа нямаш колко време ще издържиш така, мечтите за семейство и 
обезпеченост са останали някъде назад. Чувстваш се добре единствено 
когато се натряскаш до козирка. Това е краят на твоето приключение. 


21. 
За миг се стъписваш, после подаваш ръка на Захов. След седмица 
започваш работа. Наблюдаваш сегашния обитател на стъклената кабинка. 
На стената е закачен календар, отброяващ последните му работни дни, 
при пристигането ти старият портиер се затваря вътре с истеричен смях. 
- Ъъъъ... - застава до тебе Захов - голяма травма преживя той. Горкият бай 
Светльо... 
На път за вкъщи си обзет от странно усещане. Градът ти е чужд, страхуваш 
се от него. В коридора хазайката изскача и още преди да те заговори, 
трескаво започваш да й разказваш за новото си работно място. Прелисти 
на 174! 


22. 
Повече не може да продължава така. Все по-често срещаш хората, с които 
си се запознал в последно време, а парите ти са на свършване. Обаждаш 
се на Малаеца. Не може да се каже, че ти се радва, дрънка нещо за дълг и 
вярност. Казва, че ще мине да те вземе с кола. В колата е вече по-любезен, 
завежда те у дома си. Дава ти чаша бира да се успокоиш, след което 
изневиделица притиска до гръкляна ти нож с извито острие. 
- Булдог може и да не забелязва, но аз - да! Само да ми изчезнеш още 
веднъж, ще те довърша! 
Разтреперан измънкваш едно "да", ясно ти е на какво е способен Малаеца. 
Взема ти часовника и парите, след което те изхвърля. Бързо се връщаш в 
квартирата. Животът ти на гангстер продължава. 
Прелисти на 244! 


23. 
Изслушва те докрай, иска да те успокои. 
- Я да видим сега... - хъмка и започва да пише нещо на един лист. Свършва 
и ти го подава усмихнат. На листа пише, че имаш работно място, той 
самият го удостоверява. Гледаш недоумяващо. Тихо му благодариш, казва 


ти, че това е последният му работен ден. Чувстваш се адски тъпо, но даваш 
писмото на хазайката. Старата жена дълго го проучва, после изведнъж се 
разприказва: 

- О, старият Фичо... още ли е там... откога не съм го виждала... 

Най-сетне разбираш за какво става въпрос, разсмиваш се и в себе си 
молиш за прошка Стария, задето си го взел за смахнат. 

Лелката се оттегля, а ти с облекчение се отправяш към стаята си. Прелисти 
на 142! 


24. 

Живко обикаля с камиона околностите на София, че и по-далече; търси 
захвърлени железа. Събира от сметищата ценния метал, но в по-оскъдни 
времена се задоволява с електрически жици, пътни знаци и телените 
мрежи на оградите. Намерил ти е работа в склада си, в барака, натъпкана с 
табели "Стоп!", сваляш пластмасата от медните жици. Монотонността на 
задачата и вечният страх, че ще се порежеш и ще получиш натравяне на 
кръвта, ровичкайки се из ръждясалите железа, за няколко дни убиват 
напълно желанието ти за работа. Конкурентите непрекъснато ръсят 
заплахи, на моменти положението е доста напечено. Живко приема 
оставката ти както си очаквал: да го зарежеш тук в калта, като пълен 
никаквец! Не ти плаща всичките пари, които си заработил, но това не те 
учудва. Писнало ти е от приказките за големия удар, връщаш се в София, 
там все още имаш квартира. Прелисти на 50! 


25. 
Шефът на приюта казва да дойдеш утре, днес няма свободни места. 
-- Нали знаете, в тоя студ. 
Тръгваш да търсиш някакъв подслон. Всяка тоалетна, боклукчийска кофа и 
пукнатина с човешки размери в града са заети. Жителите им агресивно 
защитават облицованите си с парцали леговища, никакъв шанс да се 
присламчиш някъде. Най-сетне се приютяваш под един балкон. Дълго не 
можеш да заспиш: наблизо неколцина дресират кучетата си, насъскват ги. 
Страх те е, че ако те открият, ще се наложи да бягаш. 
На другия ден се топлиш в градските автобуси, привечер отново се 
връщаш при дървените нарове. Успяваш да се снабдиш с пропуск и ще 
прекараш нощта на сушина. 
Прелисти на 171! 


26. 
Ръководителят на групата, очилат мъж е движения на влечуго, 
измърморва нещо като поздрав и оглежда терена. После те вика с усмивка 
и без да продума, се вторачва поразен във все още влажните клетки. 
- Мда, казах й аз на Антонина да не наема цигани, щото тия не стават за 
никаква работа. 
Мълчиш и не можеш веднага да схванеш с каква помия са те залели току- 
що. Със свито гърло обясняваш, че клетките са били мръсни, а сега са 
чисти. 
-Чисти, чисти. Когато светът още не беше объркан като сега, работех в 
милицията. Ние учехме циганите да се къпят. Ходехме в гадните им 
махали и ги къпехме! То не бяха писъци, то не бе чудо! А на тебе, значи, 
водата не ти пречи. Много съм любопитен дали наистина е така? 
Напуснали са те силите, уморено търпиш, когато очилатият грабва някакъв 
маркуч и кикотейки се го насочва към теб. Тичаш в кръг, за да избегнеш 
струята. 
- Иване, я му дай и един сапун - подхвърля някой. 
Неочаквано пристига Антонина и ги разгонва. Шефката отпраща 
дресьорите. По телефона Антонина се опитва да убеди шефа на другата 
смяна - Братлето - да идва на работа всеки ден. Сякаш навсякъде, където 
се появиш, създаваш проблеми. Привечер се връщаш на работа и 
дочакваш сутринта зъзнейки. 
Хвърли зарчето! Ако се падне 1, 2 или 3, прелисти на 214! 
Ако хвърлиш 4, 5 или 6, прелисти на 351! 


27. 

С цената на невероятни усилия се добираш до вратата и с последни сили я 
риташ. Дълго се мяташ, най-сетне Христо издърпва торбичката от ръката 
ти. 

- Ей, май прекали! - вика ти. Отупва се от праха и се озърта от вратата. Дава 
ти знак, можеш да се върнеш на стълбата, но нямаш сили да работиш. 
Прибираш се и се преобличаш. Вечерта се отправяш към черквата, ще има 
сбирка и си обещал да отидеш. По пътя размишляваш върху първото си 
дрогиране, без да можеш да решиш дали ти е било хубаво или не. 
Разхождаш се малко, за да ти се проветри главата, и влизаш в сградата. 
Прелисти на 116! 


28. 
Още преди години си гледал по телевизията репортаж за площад 
"Македония". Решаваш, че си струва да отидеш още в ранни зори. В пет си 
вече там и колебливо се разхождаш напред-назад, хвърляйки вдъхващи 
доверие погледи към групата прозяващи се мъже с дипломатически 
куфарчета. Въобще не ти обръщат внимание. Около шест без петнайсет 
вече сте се насъбрали мнозина и безцелното ти шляене се набива на очи. 
Най-сетне някакъв възрастен бачкатор те заговаря, сграбчвайки те 
възбудено под ръка. Докато те дърпа към будката за вестници, се 
вторачваш в дрънчащата му торба и осъзнаваш, че си стоял безсмислено 
цял час. Тези тук са дошли с инструментите си, у тебе най-много някоя 
химикалка да се намери. Бачкаторът най-сетне спира, кара те да пиеш от 
ракията, и започва бързо-бързо: 
- Нистой тука, бе мумче, щото тия ще те опухат, щото си душъл за работа. 
За работа си душъл, нали? 
- Ами - направо не знаеш какво да кажеш - то няма нищо срамно... 
- Ааа, не е така то! Тия тука са стари бачкатори, идват от село или от 
Родопите. Дойде ли някой младок, гонят го. Това тук е пазар за роби, 
махай оттук! 
Докато ти обяснява, неколцина ви наобикалят. Единият с нескрита наслада 
се ровичка из чантата си и вади оттам безбожно голям железен прът. 
- Проясни ли ти се?! - пита и се запътва към тебе. 
- Няма нужда! - извикваш и се втурваш към трамвая. Не ти остава нищо 
друго, утре сутринта трябва да пробваш на пазара. Прелисти на 127! 


29. 
Дните се точат бавно, час по час броиш банкнотите, които са ги останали. 
Никога не си живял при такива железни обстоятелства, трябва да се 
научиш да се оправяш с парите. Почти не ядеш, свободното си време 
прекарваш в търсене на нещо евтино. Днес си получил заплата, вземаш я и 
ти става ясно, че не стига за нищо. Миналия месец си похарчил половин 
заплата повече и си изчерпал всичките си запаси. Дължиш почти на 
всекиго по нещо, налага се да напуснеш работата, която си харесвал най- 
много до момента. 300 лева месечно биха те измъкнали от безизходицата, 
ще трябва да потърсиш друга работа. 
Ако отидеш в бюрото по труда, прелисти на 226! 
Ако предпочиташ да се посъветваш с Андрей, прелисти на 141! 


30. 
Пристигаш в последния момент, регистрираш се на автомата на входа 
минута преди започване на работното време, гледаш смаяно насъбралата 
се в предверието тълпа. По лицата е изписано безпокойство; трябва да се е 
случило нещо. Пристига шефът на смяната и съобщава, че след една 
седмица от фирмата ще бъдат уволнени петнайсет души. Прочита списъка 
на уволнените, прозвучава и твоето име. Когато свършва, всички се 
развикват, а ти си се подпрял на един стълб, потиснат и изоставен. 
Решаваш да не ходиш повече на работа. Връщаш се тъжно вкъщи с 
автобуса и вечерта лягаш в леглото като безработен. 
Прелисти на 185! 


31. 
Шумът в коридора непрекъснато расте. Явно знаят, че минава важна 
личност, сега вече крачиш с безусловно самочувствие. Надзирателите те 
блъскат в килията и затварят след теб желязната врата. 
- Дойде, значи... - поздравява те братът на един от бившите ти приятели. 
Знаеш, че е дошъл краят. Той и килията, която му се подчинява, са длъжни 
да отмъстят, защото заради тебе и Малаеца, по-малкия му брат е в 
затвора. Ще те тикнат в клозета, ще те вържат и ще те изнасилят всичките 
по ред. Освестиш ли се малко, ще започнат отначало, а в паузите, докато 
чакат да им дойде кефа, ще те бият непрекъснато. Тъй ще минат няколко 
седмици, докато на някоя проверка ще се разбере, че през нощта си 
получил кръвоизлив. Това е краят на твоето приключение. 


32. 

- Добре, но първо ме заведете в болница! - казваш на лекаря. 

Късно следобед заключението е готово. Обаждаш се на Ина, разказваш й 
какво се е случило и се уговаряте да подадете сигнал. В районното всички 
са услужливи, особено едната следователка, която - както казва - се 
занимава с подобни дела. В бюрото за правна защита малко охлаждат 
въодушевлението ти. Казват ти, че много рядко издават осъдителни 
присъди и е свързано с голямо протакане. Блъскаш си известно време 
главата дали - въпреки лошите статистики - да се захващаш с тази работа, 
след това пред очите ти изплуват двамата гадняри иззад решетката и 
решаваш да отидеш докрай. Прелисти на 276! 


33. 


Семейство Гаврилови са 
извънредно любезни, през цялото «г. со > 
време се усмихват и се държат за иа и Че 


ръце. Питат те само за името, 
после се качвате в тойотата и 
пресичате града. Къщичката е 
построена на хълм сред огромен 
двор. В градината има голямо 
ябълково дърво и няколко 
бараки. Показват ти нещо като 
килер и жената заявява, че ще 
живееш там. Мислиш, че се 
шегува, но тя отваря вратата и 
вътре виждаш легло, маса и черна 
желязна печка. 

- Това са дървата за отопление! - 
и показва два цели ствола, после 
те отвежда до кладенеца. Дава ти 
тетрадка: в нея са записани 
телефонните номера и задачите, 
всичко каквото трябва да се знае. 
- Зимно време винаги разбиват 
вилите и се нанасят вътре. Минавайте всеки ден по улицата и 
проверявайте и в петте къщи, дали няма нещо нередно. Ако има нещо, 
знаете какво трябва да направите. 

Приемаш предложението. С тебе е цялото ти имущество, казваш им, че ще 
останеш тук. Разбрали сте се за материалната страна и пренасяте някои 
неща от къщата в бараката. Прелисти на 232! 

34. 

Излизате извън града и се движите полека към една от пещите на 
металургичния комбинат. 

- Гледай, пъпеш, тук съм изкарал трийсет и пет години. Още не си бил 
роден, когато съм калявал желязото, в цеха беше хиляда градуса. После ни 
изгониха всички до един, нас най-напред. Хората се разпръснаха, почти не 
са ми останали познати. 

Един от тях приближава до автомобила и енергично се здрависва с Тодор. 
Отваря една врата и се качва на платформата на колата, заедно се движите 


из района. Връзката взема от Тодор уговорената сума и си тръгва. 
Натоварвате Ифата с невероятно количество отливки. От сградата се чува 
страхотното трещене на машините. Чак вътрешностите ти се тресат от него, 
възприемайки ритъма. 

- Чуваш ли, това е моят цех! - въздиша, преди да си тръгнете. 

На другия ден се освобождава от стоката, плаща ти за работата и тъжно ти 
съобщава плана си: няма да го прави повече. Стар е вече, никак не му 
липсват излишни емоции, а и младите са станали прекалено агресивни, 
стига му толкоз. Вечерта си вече в квартирата, имаш пари, но нямаш 
представа с какво да се заловиш от утре. 

Прелисти на 50! 


35. 
Възбудено прелистваш "Позвънете", усмихваш се на обявите за добре 
платена и лека еротична работа. Четеш ги, смеейки се, после обръщаш 
страницата и отбелязваш с кръгче работните места, за които не се изисква 
средно образование. Не са много, но повечето приемат веднага. 
Отпъждаш неприятния спомен за незавършения техникум и си даваш 
обещание, че ще положиш зрелостните изпити и то възможно най-скоро. 
Излизаш навън и от една телефонна кабина се обаждаш на възможните 
работодатели. Никъде не ти отказват. Реши сам къде да отидеш най- 
напред. 
- СЛАДКАРСКО ПРЕДПРИЯТИЕ търси да назначи мъже, които да обучи. 
Кандидатстване 8.00-11.00 часа. 
Прелисти на 75! 
- СКЛАД ЗА СТРОИТЕЛНИ МАТЕРИАЛИ търсим работник за работа на 
открито. Прелисти на 238! 
- ПРЕПРИЯТИЕ В "Бояна" търси да назначи мъже за работа в склад. 
Прелисти на 396! 
- ЗАНАЯТЧИЙСКА ЗАДРУГА ООД търси общ работник. 
Прелисти на 209! 
- Печатница търси да назначи общи работници за работа на три смени. 
Прелисти на 265! 
- ХИПЕРМАРКЕТ БОРОВО търси общи работници за работа в отдела за 
хранителни стоки. 
Прелисти на 4! 


36. 
Правилника за реда в пощите е извънредно строг, за всяка минута, 
прекарана тук, има някакво предписание. Дните ти минават в 
работническа скука, без ни най-малка надежда за промяна. Разпределяш 
писмата и ги слагаш по лавиците на огромен шкаф. Всеки ден те хваща яд 
за безсмислено прекараното в учене време, но като цяло имаш представа 
защо са те сложили точно тук: далече от клиентите ще създаваш по-малки 
проблеми. Ще минат години, докато от обикновен пощенски служител се 
превърнеш в ръководител на някакъв малък отдел, а като знаеш логиката 
на такива работни места, за тебе всичко ще става много по-бавно. 
Заплатата ти е близка до минималната, но затова пък е държавна, което ти 
дава известна сигурност. 
Ако искаш да продължиш кариерата си, прелисти на 400! 
Ако решиш да напуснеш и да опиташ късмета си наново, прелисти на 
355! 


37. 
Вече не си толкова предпазлив. Харесва ти да имаш пари, подчинените те 
уважават. Преди няколко месеца все още ти се налагаше да спиш на 
улицата, значи решението ти е било добро. Средата, в която живееш, не те 
презира заради произхода. Вярно, че в подземния свят никой не е остарял, 
но човек все трябва да рискува нещо. В същото време се надяваш, че това 
е временно състояние, след години ще ти остане само спомена за него. Не 
те смущава фактът, че все още никой не е успял да се измъкне, явно са 
нямали достатъчно воля. Все повече пиеш, макар и останалите да те 
предупреждаваш, че не носиш на пиене. 
Хвърли зарчето! Ако се падне 1 или 2, прелисти на 327! 
Ако хвърлиш 3 или повече, прелисти на 2981! 


38. 
- Обичаш ли шефа? - пита по-едрият и заплашително се надвесва над тебе. 
- Питам те ебати дали обичаш шефа? 
Свеждаш глава и мигаш объркано. 
- Амии... че аз не го познавам... - отговаряш и крадливо се оглеждаш. 
- Не това те питат! Питат те дали обичаш шефа, бе индийче!? - крясва сега и 


другият. 
Захилваш се и ги осведомяваш, че разбира се го обичаш. 


- Добре тогава! - омекват изведнъж и двамата. - И да се държиш нормално 
там долу, нали така? 

Слизаш безмълвно по стълбите, заставаш на бара с една бира. 
Настроението ти е кофти. Струва ти се все по-невъзможно да се приобщиш 
към изискванията на града и на хората, които живеят в него. Изминалите 
седмици са прекършили желанието да правиш каквото и да било, 
веселото ти настроение е изчезнало, страхуваш се от всичко и мразиш 
всички. Тъкмо да отпиеш, когато някой те блъска и бирата се разлива по 
краката ти. 

Обръщаш се и виждаш някаква компания. Гледат с интерес локвата, която 
се разлива под тебе. Обръщаш се полека и си блъскаш главата как за 
постъпиш. 

Ако решиш да ги накараш на всяка цена да ти се извинят, прелисти на 
223! Ако блъснеш ити единия, прелисти на 343! 


39. 
- Къде работите? - пита сестрата и слуша с усмивка кучешките ти 
приключения. Казват ти, че трябва да останеш няколко дни. Спиш чак до 
другата сутрин и се събуждаш отпочинал. 
Хвърли зарчето! Ако се падне 1 или 2, прелисти на 268! 
В останалите случаи прелисти на 319! 


40. 
Виждал си чичо си не повече от два пъти в живота. Преди две години ти е 
подхвърлил, че ако се наложи, може да отидеш да живееш у тях, вярно е, 
че тогава са живели на друго място. 
- Здрасти, синко! - вика чичо Васил още като те вижда на стълбището, 
искрено ти се радва. Превежда те през тясното антре във всекидневната, 
на стената има фототапет с изглед на гора. Настаняваш се, чичо Васил пали 
цигара и сяда до тебе. След кратко мълчание става, ходи напред-назад, 
накрая казва: 
- Ако искаш, можеш да се настаниш в малката стая. Скоро ще се върнат и 
другите. 
Освен походното ти легло, в стаята има още две легла, за дрехите няма 
място. Докато си оправяш нещата остра миризма на зеле те удря в носа. 
Ядеш кажи-речи всичко, но зелето не го понасяш още от интерната. 
Преглъщаш и се отправяш към вратата, излизаш в коридора. Наблюдаваш 
живота, който Кипи на двора и по външните коридори на сградата. Хората 


тук явно живеят не в апартаментите си, между вътре и вън няма никакъв 
преход. Всеки вдига някакъв шум, тук-там са се образували малки 
групички, в които си говорят или тъкмо се карат, и после се разпръсват. 
Тъкмо искаш да се прибереш, когато покрай тебе префучава малка група и 
потъва в жилището. Промъкваш се след тях. Явно това е семейството на 
чичо Васил, твоите роднини. Прелисти на 329! 


41. 
Дава благословия за кражбата. Вашият човек е подготвил всичко, само 
дето ключове няма, макар да е обещал. Ключалките обаче не 
представляват пречка, обирате за секунди собственика, който е на море. 
Шефът също получава своя дял. Дневният ти ред е монотонен: преди обед 
спиш, следобед киснеш в игралните зали, а нощем пръскаш по барове 
лесно спечелените пари. 
Хвърли зарчето! Ако резултатът е 5 или повече, прелисти на 37! 
Ако хвърлиш 4 или по-малко, прелисти на 239! 


42. 
Скарвате се с Ина, но ти вече си решил: ще тръгнеш и сам. Приказните 
разкази така са те запалили, че ти се ще час по-скоро да си там. Цял ден 
кроиш планове, мечтаеш, работиш по въпроса. Трябва да си набавиш 
документи, виза, паспорт, пари. 
Което зависи от теб е готово, чакаш само визата. 
С Ина почти не говориш, преди няколко седмици си се изнесъл от нейната 
квартира. Сега живееш при братовчед й и заедно се опитвате до 
тръгването да съберете колкото може повече пари. Вземате заеми, 
крадете, хващате се на всяка работа, която ви попадне. 
Хвърли зарчето! Ако се падне пет или повече, прелисти на 107! 
Ако резултатът е 4 или по-малко, прелисти на 196! 


43. 
Всичко върви както трябва, тъкмо сте се заели с имобилайзера, когато 
един от хората изскача от входната врата. 
- Ченгета! - изкрещява. Пада по нос и препъвайки се, го удря на бяг. 
- Изчезвай! - крясваш и се втурвате да бягате: право в полицейската кола. 
Пешо го хващат веднага, ти си се скрил зад едно дърво. 


- Едно, две, три, който хвана, ще жуми! - крясва някой и белезниците 
щракват на китките ти. Натикват ви в полицейската кола и се отправяте към 
районного. 

Хвърли зарчето! Ако хвърлиш 1, 2 или 3, прелисти на 87! 

Ако хвърлиш 4, 5 или 6, прелисти на 341! 


44. 
Сядаш заедно с останалите, бъркаш в пакетчето солети и натикваш 
пръчиците в устата си. След известно време цялата компания се умълчава, 
всички са се вторачили и наблюдават скоростното ядене на солети. 
Засрамваш се и оставяш пакетчето. Разсмиват се, Льони, лидерът на 
групата, ти предлага облог: 
- На бас, че не можеш да изядеш четиринайсет солети за една минута! Е? 
Гледаш равнодушно торбичката, после небрежно бъркаш с ръка. 
Отброяваш 14 пръчици, оглеждаш се и натикваш всичките в устата си. 
Разбираш, че губиш. Давиш се, опитваш да си помогнеш с ръка, но - ни 
напред, ни назад. Останалите се смеят, най-сетне след двеминутни 
мъчения, преглъщаш всичко. Цяла вечер се смееш, отдавна ти е липсвало. 
Късно вечерта двете групи се събират и тръгват да се веселят. 
Ако искаш да отидеш с тях, прелисти на 273! 
Ако предпочиташ да се прибереш вкъщи, прелисти на 79! 


45. 
Тръгваш да си вземеш нещо за вечеря, вървиш по улицата, весело ти е. 
Мислиш си колко неща още ще са ти необходими, ако успееш да 
осъществиш целите си. Квартирата е подходяща, нищо чудно да 
продължиш да учиш. Липсата на приятели е потискаща, но с време сигурно 
ще намериш нови. Денонощният е пълен с хора. Върти голям оборот, 
повечето купуват цигари и алкохол. 
- Извинявай, мой човек, ама затваряме! - пристъпва към тебе някакъв едър 
тип. - Осем мина. 
Стъписваш се и тъкмо да си тръгнеш, когато се сещаш, че магазинът е 
денонощен. 
- Как така затваряте? - питаш и нервно мачкаш парите. 
- Така. Просто. 
Ако въпреки това искаш да пазаруваш тук, прелисти на 295! 
Ако предпочиташ да потърсиш друг магазин, прелисти на 92! 
Ако се прибереш вкъщи ядосан, прелисти на 325! 


46. 
Улица "Симеон" е направо безкрайно дълга. Наблюдаваш трамваите, 
които минават по булеварда, но още не смееш да се качиш. Гледката на 
хора тук напълно приковава вниманието ти, забравяш неприятната болка в 
крака. По лицата им са изписани злата съдба и примирението. Намираш се 
пред номер 119. Качваш се на третия етаж и по външния коридор, укрепен 
с дебели дървени греди, се запътваш към вратата в дъното. Звъниш. 
Кухненският прозорец бавно се разтваря и от него се подава полугол 
старец. Поздравяваш го и установяваш, че е глух - от ухото му стърчи нещо 
с формата на рог. Вратата се блъска и се подава възрастна жена. Натиква 
обратно стареца и изстрелва като картечница всичко на един дъх: 
- Вий ли искате жилището, момко...? Що стоите тук, влизайте... - кани го 
през съседната врата. 
Хвърли зарчето! 
Ако хвърлиш 2 или 3, прелисти на 95! 
Ако хвърлиш 1, 4, 5 или 6, прелисти на 212! 


Задачата изглежда простичка: да 
се изберат ценните неща от 
изхвърлените на улицата 
боклуци. Маса народ се готви за 
момента, в който от жилищата ще 
започнат изхвърлят ненужните 
вещи. Тяхното извозване за първи 
път тази година е специално 
планирано от общината. 
Системата е напълно завършена, 
изградени са цели мрежи за 
пресяването на боклуците, от 
превозвачите до пазачите 
работата е стриктно 
разпределена. Всички наричат 
чичото Тодор, той обикаля из 
града със стар Мерцедес, на 
показалеца си има пръстен 
колкото яйце. Не е 
недружелюбен, но не си губи 


ИА 


особено времето с тебе и бързо обяснява какво трябва да правиш. 

- Щеги натрупаме на куп, а ти ще ги пазиш, докато не дойдем! 

Бавно кръжите из улиците в центъра на града, сваля те край висока метър 
и половина планина от вехтории. Докато слагаш ред сред никнещата 
отвсякъде паплач, въоръжена с прътове за ровене, разглеждаш и хълма, 
който ти е поверен: негодни хладилници, телевизори, рамки за кревати, 
фотьойли и множество хартия. Край теб спира Лада с ремарке, от нея 
слизат двама здравеняци и веднага почват да подбират. 

- Това е наше - казваш тихо. 

Единият пъхва скиорска щека под носа ти и казва: 

- Малкия, отивай си вкъщи, така ще е най-добре. 

Ако решиш да защитиш купчината, прелисти на 156! 

Ако предпочетеш да не се разправяш с тях, прелисти на 333! 


48. 
- Нямам никакво желание да надзиравам провалени неудачници! - 
избухваш и, обръщайки гръб на смаяния Захов, изскачаш навън. Адски 
съжаляваш за случилото се, но нямаш сили да се върнеш. Едва по-късно 
признаваш пред себе си, че страшно си се уплашил. 
Спиш зле, измъчват те угризения заради отказаната работа. Сутринта в 
седем излизаш на улицата и купуваш няколко вестника. Прелисти на 267! 


49. 
Не успяваш да се довлечеш до вратата. Отпускаш се на един чувал и 
изчакваш да дойдеш на себе си. Чуваш шум от бавни стъпки. С надежда се 
вторачваш във вратата. Там стои пасторът и те измерва тъжно с поглед. 
Нещо ти вика, но не разбираш; изкарват те отвън на тревата. Обръщаш се 
настрани и започваш да повръщаш. Отчето се разкрешява: 
- Трябваше да се сетя! Където има боя, има и разредител, нали?! 
Думите бавно се отронват от устата ти: 
- Простете ми. 
Пасторът те поглежда, ти пребледняваш, чувстваш, че пак ще повърнеш. 
Хвърли зарчето! Ако се падне 1, 2 или 3, прелисти на 74! 
Ако хвърлиш 4, 5 или 6, прелисти на 190! 


50. 
Чувстваш се зле, слаб и изморен. Безизходица отвсякъде. Всичко е 
напразно, останал си без възможности и без приятели. Ти ли си толкова 
странен, или хората не са в състояние да те разберат? Някакъв далечен 
музикален мотив те изважда от вцепенението и си даваш обет на всяка 
цена да тръгнеш на училище. 
Вечерта срещаш един от старите си приятели, хвърляш се засмян на врата 
му. Мето също е от интерната, излязъл е оттам година преди тебе. 
Щастлив си, че сте се срещнали и го каниш да дойде при тебе. Мето се 
съгласява. Най-сетне не си сам и го питаш не иска ли да остане да живее с 
тебе. Мето и на това се съгласява, уговаряте се, че през следващите 
седмици ще живеете заедно и той ще поеме част от режийните. Казва, че 
има нещо за уреждане, да идеш и ти с него. Уморен си, но и самотата ти е 
омръзнала. 
Ако отидеш с него, прелисти на 326! 
Ако предпочетеш да си останеш вкъщи, прелисти на 2431! 


51. 
На обед прибирате инструментите, свършили сте навреме. 
- Глей да не ме настъпиш, малкия - казва колегата и, смеейки се, те хваща 
подръка. 
Казва ти, че от утре започва нова работа и ще се радва, ако останеш с тях. 
Ще ремонтират някакъв офис и парите ще са даже по-добри. Уговаряте се 
за утрешния ден и се разделяте. На път за вкъщи, в магазина за 
хранителни стоки срещаш бившия си съученик Ачо. За малко да не го 
познаеш. Мускулестата му ръка е покрита с татуировки: саби, сърца, глава 
на акула. Написва ти някакъв телефонен номер и настоява да му се 
обадиш, ако си в беда. Предлага ти добре платена работа, макар и да 
признава, че е малко рискована. Прибираш телефонния номер и се 
сбогувате. Прелисти на 225! 


52. 
Адски си огорчен и тръгваш из града. Търсиш нещо като бирария, където 
пускат и такива като тебе. Скоро попадаш на някаква кръчма, никой не ти 
обръща внимание. Призори с цената на големи усилия и съвсем пиян се 
прибираш в квартирата. Мърморейки несвързано се отправяш към 
леглото, с един ритник събаряш табуретката на земята и потъваш в дълбок 
сън. Прелисти на 385! 


53. 
Готвиш се да си легнеш и тъкмо да спреш радиото, когато от него 
прозвучава едно от любимите ти парчета: Бамболео на Джипси Кингс. 
Някакъв нов аранжимент. Какво? Пеят на български! А текстът "Имаш цици 
кат паници... забрави ме, за бачкане не ставам аз". Какво е това, 
промърморваш си и се обръщаш към стената. 
На другата сутрин решаваш да посветиш деня си в търсене на работа. 


Прелисти на 35! 


54. 
Добираш се до канавката, ударите на сърцето ти отекват в тъпанчетата от 
страх, забиваш глава в буренясалата земя. Простенваш, когато светлината 
на фенерче пролазва по главата ти, издърпват те от мястото, където си се 
скрил. 
Лежиш по корем на асфалта, окован в белезници. Правят ти обиск, вземат 
всичките ти вещи. След час си в полицията, поставен си в предварителен 
арест. Получаваш кърпа и сапун и те въвежда в килия с три легла. В 
коридора едно от момчетата те заплюва и казва, че не си бил достагьчно 
предпазлив и ако заради тебе го върнат в пандиза, ще те убие. Желязната 
врата щраква зад тебе. Още си вкопчен в решетката, когато същият този 
стига до твоята врата. Започва да крещи: 
- Свършено е с тебе, геврек с геврек! Край! Ще ти го начукам, ясно ли ти е? 
Щети го начукаааааааааам!! 
Това е краят на твоето приключение. 

55. 
- Да - отговаряш - искам да подам сигнал. 
- Тогава ще повикам следователя -- казва лекарят. След няколко минути 
той пристига и те отвежда в стаята за разпит. Насреща седят полицаите, 
които са те били, и някакъв началник. Имаш белезници на ръцете. По 
време на очната ставка изведнъж се разкрещяват. Отвеждат те в килията, 
откъдето те изхвърлят на улицата чак привечер. Вкъщи с подпухнало лице 
подаваш книгата на Ина, а тя те прегръща разплакана. Иска да се обади на 
правозащитниците. Мълчиш безпомощно: писнало ти е все други да ти 
помагат. 
- Ще го направим ли? - гали те внимателно Ина, а ти се опитваш да се 
усмихнеш с разцепената си устна. 
Ако кажеш да, прелисти на 276! 
Ако предпочетеш да разубедиш Ина от подобна стъпка, прелисти на 184! 


56. 
В съдебната зала забелязваш двамата полицаи и неколцина техни колеги. 
Премерват те мрачно отгоре до долу. Приятелката на единия, облечена в 
анцуг, дъвче отегчено дъвка. 
Делото се превръща в комедия. Двамата полицаи и очевидно заплашените 
свидетели единодушно твърдят, че си бил пиян и си нападал минувачите, 
налагало се да те озаптят. Най-напред си започнал да ги обиждаш, а след 
това направо си ги нападнал. Срамуваш се, нямаш сили дори да станеш. 
Накрая се отърваваш с едно съдийско порицание. Вкъщи започваш да 
беснееш, счупваш един стол и само прегръдките на Ина успяват да те 
успокоят. Друг път за нищо на света няма да се захванеш с такова нещо. 
Отново си преживял голямо разочарование. 
Прелисти на 176! 


57. 

Работиш в приюта за бездомни, но засега и на това си доволен. Приятно ти 
е да слушаш историите на хората. И понеже вътре не може да се внася 
алкохол, пият го отвънка. Вечно са пияни. Призори излизат, обикалят 
града, дано просветне някоя надеждица отнякъде. Не можеш да свикнеш с 
миризмата. Роми почти не се срещат, едно от възможните обяснения е, че 
при тях роднинските връзки са по-здрави. 

Спокойствието на нощното дежурство е нарушено от силка врява. Втурваш 
се към спалното помещение със седемдесет легла. На вратата е изрязано 


малко прозорче. Правилото е да стоиш отвън, ако започне побой. От 
прозорчето виждаш какво се случва вътре: брадати типове, облечени в 
дрипи, се налагат един друг и крещят. Единият се втурва към вратата, удря 
я с все сила и ти вика да направиш нещо. 

Ако извикаш полиция, прелисти на 361! 

Ако се опиташ по друг начин да разрешиш въпроса, прелисти на 320! 


58. 
За секунди загубваш съзнание; безпомощно търпиш как няколко ръце те 
повдигат и се изнасят към изхода. На вратата идваш на себе си, питат те 
дали искаш да ти извикат такси. Сядаш до начумереният шофьор и едва 
успяваш да го убедиш, че няма да оповръщаш цялата кола. В един момент 
не издържаш, на един червен светофар изскачаш навън и започваш да 
повръщаш. 
- Мамата ти циганска! - крясва шофьорът и дава газ. 
Подпрял си се край улицата, за да спреш друго такси. Бъркаш в джоба си и 
изстиваш. От пари те ти няма и следа. Мигаш безпомощно и трескаво 
размишляваш, когато се сещаш за ръцете, опипващи те под мишниците. 
Мръсници! - изкрещяваш и поемаш пеша през града. Преценяваш как да 
постъпиш. 
Ако смяташ, че нямаш шанс да си върнеш парите и се прибираш вкъщи, 
прелисти на 202! Ако потърсиш някой полицай и го помолиш да ти 
помогне, прелисти на 368! 


59. 
Келнерът е млад, малко по-голям от теб. Взема ти светкавично поръчката: 
телешко задушено, две филии хляб и чаша бира. Още не си успял да се 
огледаш и бирата вече е пред теб, след минута получаваш и яденето. Най- 
напред се потапяш в аромата, после започваш да ядеш. На втората хапка 
келнерът отново се появява. Спира за миг до масата ти, поглежда дали си 
свършил и продължава нататък. Сцената се повтаря ежеминутно. Всеки 
път вдигаш глава и с кимване даваш знак, че все още се храниш. Бирата 
изпиваш бързо й момчето веднага грабва от масата опразнената халба. Не 
са минали и пет минути. Докато дояждаш последния си залък, сметката 
вече е на масата. Протягаш се от удоволствие. Келнерът изрежда какво си 
консумирал, посочва ти сметката и казва едно "наздраве". Плащаш 
сметката и му даваш приличен бакшиш. 
Прелисти на 234! 


60. 
- Аха, е, тогава друг път... - пелтечиш и се опитваш да се изпариш, 
заклещен между две едри момичета. Обзема те адска умора, отново се 
чувстваш безпомощен. Тъжно крачиш към автобусната спирка и се 
опитваш да забравиш случилото се. Не ти се прибира, а и самочувствието 
ти е го позволява. Отправяш се да търсиш някое друго заведеттие. 
Прелисти на 172! 


61. 
Борбата ти се струва безсмислена. Разбира се, не успяваш да платиш на 
хазаина и той те отпраща. В последно време самочувствието ти направо се 
е срутило, чудиш се защо продължаваш, какъв е смисълът на всичко това. 
Не искаш да прекараш нощта на улицата и тръгваш да си търсиш място за 
нощуване. 
Ако вече си пил вино с истински бездомници, прелисти на 113! 
Ако не си, прелисти на 322! 


62. 
- Наистина съм много уморен, чичо Васил - повтаряш вече няколко пъти, 
докато накрая разбира, че сигурно си прав и е по-добре да си починеш. 
Чичо ти не е съгласен да плащаш. Минава половин час, докато се 
измъкнете от кръчмата, пийнал си и вечерната разходка ти идва добре. 
Вкъщи леля Иола отваря начумерена вратата, но вътре едва изчаква да 
седнете и носи яденето - прясно опържени кюфтета. 
Докато ядете, Йола разказва през смях как на улицата спрял някакъв 
хладилен камион и вратата му не била заключена. Цялата махала се 
вдигнала на крак и за десет минути няколко стотин килограма замразена 
кайма били разтоварени. Тази седмица всички ядат кюфтета. 
- Повечето продадохме, но във фризера има още двайсетина кила. 
Много ти се спи. Отново благодариш за всичко и отиваш да си легнеш. 
Трима вече спят в стаята. Тихо се събличаш, това ще е първата си нощ в 
столицата. Прелисти на 358! 


63. 
Не се отказваш и решаваш да опиташ отново. Във вестника има и нови 
обяви; може пък да имаш късмет. 


- СЛАДКАРСКО ПРЕДПРИЯТИЕ търси да назначи мъже, които да обучи. 
Кандидатстване 8.00 - 11.00. 

Прелисти на 75! 

- ПЕЧАТНИЦА търси да назначи обши работници за работа на три смени. 
Прелисти на 265! 

- В СКЛАД ЗА СТРОИТЕЛНИ МАТЕРИАЛИ търси работник за работа на 
открито. 

Прелисти на 238! 

- ХИПЕРМАРКЕТ в Борово търси общи работници за отдела за хранителни 
стоки. 

Прелисти на 4! 

- ПРЕПРИЯТИЕ В Бояна търси да назначи мъже за работа в склад. 

Прелисти на 396! 

- РАБОТИЛНИЦА в кв. Левски търси общ работник с шофьорска книжка. 
-Търсим МЛАД СЕРВИТЬОР с английски. 

- МАГАЗИН ЗА БЯЛА ТЕХНИКА търси продавач. 

- ЗАНАЯТЧИЙСКА ЗАДРУГА ООД търси помощен работник. 

Прелисти на 209! 

- ОХРАНИТЕЛНА ФИРМА приема младежи със средно образование. 


64. 
Влизаш и момче на около двайсет и пет веднага се запътва към тебе. 
Стомахът ти се е свил, усещаш, че нещо не е наред. Подканва те към 
вратата: 
- Здрасти, ама има много хора, изчакай малко отвън. 
- Искам сега да го купя, имам пари - казваш и посочваш панталона на 
витрината. 
- Тези свършиха, този е само за модел - отговаря. 
Няма смисъл да спориш, тръгваш си ядосан. Обръщаш се да кажеш нещо 
фрапантно, но не се получава. Сещаш се за съветите на хазайката и се 
опитваш да си спомниш местата, които е изредила. Спомняш си имената 
на пазарите, а на единия даже и адреса. 
Ако отидеш на пазара, прелисти на 88! 
Ако се прибереш вкъщи обиден, без да те интересува повече с какъв 
панталон си, прелисти на 106! 


65. 
- Така като гледам, тия не струват повече от... пет лева! -- казва оня с 
гащеризона, но ти бавно поклащаш глава. 
- Трийсет! - казваш и ръката ти остава в джоба. 
- Къде се ечуло и видяло?! - пристъпва към тебе гащеризона. Започва бърз 
пазарлък и се спазарявате за двайсет и пет. Гордо чакаш Тодор, който идва 
със старата си ИФА. Прелисти на 356! 


66. 
- Чакай, чакай, окей, съгласен съм - връщаш го. - Но ми дайте и нещо по- 
сериозно да правя, а аз ще намеря кой да ме замести. Решителността ти е 
убедителна. 
- До довечера доведи още един човек, това е първата ти задача, и може да 
получиш и нова работа. 
Не след дълго и това се случва, след две седмици те вземат като заместник 
в една от акциите. Справяш се отлично и получаваш нови задачи. Някак 
неусетно ставаш неделима част от семейството. Бързо забравяш 
някогашните си материални проблеми, наемаш нова квартира, получаваш 
кола и си обръсваш главата. Прелисти на 189! 


67. 
Гледаш след него равнодушно, наоколо всички се умълчават. Чуваш басов 
глас, трепваш. Полицаи. Посягаш към документите си, те сочат чантата. 
Питат какво има в нея. 
- Нее моя, даде ми я един мъж. Той отиде до тоалетната, ей там. 
Посочваш вратата, полицаят кима на другия, после ти нарежда да отвориш 
чантата. Вземат пакета от ръцете ти. Поглеждат в него и единия вече 
извива ръцете ти назад, а други съобщава нещо по радиовръзката. 
Разпищяваш се, отварят вратата на тоалетната, вътре няма никой. 
Полицаите те отвеждат до колата. Недалеч оттук са заловили собственика 
на чантата, негови са и двайсет и петте откраднати джиесема. Записват 
данните ти, след което те пускат. 
Хвърли зарчето! Ако ти се падне 1, прелисти иа 125! 
В останалите случаи прелисти на 183! 


68. 
Лекарят ти съобщава: навярно ще се наложи да останеш две седмици в 
клиниката по изгаряния. Оставя те, чакаш някой да те придружи до стаята, 
но не се появява никой. Отиваш криво-ляво до асансьора. Кракът сега те 
боли и на места, на които не си подозирал, че може да боли. 
Изневиделица някаква сестра те сграбчва за ръката. 
- Пак ли си се домъкнал да крадеш? Как не те е срам? - разкрещява ти се. 
Куцо и сакато занаднича от болничните стаи. В този момент пристига 
Герджиков. Сестрата не ти се извинява. 
- Обърках го с друг - мрънка пред лекаря, докато ти влизаш в болничната 
стая. 
Хвърли зарчето! Ако се падне четно число, прелисти на 97! 
Ако е нечетно, прелисти на 268! 


69. 
Хазайката търпеливо слуша за обидите, които си понесъл, и за 
предимствата на бъдещата ти работа. След което започва трескаво да се 
пазари. Преди, всички конфликти са завършвали с намесата на 
възпитателите, сега можеш само да гадаеш дали ще загубиш или не. След 
купища празни приказки, на края на силите си, избухваш: 
- Мога ли да остана или не? 
Хвърли зарчето! Ако се падне три или четири, прелисти на 174! 
В останалите случаи прелисти на 366! 


70. 

Не можеш да заблудиш лекаря. Секунди са достатъчни да загубиш 
търпение и да се нахвърлиш, единствено инжекцията помага. 

Не си в състояние да прецениш откога си вътре. Пристъпите на ярост са все 
по-редки, но нямаш особени шансове да бъдеш излекуван, процедурите 
не помагат. По-голяма част от деня ти минава в сън, а когато си буден, си 
замаян от лекарства. Обикновено те слагат да седнеш до прозореца и 
подпират главата ти на стъклото. Зяпаш навън с празна глава и потекли 
лиги, докато не те върнат в леглото. Това е краят на твоето приключение. 


71. 
Окачените на вратата кашпи с цветя ти махат за сбогом, докато излизаш с 
увиснал нос от старата кооперация. Трябва да побързаш с търсенето на 


квартира, защото след два часа си на работа. В телефонната кабина 
решаваш да смениш тактиката. Още в началото съобщаваш на хазайката на 
квартирата на ул. "Витиня", че си ром. Следва кратко мълчание, после 
жената с приглушен глас казва, че трябва да се посъветва с мъжа си. 
Няколко минути по-късно отново се обаждаш и за най-голяма твоя 
изненада, казва "да". Хукваш щастлив към Сухата река и възбудено 
престъпваш от крак на крак пред входната врата. Прелисти на 297! 


72. 

Твоите приятели от улицата са безпомощни като тебе. С невероятен замах 
преосмислят живота си, въодушевлението им понякога се пренася и върху 
тебе, но ти става ясно, че от големите планове няма нищо да излезе. Най- 
добре се чувстваш с непохватните хулигани на твоя възраст. Чуват едно- 
друго, но повече неща ги свързват с нормалния живот. С тях обикаляш 
улиците и се опитваш да изплуваш на повърхността. Един ден отиваш е 
Хари, дето диша лепило. Намирате разредител. Сравнително интересното 
скитосване е последвано от скучен следобед. Хари се е проснал в ъгъла на 
мазето, а ти вече часове наред следиш шумовете, които идват откъм 
къщата. Единственото, което те интересува, е торбичката, която лежи до 
него. 

Ако вече си имал работа с разредител и сега имаш желание да опиташ 
пак, прелисти на 331! Ако не, прелисти на 120! 


73. 
Бързо ти писва да разглеждаш списъка на приетите. Неколцина 
четиридесетгодишни пият кафе в коридора, след работа и ти ще чакаш 
уморен започването на часовете. По коридора минават младежи с ранички 
ити се изсмиват. За две години - мислиш си - бих могъл да имаш диплома. 
Прелисти на 350! 


74. 
Не издържаш повече и почваш да повръщаш. Пасторът те оставя. Стоиш 
тъжен в ъгъла, след това си тръгваш. Днес се събира групата, но нямаш 
никакво желание. Адски си изтощен, тормозят те мъчителни мисли. 
Съжаляваш, че си разочаровал пастора, който е искал да ти помогне. На 
другия ден се връщаш, за да довършиш работата. Прелисти на 51! 


75. 
Бързо пристигаш в цеха, на входа виждаш познато лице. Сещаш се, че това 
е Пепи Ташев: с неговия по-малък брат Гоги си живял в интерната две 
години. Пепи идваше често да навестява брат си, когато беше вече 
пълнолетен и живееше в града. Не си го виждал повече от три пъти, но е 
приятно да се разговаря с него. Разказвате си разни стари истории, после 
думата се завърта около работата. Казва, че той отдавна търси, но никъде 
не вземат цигани, макар че е завършил сума ти курсове. Чул за това място 
от свой познат, може и да имат късмет. Търсят работници, за да ги обучат. 
В предверието към вас се присъединява и трето момче, чакате заедно 
техническия ръководител. Той събира документите и дипломите и се 
отправя към машинного. Следвате го в индианска нишка. Най-сетне 
стигате до някакъв пулт и техническия обяснява каква е работата. Вдига 
глава от документите и добавя, че за съжаление може да наеме само 
Златин, само той има нужната подготовка. Златин е третото момче. Има 
тъьмноруса коса и червеникави вежди. Изпитваш желание да натриеш 
мнението си в муцуната на техническия, но Пегш е още по-невъздържан: 
ръкомаха и се разправя. 
- Обявено е, че обучението ще е на място! Какво значи, че нямам 
подготовка?! Каквото има той, имам го и аз! 
Крясъците го охлаждат малко и успяваш да го издърпаш настрани. 
Техническият мрънка с разперени ръце: Правилникът си е правилник! 
Златин е притворил очи и не се намесва в разправията. 
Напускате работилницата с празни ръце, Пепи все още вдига пара, а на 
тебе по-скоро ти се плаче. Разделяте се и тръгваш към автобусната спирка. 
Прелисти на 63! 


76. 
Качвате се на платформата на стария ЗИЛ, след тебе още четирима. 
Познаваш ги, те са постоянна група, отзад има само три седалки, 
останалите се хвърлят към тях и се сместват, кикотейки се. Сигурно се 
движите по някакъв планински път, защото колата непрекъснато се 
накланя, няма къде да се хванеш. Поне четири пъти политваш и падаш, а 
когато отново се надигнеш, останалите приглушено те наричат тъп 
циганин. 
Вратата на платформата се отваря и виждаш двора на огромна сграда. 
Тихият до този момент работодател изведнъж се разкрешява: 
- Слушайте тука! Нищо да не изчезне и всичко да е изрядно! Това е 
работата! До довечера да сте готови с партера, тогава ще плащам! 


Работиш трескаво, с крайчеца на окото си наблюдаваш останалите, най- 
вече Трайко. Преди половин час успя да го изгониш, тъкмо когато се 
канеше да напълни обувките ти с маджун. И следващите часове минават в 
подобни вълнения: два пъти изливат вода на главата ти и на всеки четвърт 
час някой се опитва да ритне стълбата под тебе. До вечерта капваш, вече 
почти не се съпротивляваш на нападенията, само от време на време 
пръскаш някого с малко боя. Около девет сте готови и се качвате в ЗИЛа. 
Мъжът ви връща в града. Вие слизате, а той се извинява и се качва в 
колата, понеже си забравил вътре портфейла. 

Хвърли зарчето! Ако се падне 1,2,3 или 4, прелисти на 330! 

Ако хвърлиш 5 или 6, прелисти на 291! 


77. 

Успяваш да се измъкнеш от контрольорите, но няма да е лошо да си купиш 
карта за градския транспорт. Само още седем спирки, повтаряш си все по- 
изнервен. Трамваят спира на всеки ъгъл, объркваш броенето. За късмет, 
някаква жена те упътва и ти помага да намериш блока. Четвърт час минава 
докато го откриеш. Качваш се на шестия. В асансьора има надпис: "Зона 
без цигани!" Представяш си жилището. Махагон и чисто злато. В противен 
случай няма да се нанесеш! Прелисти на 307! 


78. 
Правиш се, че гледаш разписанието, но наблюдаваш какво става наоколо, 
готов за скок. Ако трамваят тръгне и полицаите дойдат, трябва да скочиш в 
него. Няколко минути по-късно си тръгваш и сядаш до някакъв полу 
припаднал пънкар. Полицаите свалят от трамвая един от приятелите ти и 
го блъскат до другия край на площада. Останалите наблюдават с усмивка 
как Пешо - момче от Кърджали - стои разтреперан, но успява да се 
измъкне. Пристига бай Мишо и съобщава, че е намерил работа на някакъв 
строеж. 
Хвърли едно зарче! Ако се падне 1,2 или 3, прелисти на 197! 
Ако хвърлиш 4, 5 или 6, прелисти на 387! 


79. 
Нямаш никакво желание пак да те изгонят. Квартирата ти дава усещане за 
сигурност, от което имаш нужда. На прага намираш възрастен бездомник. 
Вдигаш го, пеша на палтото му е подгизнал от пикня, подпираш го на 


оградата. Влизаш в стаята си и заспиваш с неясното усещане за някаква 


липса. Прелисти на 370! 


80. 


Цербера на вратата си показва мускулите, изкривява уста, присвива очи. 


--Я ми ела, бе задник, айде, опитай! 


Отстъпваш крачка и заемаш нападателна поза. Преди да се вкопчите един 
в друг. на улицата излиза управителят и се разкрещява: 

- Няма да стане тая, малкия! Или да кажа в полицията, че мургав младеж 
ми обира магазина? Давам ти 10 секунди да си обереш крушите! 

Обръщаш гръб и с дълги и уравновесени крачки се отдалечаваш. Сграхотно 
си съкрушен, най-добре ще е, ако можеш всичко да забравиш. Гладен и 
ядосан прекрачваш прага на квартирата и, по липса на друго, лягаш и 


слушаш радио. 
Прелисти на 53! 


Кръчмата е претъпкана и мрачна, 
само от лицето на бармана се 
отразява малко светлина. Васил 
те е хванал под ръка и те дърпа 
към една от масите. Ухилва се 
непохватно и поздравява типа, 
който седи на председателското 
място. 

- Това е Булдога! - казва на висок 
глас, за да го чуете и ти, и мъжа. - 
Той е тарторът на околността. 
Няма да е зле да си добре с него. 
Не се страхувай, не хапе, подай 
му ръка! 

Стискаш здраво ръката на 
Булдога и се заприказвате. Казва, 
че самотни ромски момчета като 
тебе могат да си намерят мястото 
само край хора като него. Когато 
и да го потърсиш, със сигурност 
ще ти намери работа. Като чува 
това, Васето те сръчква от масата 


и побеснял те подкарва към къщи. Въобще не разбираш какво му става, в 
крайна сметка Булдога ти предлага работа. Мълчиш обидено. Прелисти на 
365! 


82. 
От откъслечните думи по време на разпитите и в столовата ти става ясно, 
че и останалите си мълчат, така че тръгваш за първото дело доста спокоен. 
Присъдата е още далече, но от ден на ден положението ще става все по- 
мрачно. Каквото не е успял следователят, го постига прокурорът. Удава му 
се да убеди останалите, че ти си виновен, задето са тук, и няма смисъл да 
мълчат, ако искат по-лека присъда. Оглеждаш ги, мобилизираш остатъците 
от авторитет и със святкащ поглед правиш опит да въдвориш ред. Дано в 
страха си да премислят какво ще признаят. Най-сетне настъпва денят, в 
който ще обявят присъдата и който ще предопредели следващите ти 
години. 
Хвърли зарчето! Ако ти се падне 1, 2, 3 или 4, прелисти на 277! 
Ако хвърлиш 5 или 6, прелисти на 162! 


83. 
По вестниците има обяви за какви ли не курсове, в училище също се 
интересуваш. Казват, че са полезно нещо, но не е сигурно, че това ще 
увеличи шансовете ти за намиране на работа. 
Четеш условията за продължаване на образованието. Имаш огромно 
самочувствие и си сигурен, че за една година би могьл да се подготвиш за 
всякакъв изпит. Сещаш се за изстраданата си диплома за средно 
образование и пак се зачиташ в книжката. Приятелката ти те насърчава да 
отидеш отново в някоя ромска организация. Сигурно ще ти предложат 
някои фондации и с тяхна помощ ще е по-лесно. В крайна сметка отиваш в 
една от институциите, където те приема секретарят, който се занимава със 
стипендиите. Попълваш необходимите формуляри, след това се зачиташ в 
таблото, дали няма нещо още сега. Курс по компютри! - страшно ти 
харесва. Откъсваш листчето и питаш в канцеларията. Казват ти, че 
отговаряш на условията, те поемат голяма част от разходите, но трябва 
незабавно да си подадеш документите, нищо че обявата е от днеска, 
местата бързо се запълват. Незабавно се регистрираш и се прибираш в 
квартирата, изпълнен с надежди. 
Хвърли зарчето! Ако ти се падне 1, прелисти на 166! 
В останалите случаи, прелисти на 12! 


84. 
Предложението ти се струва интересно. Дава ти някакво име, човекът сам 
ще те потърси, ако си подходящ за работата. Минават дни, докато най- 
сетне се появява. Обяснява ти далаверата. Методът не е дотам модерен, 
но все още се прилага безотказно: черно на бяло ти поемаш разни 
дългове, които разбира се не могат да вземат от тебе. Наежваш се, сигурно 
ще си имаш конфликти с властите. Колкото по-разгорещено отрича, 
толкова по-подозрителен ти става. Накрая заявява, че без това няма 
желание да се занимава с бъзливи мухльовци, но ако се раздрънкаш, пак 
ще дойде. Уверяваш го, че за това и дума не може да става, може 
спокойно да си прибере автоматичния нож. Завърта го още веднъж в 
ръката си, след това бавно се закандилква навън. 
Ако се затичаш след него, за да му кажеш, че приемаш, прелисти на 66! 
Ако се радваш, че си се измъкнал от ситуацията, хвърли зарчето! Ако се 
падне четно число, прелисти на 29! Ако е нечетно, прелисти на 302! 


85. 
След като Елка си отива, всички въздъхват облекчено. През следващата 
седмица и половина кракът й не стъпва в цеха, а колегите ти наблюдават 
определено злонамерено пълнага ти непохватност на работния плот. 
Първата недодялана подметка, която излиза изпод набъбналите ти от 
мехури ръце, бързо изчезва, виждаш я едва на следващия ден, закачена 
на таблото. Наоколо са се насъбрали поне шестима и тихичко хихикат. 
Изчервяваш се и прилепен до стената се промъкваш зад тях. Стигнал си 
вече в края на коридора, когато единият подвиква след теб: 
- Я виж, уж беше кафеникав, а сега е като същински пожарогасител! 
Разярен се обръщаш. Следобедната смяна стои пред теб. Знаеш от Елка, че 
с изключение на двама, всички са били миньори. Има сред тях и един 
циганин, той се кикоти най-силно. Не знаеш как да постъпиш: ако е просто 
шега, би било излишно да ги нападаш. 
Ако само махнеш с ръка и ги зарежеш, прелисти на 199! 
Ако решиш да им се опънеш, прелисти на 173! 


86. 
Започваш в зори, времето става все по-студено. Сприятелил си се с 
цветарките и с шофьорите на таксита. Често си носиш учебниците и 
преговаряш наученото. Шефът ти има странна идея: да записваш номера 
на всяка влизаща кола. Представа нямаш за какво му е и питаш. 


- Пиши и толкоз! - кима небрежно и те оставя с една голяма тетрадка. До 
обед вече не усещаш ръката си, пръстите ти са изтръпнали и наново се 
опитваш да убедиш шефа в безсмислието на задачата. 

- Друг досега не се е оплаквал. Пиши, а ако толкова не ти харесва, можеш 
да си вървиш. 

Самообвиняваш се, че пак не си постъпил както трябва. Вечерта Ина те 
успокоява, че грешката не е твоя, а ако наистина е толкова лошо, сигурно 
ще намериш нещо друго. Прелисти на 109! 


87. 

Полицаите те натъпкват в една от килиите. Изплашен си, нямаш представа 
как ще се измъкнеш оттук, не знаеш какво се прави в такива случаи. Водят 
те в стаята за разпит. Нисичък следовател записва данните ти. И изведнъж 
ти зашлевява един плесник, от който се свличаш на пода с бучащо ухо. 
Нахълтват още трима полицаи и започват да те ритат. Губиш съзнание. 
Когато идваш на себе си, те връщат в килията. Държат те три дни и през 
това време те бият седем пъти, едва се движиш. Нямаш нищо счупено, 
нито рани по себе си. Знаят как да бият, ако оставят видимо нараняване, 
можеш да предизвикаш разследване. В края на третия ден ти идва да се 
молиш да направиш признание. Въобще нищо не те питат, в един момент 
просто заявяват, че можеш да си вървиш. Прелисти на 388! 


88. 

На пазара има невероятна тълпа. Отпред минават полицаи, вътре хора от 
охраната вървят от сергия на сергия. В миниатюрните пространства е 
струпана невероятно количество стока: хиляди видове домакински уреди, 
тонове обувки и дезодоранти. Най-сетне стигаш и до дрехите и само за 
минути си харесваш един панталон. Зад завеса от пуловери се подава 
продавачът, прилича на арабин. Поздравява те на развален български и те 
пита какво ще обичаш. Казваш му. Изчезва и не след дълго се появява с 
поне двайсет парчета. Избираш си един и го мериш по себе си. 

- Малко, малко - казва. И отново потъва зад купищата парцали, а когато 
отново се появява в ръцете му е подходящият размер. Казва ти да го 
пробваш и даже те дърпа в тясното складче. Спазарявате се за цената, 
плащаш и с облекчение тръгваш между редовете. Вземаш си два сандвича 
и се отправяш към къщи. Прелисти на 177! 

Тръгваш уморен през > града. 
Съмнителната победа, спечелена 
на работното място, е направила 
своето: походката ти е 
пружинираща, вървиш в потока от 
хора с вдигната глава. Слизаш от 
тролея и се провираш през 
тълпата, струпана пред едно от 
заведенията. Надигаш се на 
пръсти, за да видиш колко е 
кувертът. Вече пускат, държиш 
десетте лева в ръка. Когато идва 
редът ти, бодигардовете застават 
плътно един до друг пред теб. 
Единият взема парите ти и 
внимателно ги пъха в джобчето на 
ризата ти. 

- Имаш ли членска карта? Щото 
иначе тази вечер не може, 
съжалявам! - промърморва по- 
дребния. 

Няколко мига стоиш, от никой от 
тези, които бяха пред тебе, не 


искаха членска карта, много добре си спомняш. 
- Имаш ли членска карта или нямаш? Тази вечер шефът има рожден ден - 


продължава дребосъкът. 


Засрамено се дръпваш встрани, а те продължават да пускат хората след 
тебе. Освен пари, нищо друго не им искат. С всеки изминат миг 
безпомощността ти става все по-мъчителна и по-смешна, трябва да 


направиш нещо. 


Ако им потърсиш сметка, прелисти на 139! 
Ако предпочетеш да отидеш на друго място, прелисти на 60! 


90. 


Бързо се възстановяваш. Трябва обаче да останеш още няколко дни, 
съобщаваш добрата новина на останалите в клиниката. Сприятеляваш се 
със санитарите. Някои не гледат на това с добро око, но ти им помагаш от 
все сърце: повдигаш болните, буташ носилките. Толкова ти харесва, 


направо се вживяваш, ако ти предложат подобна работата; веднага би се 
наел. Насърчават те да завършиш училишето и ти си така въодушевен, че 
за мигти се струва възможно. Два дни по-късно се сбогуваш с болните и се 
прибираш излекуван в квартирата. 

Прелисти на 304! 


91. 
- Знам тук едно добро място - дърпа те към вратата, премятайки умело, 
грачещата от кухнята леля Йола. 
Докато стигнете до кръчмата, чичо ти се здрависва поне с петнайсетина 
души. Узнаваш, че извървява този път няколко пъти дневно. Долу са 
насядали две улици мъже. Стените са боядисани с бледозелена блажна 
боя, обувките ти джвакат по пода. 
- Тук се забавляваме ние, братле! - извиква чичо Васил. 
Бута те все по-навътре, поздравявайки всички наред. Зад бара е застанал 
набит мустакат барман, в лявата си ръка мачка парцал. Казваш на чичо 
Васил, че ти се намират малко пари и би искал да го почерпиш, понеже и 
без това ще живееш у тях. Шумно се разсмива и поръчва първите коняци. 
Пиете вече два часа, алкохолът е започнал да те удря в главата. А чичо 
Васил ти обяснява, че тук циганинът не е човек, да не се надяваш на нищо, 
и без това няма да те оставят да се реализираш. Не успява да те 
разколебае. Денят ти е бил натоварен, изморен си. 
Ако решиш да се прибереш, за да си починеш, прелисти на 62! 
Ако искаш да останеш още, прелисти на 231! 


92. 
Ядосан си, но решаваш, че е по-добре да се избегнат разправиите; тръгваш 
да търсиш друг магазин. След стотина метра попадаш на един супер. 
Влизаш плахо. Никой не те спира. Разглеждаш, избираш, когато 
забелязваш, че единият от продавачите се е вторачил в тебе. Ставаш 
нервен, а продавачът даже те пита дали не може с нещо да ти помогне. 
Измърморваш "не" и се отправяш към касата да платиш. 
Излизаш от магазина като попарен. Мислиш си, че ако още един път ти се 
случи, няма да се оставиш така и ще разбиеш всичко наоколо. Ще им 
дадеш да разберат с кого си имат работа. Прибираш се, поуспокояваш се, 
наяждаш се и си вземаш душ. 
Прелисти на 53! 


93. 
И работа, и учене едновременно не върви. Много си изостанал, с пот и 
мъка наваксваш пропуснатото. Заради ученето, нощем буквапно спиш на 
работа. 
Събуждаш се от страшно дрънчене, оглеждаш се, отпред е застанал шефът: 
той е сритал кофата, заради тебе. Иска да те наругае, но само съска и 
ръкомаха. Казвал ти е неведнъж, че не търпи безделието. Вика те в 
кабинета си. Трепваш, когато вратата се тряска зад тебе. 
Хвърли зарчето! Ако се падне 3 или 4, прелисти на 312! 
В останалите случаи прелисти на 222! 


94. 
- Може... - казва по-едрият, - но само ако имаш членска карта! Партито е 
частно! 
- Ама... защо постъпвате така? - гледаш ги почти умолително. А те пускат 
новопристигащите без излишни въпроси. 
Представа нямаш как да постъпиш. Чувстваш, че друго и не би могло да се 
случи и всичко си е в реда на нещата. Прелисти на 52! 


95. 
- И така - жената прави кратка пауза, - жилището е доста просторно, не 
знам дали ще сте състояние да го наемете. 
- Колко искате за него? - питаш и усещаш, как и ти предъвкваш набързо 
думите. 
- Колко давате? -- пита пак жената, този път тонът й е по-човешки. 
Започва трескав пазарлък, първоначално предложената от теб сума се е 
удвоила, когато жената се съгласява и ти се ухилва лукаво. 
- Виждам, че умът ти е на мястото, младежо. Значи се споразумяхме? 
Ако искаш да останеш, прелисти на 347! 
Ако предпочиташ да потърсиш нещо друго, прелисти на 205! 


96. 
Ти не си единственият кандидат - пред служебния вход стоят поне 
двайсетина души. Не след дълго ви въвеждат в просторна зала. 
Поздравява ви момиче в униформа и ви уверява, че ще работите в 
прекрасен екип. Карат ви да попълните тест, правят кратък видеозапис и 
на другия ден екзалтираното момиче те поздравява по телефона - от днес 


си зареждач на стока. С ядно ръмжене, маскирано като сбогуване, оставяш 
слушалката. Парите ще са много малко, а и за тази работа не е нужно 
средно образование. 

Ако решиш все пак да работиш в хипермаркета, прелисти на 283! 

Ако продължиш да търсиш, прелисти на 355! 


97. 

Леглата са четиринайсет, твое е шестото. Безропотно търпиш санитарката 
да ти облече пижамата. По-късно сестрата ти слага няколко инжекции. 
През нощта те измъчват кошмари, събуждаш се, когато няколко сестри се 
опитват да те укротят. Единият от болните ти съобщава, че в интерес на 
спокойствието на цялото отделение, ще се довлече до тебе и ще те удуши 
с маркуч. Осъмваш в адски мъки, без да звъниш повече, макар да 
чувстваш, че температурата ти се качва. На сутринта заспиваш и чак на 
обед разбираш, че си пропуснал визитацията. Герджиков се опитал да те 
събуди, но ти дори не си помръднал, така че още никой не те е прегледал. 
Натискаш копчето на звънеца до леглото си. Прелисти на 247! 


98. 
Директорът ти говори за дълг и за пропуснати възможности и не го усуква: 
ще те изхвърли, ако изчезнеш още веднъж, пък било то и само за една 
седмица. Не спориш, защото е прав. От улицата хвърляш още един поглед 
към входната врата на училището и се отправяш към къщи. Няма на кого 
да изплачеш болката си. Напрягаш сили, макар да знаеш, че нямаш много 
възможности. Прелисти на 310! 


99. 
Измерват те с поглед. В очите на Ачо прочитат, че си негов човек. За около 
половин час Ачо те зарязва в един ъгъл, после те завежда при групата. 
Представя те и те поверява на мустакат мъж; забравяш му името, но не 
смееш да попиташ. Вика те при себе си и ти обяснява програмата за 
вечерта: от Изток идва товар живо месо, трябва да се прехвърли от 
хладилния камион във фургони, след това да се пласира. Движите се с 
Ауди след микробусите, спирате на паркинга до едно Т-образно 
кръстовище. Стоите в тъмното, докато накрая се появява хладилният 
камион. Шофьорът присвятка с фарове и вие изскачате от колите. Легнал 
край пътя трябва да следиш дали някой приближава. Отварят вратата на 


камиона и вадят оттам около четирийсет разтреперани азиатци, само кожа 
и кости. 

Хвърли зарчето! Ако се падне 1, 2 или 3, прелисти на 3! 

Ако се падне 4, 5 или 6, прелисти на 362! 


100. 
- Ще ти закова ръката за стола, ако не го пуснеш - заявяваш на оня е 
гащеризона и тръгваш към тях. Не може да се прецени кой от вас се 
страхува повече. Продължаваш и спираш пред него. 
- Дим да ви няма! - гледаш мъжа, който за миг удържа на погледа ти, но 
след това се мята в Ладата и се омитат. Чакаш горд Тодор. 
Прелисти на 356! 


101. 
Поканената певица е само маскировъчен фон за дейността на старците. 
- Имам една опаковка нурофен, търся два пакета валериан! - крещи 
единият, във врявата успяваш да различиш само имената на лекарствата. 
Крачиш смразен между тях. Разменят си лекарства с изтекъл срок на 
годност, някои вече не се произвеждат. Тъкмо искаш да помогнеш в 
някакъв разгорещил се спор, когато леля Краси неочаквано се разпищява и 
всички обръщат очи към нея. 
- Кой го е пуснал! - крясва леля Краси и сочи към теб. 
След кратко съвещание ти съобщават да си вървиш в квартирата. Леля 
Йола стои със сведен поглед. Става ти ясно, че си видял нещо 
непозволено. Леля Йола тъжно ти дава отработеното възнаграждение. 
- Съжалявам, но не можеш да останеш повече. Разбери, страхуват се, че ще 
ги хванат. 
Обичаше тази работа и заради една такава глупост трябва да си тръгнеш. 
Прибираш се и тихо опаковаш нещата си. Загуби работата си и надеждата 
да платиш на хазаина. 
Хвърли зарчето! Ако резултатът е четен, прелисти на 195! 
Ако е нечетен, прелисти на 61! 


102. 
Старият бързо те обучава. Събирането и извозването на кашоните не 
изглежда трудно. По време на една от почивките колегата ти казва, че тук 
има скрити много повече възможности, стига да сте мъже на място. 


Правил го е неведнъж, няма никакъв риск. Една част от хартията можете 
да извозите на черно, с един курс се изкарват около пет лева. Приемаш 
предложението, макар и да те е страх от провал. По време на един от 
курсовете виждаш, че един от работниците разговаря с шефа и сочи към 
вас. Притеснени избутвате колата настрани и докато разтоварвате, 
пристига и работодателят. 

Хвърли зарчето! Ако резултатът е 1, 2 или 3, прелисти на 363! 

Ако е друг - на 17! 


103. 

Когато пристигате, бездомните са наобиколили окървавено тяло. 
Неколцина дават съвети от рода "не го докосвайте", но повечето вече са се 
прибрали в бърлогите си. Раненият стене, пиян до козирката, срязали са 
му ръката. Лекарят бързо го превързва и си тръгва. Охранителят приема 
поканата ти да пиете по едно кафе. Според него си заслужава човек да 
отиде и в Бюрото за безработни, той вече е получавал работа оттам. 
Прелисти на 233! 


104. 
Нямаш желание отново да изпиташ неизменните унижения и да просиш 
работа, надявайки се единствено на божия подкрепа. Чичото на Асен 
живее от събирането на изхвърлени вещи от пролетното почистване в 
града, а баджанака му от търговия с железа, ще те препоръча при гях. 
Казват, че ако човек има късмет, може да направи и голям удар. 
Ако потърсиш чичото, за да надникнеш в света на събирането на 
изхвърлени вещи, прелисти па 47! 
Ако предпочетеш да опиташ възможностите, които се крият в търговията 
с железа при баджанака му, прелисти на 374! 


105. 
Тук не е чак толкова лошо: изкачваш се на един хълм, наблюдаваш 
околността от високо и пускаш фантазията си на воля. Представяш си 
огромни пълчища вражески войски, които нападат отдолу. Атакаа- 
ааааааа! С вик се спускаш надолу и се връщаш на автобусната спирка. 
Обратно по същия път, разучаваш града надълго и нашироко, разглеждаш 
всяка витрина. Погледът ти спира на възрастна луда жена. която кълне 
минувачите. Минаваш край нея, поглеждаш изтощен към небето: тъмно е. 


Ако искаш да потърсиш някоя гостилница, в която да вечеряш, прелисти 
на 221! Ако предпочиташ да се поразходиш още малко, прелисти на 305! 


106. 
Напоследък нещата вървят по-спокойно и в работата нямаш много 
проблеми. През последните два дни си работил но час и половина повече, 
но вече е краят на седмицата и можеш да си починеш. 
Пътуваш уморен с автобуса към квартирата, зад тебе мъж с костюм 
разговаря със съседа си, темата са ромите. Казва, че всички усилия на 
държавата и на хората са напразно, щом циганите не желаят да се 
приспособят и да приемат културата на мнозинството. Стига да поискат, 
няма да е трудно да се приспособят и тогава и хората ще ги приемат - това 
трябва да е изходната позиция, а не да ги тъпчат с помощи. Дълго 
размишляваш, но не можеш да намериш мястото си в това описание. 
Чувстваш само, че хората се страхуват от тебе и не те обичат, а и ти се 
страхуваш все повече от всички. Тръгваш да слизаш, на вратата забелязваш 
отдавна зацапана лепенка, на "Атака" Тъкмо си почнал да я отлепваш, 
когато автобусът спира и ти слизаш. 
Хвърли зарчето, се падне четно число, прелисти на 395! 
Ако числото е нечетно, прелисти на 182! 


107. 
Извадил си страхотен късмет, макар че сега, когато пътуването е вече 
реалност, адски се изплашваш. Никого не познаваш, не знаеш езика. Но 
връщане назад няма. Самолетът излита след няколко дни, сбогуваш се с 
града и не смееш да помислиш какво ще стане, ако евентуално те върнат. 
Надяваш се там, в чужбина да постигнеш това, което тук не си успял. Това е 
краят на твоето приключение. 


108. 
Настроението ти не е най-подходящо за търсене на работа, но друг изход 
няма. В общежитието непрекъснато ти искат документ, че работиш, и 
понеже нямаш, те предупреждават до края на месеца да напуснеш. 
Колкото и да се опитваш да се пребориш, ще трябва да се изнесеш. Нямаш 
спестени пари, принуден си да прекараш нощта на улицата. 
Прелисти на 269! 


109. 
Един следобед намираш в пощенската кутия странно писмо. На мърляво 
листче е написано нещо с химикалка, но толкова нескопосно, че не 
успяваш да го прочетеш. Занасяш го на Ина и заедно разчитате 
ужасяващите редове: "Гадни въшливи цигани, махайте се оттук, 
престъпници. Зараза за света." Досега почти не е имало проява на 
враждебност от страна на обитателите и с малки изключение всички са 
много мили. Кой ли би могъл да го напише, може пък да е просто лоша 
шега; навярно е най-добре да не му обръщате внимание. Седмица по- 
късно обаче всичко продължава. Пристига предупреждение с подписа на 
домоуправителя, според което: "Вашето скандално поведение нарушава 
спокойствието на жителите на кооперацията." 
Никога не сте вдигали шум и винаги сте се стараели да не давате повод за 
никакви лоши помисли. Писмото ужасно ви разстройва, бързо трябва да 
вземете решение как да постъпите. Според тебе трябва да разговаряте с 
домакина, според Ина обаче трябва да се обърнете към някоя 
организация за правна защита. 
Ако отидете да разговаряте с домоуправителя, прелисти на 250! 
Ако предпочетете правозащитниците, прелисти на 15! 


110. 
Търсенето на работа е безнадеждно, отвсякъде те отпращат. Външността 
ти е все по-занемарена, имаш видения и чуваш гласове. Живееш живота 
на бездомниците. Измъчва те вечно неразположение и кашлица, на един 
профилактичен преглед се оказва, че имаш тежка туберкулоза. Шансовете 
ти за оцеляване са равни на нула. Това е краят на твоето приключение. 


111. 

Жената сбръчква нос, отстъпва назад и ти прави знак да я последваш. В 
залата има маса, застлана с дантелена покривка, стар телевизор, видео и 
пиано. 

- Тук се събираме, имаме и сказки! - приближава се жената. 

На следващия ден весело разговаряш с ранните посетители, докато 
почистваш. Дните минават и те обзема усещане, което не те е спохождало 
от напускането на интерната. Всички тук се стремят да постигнат покой, 
далеч от света, както и ти някога, в изкуствената атмосфера, създадена от 
възпитателите. Винаги всичко е едно и също и ти се потапяш щастлив в 
познатото състояние. Същината е неизменна, мени се по-бавно от 


редовните посетители в клуба "Златна есен" на леля Иола. Те явно са 
приели присъствието на "симпатичното циганче", все по-приятно ти е да 
идваш тук: да чистиш, да включиш видеото или да измиеш съдовете. 
Никога не си оставал следобед, всички се щурат насам-натам 
многозначително и потайно, терзае те любопитство. Чувал си вече за 
разните празнични събирания, но представа нямаш за какво става въпрос. 
Решаваш да се върнеш привечер и да видиш как се забавляват старците. 
Прелисти на 101! 


112. 
Заедно попълвате адресната карта, след това се отправяш към стаята си. 
Прекарваш следващия ден в безделие. Пресмяташ наново и наново парите 
си ити хрумва да се поотпуснеш малко. Нали вече ще имаш заплата, защо 
не? Обличаш се и тръгваш из града. 


Влизаш в по-шумните места, 
търсиш место за развлечение. 
Намираш едно елегантно 
заведение и се настаняваш до 
някаква компания. След десет 
минути вече се “ веселиш 
заедно с тях, надпреварваш се 
в пиенето с най-шумните, 
препускайки между бара и 
уредбата. “"Радваш се на 
вниманието, което ти оказват. 
Толкова си пиян, че ти се ще да 
прегърнеш целия свят. Махаш 
с ръце, разказваш живота си, 
даже  заявяваш, че имаш 
толкова пари, че до края на 
месеца можете да пиете от тях. 
Качваш се върху масата, за да 
придадеш тежест на думите си. 
Подхлъзваш се и падаш под 
столовете. 


Хвърли зарчето! Ако се падне 1, 2 или 3, прелисти на 58! 
Ако хвърлиш 4, 5 или 6, прелисти на 391! 


113. 
Ровиш се из паметта си за някаква сносна идея. Вечерта, която прекара на 
улицата, бездомниците разказваха за някакво евтино общежитие, пращаха 
те там. Нищо по-добро не можеш да измислиш. 
Хвърли зарчето! Ако се падне 4, прелисти на 251! 
В останалите случаи прелисти на 198! 


114. 
За пръв път си на гробището, изумяват те размерите му. Студено е. 
Вдовици ровят пръстта, сменят цветята. 
Ще работиш като пазач на портала. Шефът е пенсиониран инженер, който 
се държи като уредник на имение. Дава разпореждания, понякога 
преговаря с разни странни типове и винаги е фрашкан с пари. Нямаш 
никаква конкретна задача, общо взето трябва да висиш на портала. В 
интерната си свикнал е дисциплината и ритуално подредения живот, не ти 
е трудно да стоиш на едно място. Шефът понякога се заяжда, но не му 
обръщаш внимание, знаеш, че не е от злоба, просто си е такъв. На втората 
седмица те питат коя смяна предпочиташ. 
Ако искаш да работиш сутрин, прелисти на 86! 
Ако предпочиташ следобед, прелисти на 237! 


115. 
В парка зад телевизионната кула цари почти пълен мрак. Намираш празна 
пейка. По спомени от филмите, струпваш начупени клони около мястото за 
спане. Така ще се събудиш от шумоленето, ако някой приближи. Тъкмо 
нагласяваш чантата за възглавница, когато забелязваш нещо странно: цяла 
група парцаливо облечени типове пристъпва към пейката. Десетина 
бездомници те наобикалят и заявяват, че този парк е техен, питат те кой 
си. Нищо лошо не искат да ти сторят, а и ти не си настроен враждебно. 
Неколцина сядат до тебе и те канят с наливно вино. 
Ако пиеш от виното и завържеш разговор с тях, прелисти на 219! 
Ако предпочетеш да се отървеш от тях, прелисти на 279! 


116. 
- Темата днес е положението на ромите - посреща те момчето е 
квадратните очила и всички насядате в кръг. 


Слушаш безучастно. Първите минути преминават в трескаво изброяване на 
данни. Научаваш какъв е броят на безработните след ромите, колко са 
болните, осъдените, процента на приетите в университети, направо ти се 
завива свят от купищата цифри. След като свършват с изброяването, едно 
от момичетата те пита: 

- Според теб циганите имат ли вина за образа, който е изграден за тях? - 
останалите започват да кимат и напрегнато очакват отговора ти. 

Мигаш уплашено. Започваш да изреждаш какво си преживял, откакто си в 
града. Трудно ти е и след няколко изречения млъкваш. Останалите те 
изчакват нетърпеливо, след това продължават спора без тебе. Навярно си 
мислят, че си се обидил. След половин час ти става досадно. Какво ще 
направиш? 

Ако ти е омръзнало и решиш да си тръгнеш, оправдавайки се с работата, 
която те чака следващия ден, прелисти на 51! 

Ако все пак се включиш в спора, прелисти на 241! 


117. 
Чувстваш, че някой стои до леглото ти. Имаш лошо предчувствие и без 
думи му се нахвърляш. Бутилката ти пада на пода и се търкулва 
дрънчейки. Грабваш я и замахваш със счупеното стъкло. Цялото 
общежитие е на крак, лампите горят. Избухва масов побой, социалните 
работници се отдръпват ужасено покрай стената. Изправил си се върху 
леглото и нито за миг не преставаш да крещиш. 
Хвърли зарчето! Ако се падне 1, 2 или 3, прелисти на 227! 
Ако хвърлиш 4, 5 или 6, прелисти на 11! 


118. 
Работилницата ги харесва. Само за няколко седмици усвояваш тънкостите, 
пускат те да работиш на всички машини, с изключение на онази, с която 
заточват остриета, понеже тя е владение на Канибал. Канибала е двайсет и 
четири годишен циганин, на лявата си ръка има около четиридесет резки, 
а на дясната татуировка: "Обичам те Силва". Странното е, че е тебе е по- 
сдържан, отколкото с останалите. Казва, че половината от детството си е 
прекарал във Факултета и оттогава въобще не му липсва циганската среда. 
Не искаш да насилваш тази връзка. По-неприятното е, че не можеш да си 
разпределяш парите. Собственикът плаща редовно в края на седмицата, 
но ти веднага похарчваш всичко. Досега винаги си получавал дневно 


възнаграждението си и не си научен да си правиш сметка. Не ти е останала 
пукната пара и решаваш да поискаш назаем. 

Ако поискаш от шефа част от заплатата си, прелисти на 399! 

Ако предпочетеш да вземеш заем от Андрей до края на месеца, 
прелисти на 264! 


119. 
Виждаш Калин, домакинът, който се е надигнал на пръсти върху малкото 
столче с гръб към тебе и тихичко пръхти. Стои пред стената, която дели 
мъжката тоалетна от женската, залепил око в една пукнатина до тръбата и 
зяпа момичетата, които си вземат душ. В този момент някой те блъска в 
гърба и препъвайки се в прага, тупваш на земята до уплашено скимтящия 
Калин. 
- Мамицата ви мръсна, какво по дяволите правите тука?! - крясва Петканов 
иззад гърба ти и те ритва по задника, за да застанеш до Калин. 
- Бяха ми казвали, че заничаш, ама не вярвах! И таз добра, на твойта 
възраст... 
Разсмиваш се и влизаш в една от кабинките да си свършиш работата. 
Преди да излезеш от тоалетната Петканов те хваща за рамото и те 
притиска до стената. 
- Хубава компания, няма що, циганин голтак и дърт мераклия. Да ми се 
махаш от погледа, манго, че ще те смачкам, барабар с мацето ти! 
Веднага го цапардосваш, макар да знаеш, че няма никакъв смисъл. 
Хвърли зарчето! Ако хвърлиш 1, 2 или 3, прелисти на 230! 
Ако ти се падне 4, 5 или 6, прелисти на 19! 


120. 

Помирисваш торбичката и я хвърляш, защото от нея ти се повдига. 
Зарязваш и Хари, който се търкаля в краката ти. Стига ти, че не можеш да 
се пребориш с алкохола. Случайните ти познати са или прекалено глупави 
или пълни неудачници, за да се захванат с нещо по-сериозно. Продаваш 
евтинии на улицата, раздаваш рекламни листовки. Присъединил си се към 
една малка, но сплотена групичка; винаги имате къде да пренощувате, 
приятелите ти ги могат тези неща. В града се намират празни жилища, те 
първи научават адресите. Намират ти се и пари, купуваш си евтини дрехи 
от пазарите. С алкохола вече не можеш да се пребориш, но се опитваш да 
криеш тази си слабост. Хвърли зарчето! Ако хвърлиш 1 или 2, прелисти на 
3081 Ако ти се падне 3, 4, 5 или 6, прелисти на 270! 


121. 

Оглеждаш се разтреперан и съзираш боклукчийска кофа. Промъкваш се до 
нея покрай стената и приклякваш. Свил си се и следиш всеки откъслечен 
звук, може да ти се наложи да бягаш. Когато отминават, надничаш плахо 
към отдалечаващия се кошмар. Изглежда жалкото ти прикритие наистина 
те е спасило, скинарите са прекалено заети със себе си и не те забелязват. 
Продължаваш с разтреперани крака, мислите ти са изцяло обсебени от 
преживения шок. Вървейки по улицата, единственото ти желание е час по- 
скоро да стигнеш до квартирата и да се почувстваш в безопасност. 
Прелисти на 336! 


122. 
Два часа по-късно старата ИФА потегля, завива в улицата, където сте 
оставили Киро, и спира край камарата боклуци. От Киро и от най-ценните 
съставки на камарата няма и следа. 
- Този глупак е продал всичко и след това сигурно го е изпил - мърмори 
Тодор и удря по волана. Чуваш някакво стенание от камарата. Изпод един 
диван се подава Киро, целият окървавен, едва го разпознаваш. Надига се с 
мъка, гледа зъба си в шепата, разказва: 
- Аз ги пазих... ама те бяха четирима... ама не им ги дадох... чу ли, Тодор, 
не ги дадох... 
Завеждате го в хирургията на болницата и си тръгвате. Нямаш никакво 
желание да те пребият заради чуждите боклуци. Сбогуваш се с Тодор и се 
прибираш. 
Прелисти на 50! 


123. 

- Какво си въобразяваш бе, кой си ти? Ще те изхвърля като говно! Ебаси 
мангала, ще ми спи сутринта и после аз ще съм виновен! Обирай си 
партакешите и се измитай за Индия! 

Гледаш безмълвно и не му извиваш врата, макар че би могъл. С наведена 
глава се отправяш към бърлогата си и когато минаваш край Бобо, той те 
блъска. Залиташ към стената. Обръщаш се и му отвръщаш със светкавичен 
удар. Виждаш как Бобо се свлича на колене, псува, а от носа му тече кръв. 
Огнярят го успокоява и ти дава знак, че е по-добре да се ометеш. Прелисти 
на 183! 


124. 
За момент гледаш унесено пред себе си, после кимаш. 
Два дни по-късно Сун се сбогува и преди да тръгне ти пъха триста лева в 
ръката, месечната ти заплата. 
- И да ми пазите нещата! - добавя. 
Вземаш парите с наведени очи и тръгваш за вкъщи. 
На другия ден, все едно нищо не се е случило, отиваш с Добри в склада и 
за две седмици разпродавате всичко. Твоята част е хиляда и петстотин 
лева, останалите са за Добри и за охранителите, които ви наблюдават 
безучастно. В края на седмицата съвестта вече не те гризе толкова, но 
затова пък расте отчаянието: след две седмици Сун ще се върне, дотогава 
трябва да изчезнеш безследно. Това е положението, затваряш вратата на 
склада, имаш в джоба си бон и половина. 
Парите, разбира се, бързо свършват. След няколко дни само чифт обувки, 
няколко фанелки и един суичър напомнят за доскорошното богатство. 
Ядно си обещаваш, че отсега нататък ще се отнасяш с по-голямо уважение 
към парите и ще ги харчиш разумно. Добри си намира работа на някакъв 
провинциален пазар, но ти още нямаш. Разделяте се мирно. 
В къщата се говори, че "китаецът" няма да се върне, имал някакви 
проблеми в квартирата. Жал ти е за Сун, но те успокоява фактът, че не се 
налага да търсиш друга квартира. Не така стои въпросът с работата, 
купуваш вестник с обяви и се опитваш да намериш нещо подходящо. 
Прелисти на 35! 


125. 
Разсмиваш се на ситуацията, държа се непредпазливо. Онзи се лепна за 
тебе, понеже му бе станало ясно, че си неориентиран; взел те е за сигурна 
плячка, което е неприятно. Утре сутрин започваш в шест, време е за 
лягане. На сутринта автобусът попада в задръстване, движи се едва-едва. 
Една-две минути със сигурност ще закъснееш. Слизаш и се затичваш. 
Прелисти на 187! 


126. 
Затънал си до положение, което винаги си ненавиждал. Ако алкохолът и 
медикаментите ти позволяват, ходиш да крадеш. Задигаш евтини бижута и 
дрехи, които веднага превръщаш в пари на улицата или по пазарите. 
Живееш в мръсна квартира, пълна с празни бутилки и непродаваеми 
боклуци. Компанията ти се състои от крадци и познати от кръчмите. През 


тези дълги години си навикнал от време на време да те прибират в 
затвора. Първият път някак го преживя, но след един побой лявата ти ръка 
е неподвижна, тъй и работата върви много по-трудно. Хващат те на всеки 
два месеца в някой магазин и наказателния бой все повече осакатява 
тялото ти. Когато си вътре, все за свобода говориш, когато излезеш - за 
затвора. Пак идва зима, по-добре ще е да се оставиш да те хванат и да 
изчакаш пролетга на топло в пандиза, сред познати. Това е краят на твоето 
приключение. 


127. 
Тъмно е като в рог, когато ставаш, но знаеш, че трябва да побързаш. 
Измиваш се и навличаш дрехите, по това време всичко е студено и 
влажно. Движиш се в полусън, грабваш парче хляб, но на входнага врата 
студеният въздух те освежава. Улиците са празни, още не са тръгнали 
всички автобуси, закопчаваш ризата догоре и потегляш. Всичко е 
спокойно, дори шумовете от някой строеж или автомобил не отекват рязко 
втишината. 
И пак не си дошъл достатъчно рано. Още е пет и половина, но на пазара, 
откъм "Ботев" е пълно с хора: повечето стоят мълчаливо, някои разговарят 
или пушат. Приближаваш до една малобройна компания и се опитваш да 
научиш някакви новини. Казват, че ще пристигнат камиони и трябва да се 
разтоварват. Излиза някакъв мъж. Нахвърля няколко каси една върху 
друга, качва се отгоре и казва, че има нужда от хора. Заедно с останалите и 
ти се опитваш да попаднеш в полезрението на работодателя. 
Хвърли зарчето! Ако хвърлиш 5 или 6, прелисти на 217! 
В останалите случаи, прелисти на 149! 


128. 
Тъмнокос около трийсетгодишен мъж идва до масата, почиства с бяла 
салфетка покривката и се обръща към тебе: 
- Какво ще обичате? 
- Бих искал да вечерям. Телеш... 
- Как се казвате? - прекъсва те. 
- Как така как се казвам? 
- Всички маси са заети - показва с широк жест полупразното помещение. 
- Тук няма никой, защо да не мога да ям? - загубваш най-сетне търпение. 
Келнерът се надвесва над тебе, гледа те в очите и тихо говори: 


- Слушай, мой човек. Една минута ти давам да се ометеш. След това ще се 
върна с още трима и ако си тук, няма да имаш време да гъкнеш. Не можеш 
да ядеш тук, понеже мястото е запазено за нормални хора. 

Гледаш го в лицето с ококорени очи. Грабваш сака, оглеждаш се наоколо и 
се измъкваш от гостилницата. Прелисти на 2341 


129. 
Наближава краят на месеца и с нарастващо вълнение си мислиш за 
заплатата. Антонина иска да почистиш всичко и да изкъпеш кучетата, но 
този път с топла вода и сапун. Пълниш петдесетлитровия казан, слагаш го 
на огромния електрически котлон и се заемаш да ринеш изпражненията. 
Когато свършваш, водата вече е завряла. Опиваш се да свалиш казана от 
нажежената плоча. Той не помръдва, след това изведнъж се олюлява и пет 
литра вряла вода потича по панталона ти. С писък хукваш към маркуча и 
цял час обливаш краката си. Бедрото ти се покрива с мехури, всяко 
движение ти причинява непоносима болка. Когато Антонина разбира 
какво се е случило, уплашено те отпраща в квартирата. Вкъщи слагаш 
компреси на раните. Кожата ти изглежда все по-ужасно, няма да е зле да я 
види някой лекар. Страх те е, че Антонина ще те изгони, ако й докараш 
някоя проверка на главата. 
Ако на следващия ден отидеш на работа, прелисти на 317! 
Ако тръгнеш за болницата, прелисти на 240! 


130. 
По време на разпита те удрят, но не непрекъснато и само с телефонния 
указател. Отказваш се от показанията, дадени в ареста, понеже са били 
направени под въздействието на алкохола, и заявяваш, че когато си 
попаднал в жилището, си бил вече пиян. След разпита се прибираш 
притеснен в килията. Нищо не си казал, но това не означава, че и другите 
ще мълчат. Струва ти се, че минават години, докато започне делото. 
Хвърли зарчето! Ако хвърлиш 1, 2 или 3, прелисти на 162! 
Ако се падне 4, 5 или 6, прелисти на 82! 


131. 


Търсейки работа се озоваваш в централната част на града. Влизаш в 
сутерена на огромна кооперация и чукаш на третата врата. Отваря ти 


старица. Заставаш в сянката, за да прикриеш издайническите белези на 
произхода си. 

- Какво търсите тук?! Няма нищо за продаване! - нахвърля ти се. 

-Дойдох заради обявеното място за домакин. Дадоха ми този адрес... 
Хвърли зарчето! Ако се падне 1 или 2, прелисти на 309! 

Ако хвърлиш 3 или 4, прелисти на 1111! 

Ако се падне 5 или 6, прелисти на 195! 


132. 

На влизане забелязваш охранител, облечен като ученик с бяла риза и 
черен панталон. Той пръв те е видял и докато вървиш към тоалетната, те 
следва по петите. Бавиш се и той наднича да те види. Предупреждава те, 
че това място е за гости на заведението. Готов си, излизаш и се отправяш 
към касата. 

Отпиваш от кафето и подбираш от вестника обяви за квартири. Справяш се 
бързо и се запътваш към телефонната кабина. Прелисти на 323! 


133. 
На другия ден разбираш, че момчето от смяната почти не е работило, 
плакало цял ден. Същия ден било погребението на сестра му, искало да 
отиде. Стоиш с празен поглед и се опитваш да се отърсиш от угризенията. 
Знаеш, че повече никога няма да можеш да го погледнеш в очите. 
Напускаш. 
Хвърли зарчето! Ако резултатът е четен, прелисти на 108! 
Ако е нечетен, прелисти на 353! 


134. 
Духът на бандата напълно те променя. Имаш много повече пари, 
практически от нищо не те е страх и не се стряскаш от хората, които те 
гледат с отвращение, понеже си циганин. Въпреки това все не можеш да 
свикнеш с методите им и, съдейки по житейските истории на по- 
възрастните, един ден най-вероятно ще попаднеш в затвора. За тях това не 
е проблем, дори смятат, че затворът е един от етапите на възмъжаването. 
Осъзнаваш, че в момента все още би могъл да се откажеш. 
Ако напуснеш бандата, прелисти на 339! 
Ако продължиш този начин на живот, прелисти на 337! 


135. 
Един ден те отнасят с линейка, минувачите са я повикали. Станал си 
наркоман, опасност за > обществото. Опитваш се да > побегнеш, 
съпротивляваш се, ръкомахаш, докато успокоителното не започне да 
действа. Закарват те в психиатрията, натъпкват те със силни приспивателни 
и те зарязват за дни. Събудиш ли се, започваш да вдигаш врява: кълнеш се, 
че си чист, след това го удряш на молба, да ти дадат нещо. Минават две 
седмици; от време на време те преглеждат, след това те наблъскват с 
лекарства. 
Най-сетне успяваш да сглобиш мозайката и да премислиш цялата 
ситуация. Решаваш по време на следващата визитация да се държиш 
нормално и тогава навярно ще те пуснат да се прибереш. 
Хвърли зарчето! Ако резултатът е четен, прелисти на 70! 
Ако е нечетен, прелисти на 337! 


136. 
Краси те измерва с поглед и се представя. Въвежда те и на един дъх 
издекламирва условията. Двеста лева плюс режийните, два месеца в 
аванс. Надява се, че ще се чувстваш добре, винаги можеш да я намериш на 
партера. Квартирата е едностайна с кухненски бокс и миниатюрна баня. За 
последен път е видяла боя, когато е строена къщата, но иначе мястото е 
приятно. Сядаш на леглото. В стаята има още голям кафяв шкаф, маса и 
стар фотьойл. Хазайката пристъпя напред-назад, дрънчи с ключовете, чака 
отговора ти. 
Ако искаш да се нанесеш, прелисти на 271! 
Ако решиш да търсиш друга квартира, прелисти на 205! 


137. 
- Колко места има тази вечер? - вика към коридора и след половин минута 
се връща с един картон. - Попълнете го, трябва да го покажете на входа. 
До вечерта си набавете медицинско от туберкулозното и удостоверение от 
ХЕИ! Запознайте се с правилника за вътрешния ред и го спазвайте! 
Прелисти на 171! 


138. 

За късмет, още цяла седмица има нужда от вас. С облекчение прибираш 
надницата в джоба и дори си позволяваш да седнеш на бира с останалите. 
По-скоро ги слушаш, гласовете им все повече гърмят, накрая всички 
крещят един през друг, без да се изслушват. Страхуват се, че пазарът ще 
затвори и се плашат взаимно с какви ли не слухове. Ти си най-младият, 
останалите са или разведени или овдовели. Повечето ти дават акъл като 
възрастни: може и да живеят в мизерия, но поне всеки ден си получават 
парите. Казват, че нервите им не издържат вече, защото все са в 
напрежение дали ще получат работа или не. Тръгваш си рано, защото 
трябва да си починеш, не си свикнал с ранното ставане. Следващите дни 
минават спокойно, опитваш се да си намериш друга работа. Прелисти на 
397! 


139. 
Бавно пристъпваш напред, опираш се леко в стената и с най-страшния глас, 
който може да излезе от гърлото ти, се разкрещяваш: 
- Какво ви става бе? Да не би да ви е страх? Ка... - не успяваш да 
продължиш. 
По-едрият изскача с необикновена бързина пред теб и ти зашива един. 
Зачервен се олюляваш, след това се обръщаш и треперейки, се измъкваш 
незабелязано. Във втората пряка спираш и изплюваш насъбралата се в 
устата ти кръв. Не си в състояние да мислиш. Отправяш се с бавни крачки 
към автобуса, пътем се оглеждаш в една витрина. За късмет, устата ти не е 
разцепена, видът ти е приличен. Броиш наново парите си и решаваш да 
дадеш още един шанс на вечерта. Слизаш от автобуса напосоки и се 
отправяш към най-близкото заведение. Прелисти на 172! 


140. 

След известно шумолене вратата отново се отваря и влизаш в жилището. 
Редът, който цари, издава известна прекаленост. Сядаш във фотьойла и 
започвате преговори за наема. С мъчително спокойствие жената поставя 
на място всяко нещо, до което си се докоснал. За най-голяма твоя 
изненада същото сполетява и обувките ти, които си събул до вратата - само 
миг и те потъват в шкафчето в антрето. След час и половина преговори 
успяваш да смъкнеш наема с десет лева, което - предвид злостта на 
противника - никак не е малък успех. Жената взема капарото и ти дава 
ключовете, а ти хукваш на работа. Прелисти на 30! 


Андрей те съветва да отидеш 
да миеш чинии в "Радисън", 
там не гледат цвета на кожата. 
Приемат “те на работа, 
споразумявате се без 
проблеми. Осем часа дневно, 
всеки ден получаваш чисти 
дрехи. На > следващия > ден 
започваш. Мияч на съдове: 
трябва да търкаш 
десетлитровите казани и да 
остържеш всичко, загоряло по 
тях. Видимата безрезултатност 
на работата направо “те 
влудява. Чистите казани 
отнасят на часа и носят все 
нови и нови мазни съдове. 
Гледката на вечно растящата 
камара от неизмити съдини е 
потискаща, отгоре на всичко 
смяната ти често закъснява, 
налага се да оставаш по 


половин час повече. 

Седмици наред си стоял край мивката, цяла нощ си работил и си уморен 
до смърт, а момчето от смяната иска да го заместиш през деня. Удря го и 
на молба, но ти отказваш. Прелисти на 1331! 


142. 
Чувстваш облекчение, в тебе се освобождава огромна енергия. Трябва да 
се използва внезапно разкрилата се възможност! Скромната ти квартира 
създава чувство за сигурност, а и работата не е непоносима. Започна и 
училището, никак не изглежда невъзможно да се навакса пропуснатото. 
Въодушевлението обаче не е достатъчно, имаш нужда от помощ. 
Ако някой вече ти е предложил помощ, обади му се по телефона! 
Ако познаваш Ирина, прелисти на 229! 
Ако не знаеш към кого да се обърнеш, за да ти помогне при ученето, 
прелисти на 93! 


143. 
Удостоверенията не помагат особено, външността ти не се е променила. 
Най-сетне успяваш да уговориш интервю за работа в един хипермаркет, 
тях не ги притеснява, че си циганин. Прелисти на 96! 


144. 
Минава време докато се успокоят. Накрая старшината - размахвайки под 
носа ти личната ти карта - заявява, че можеш да си вървиш. 
Сбогуват се и добавя: друг път като купуваш панталон, да пазиш касовата 
бележка. Тръгваш си. Прелисти на 106! 


145. 
Някъде около полунощ се тропа на вратата. Решавате да не се обаждате, 
каквото и да става вън. Пред вратата е застанал синът на домоуправителя. 
- Омитайте се на майната си, крадливо племе! - разкрещява се. 
Личи, че е пиян, цялата кооперация се тресе. Хората искат спокойствие, но 
той продължава, докато не идва полиция. Укротяват младежа и 
позвъняват. Показваш им личната си карта, след това и унижаващия текст, 
с който са ви тормозили. Казват, че те нищо не могат да направят, но ако 
подадете сигнал, ще започне разследване. Този път органите се държат 
умиротворително. Чакате нетърпеливо сутринта, за да се обадите в 
правозащитната организация. 
Прелисти на 281! 


146. 

Шефът нетърпеливо ти дава знак да млъкнеш и заявява, че би било 
странно портиерът на приюта за бездомници да е бездомен. Удряш го на 
молба, заплашваш, докато буквално не те изхвърля на улицата. Стоиш 
безпомощен пред сградата и погледът ти попада на някаква желязна 
тръба. Ще ти се да я грабнеш и да пречукаш този мръсник. Тръгваш си. 
Прибираш се и разплакан се стоварваш на леглото. 

Прелисти на 61! 


147. 
- Още веднъж и щете попукам! И за да се научиш как трябва да се 
държиш, сега ще дадеш колата си на Жоржи. 


Това те засяга дълбоко. Опитваш се да се пазариш и предлагаш нещо от 
частта си. 

- Разбира се. Плюс колата. Точно така смятах и аз, сега сме квит. Можеш да 
си вървиш. 

Скиташ безцелно по улицата и се опитваш да сложиш в ред мислите си. 
Даже се радваш, че си се измъкнал с толкова, колкото и да те боли, че 
Жоржи, новото шефче, ще кара чисто новия ти голф. 

Прелисти на 239! 


148. 
Колкото и да не ти се ще да прекараш нощта навън, нямаш никакво 
желание да се връщаш в приюта. Колеги и приятели те избягват 
демонстративно, а когато им доказваш правотата си, мълчат. Напразно 
решаваш да не се занимаваш повече със случая, все това ти е се върти в 
ума и се ядосваш, че още преди да тръгнеш не си дал да се разбере на 
цялата банда. 
Времето днес е по-меко във внезапно настъпилата зима. Не е проблем да 
прекараш нощта в някой подлез. Можеш да дочакаш заранта и в някоя 
кръчма, но не искаш утре да тръгнеш да търсиш квартира вмирисан и 
пиян. Настаняваш се в едно свободно кътче в един тъмен подлез и 
потъваш в дълбок сън. 
Хвърли зарчето! Ако се падне 2, прелисти на 206! 
В останалите случаи, прелисти на 269! 


149. 
Мъжът започва да избира, повечето от избраните вика по имена. 
Щастливците се отправят към входа, стиснали торбички под мишници, 
останалите мълчат и не след дълго се разотиват. Днес няма работа за теб. 
Споменаваш го огорчен на човека до тебе, който казва, че няма нищо 
странно в това: седмично два пъти, ако ти се усмихне късмета, пак е добре. 
Решаваш на следващия ден на дойдеш по-рано, първите са най-близо до 
портала и имат по-голям шанс. 
На другия ден идваш рано и заставаш един от първите, точно на портала. 
Малко попремръзваш, докато ви сортират, но си е струвало. Днес 
подбират само неколцина, но и ти си сред тях. Докато вървите, разбираш 
че днес ще събирате картони с количка и ще ги извозвате. Запознават те 
със застаряващия македонец, с когото ще работиш заедно. 
Прелисти на 17! 


150. 
Даваш знак, че бързаш и веднага се вмъкваш в един от подлезите. Така и 
не знаеш защо изпитваш такъв страх от хората. Дори мисионери да те 
приближат, предпазливо отстъпваш няколко крачки назад. Цяла вечер 
учиш и си лягаш рано. 
На сутринта отиваш на работа с автобуса. Пътят е в ремонт и задръстването 
е километрично, нямаш никакъв шанс да стигнеш навреме. Вратите се 
отварят и част от пътниците слизат, ти също решаваш да изминеш пеша 
останалите три спирки. Прелисти на 187! 


151. 
Отвътре звучи пеене. Край стената са наредени маси и столове, до 
прозореца има няколко шкафа. По стените висят различни табла, на много 
от снимките се вижда пасторът, едната трябва да е от някаква екскурзия. 
Пасторът се връща, предлага ти сладкиши, нещо за пиене. Казва, че ти 
вярва. Преди няколко години взел някакво момче от интерната, то вече е 
възрастен човек и си е тръгнало. Споменаваш, че си търсиш работа, казва, 
че и втова ще ти помогне. 
- Правим ремонт на църквата. Ако искаш, можеш да работиш на строежа, 
утре ще кажа на ръководителя на обекта. Но ако ти е скучно, можеш да 
започнеш още днес - много неща трябва да се опаковат преди да започне 
работата. 
Ако искаш още днес да помагаш при опаковането, прелисти на 289! 
Ако решиш да започнеш утре, заедно с работниците, прелисти на 194! 


152. 
Повече няма да получиш работа от Ачо. Разделяте се мирно и кротко. 
Мисълта за бъдещето, което не обещава нищо добро, те потиска. Днес 
трябва да платиш наема, хазаинът ти напомня от стълбището. Дава ти 
отсрочка до 8 сутринта, дотогава можеш да останеш. Вяло опаковаш 
нещата си и прекарваш в кошмари последната нощ в квартирата. 
Прелисти на 61! 


153. 


Спускаш се по стълбите и тръгваш към сутерена. Лъхва те миризма на пот и 
мухлясали хавлии. Преобличаш се и тръгваш между уредите. Късно е, но 


неколцина още тренират. Отиваш до плота за лицеви опори, заобикаляйки 
два мускулести колоса и техния приятел на средна възраст. 

- Яяя, и учените взеха да идват... - подхвърля мъжът от уреда за бягане. 
Въобще не му обръщаш внимание, работиш с бясно темпо. Поне петдесет 
пъти изтласкваш по четирийсет килограма, обикаляш всички уреди и след 
два часа отиваш да се изкъпеш. В кабинката с душа ти прилошава и след 
десет минути в несвяст успяваш да се измъкнеш оттам. Единият от 
гигантите се заема с теб и масажира местата, които са се свили в гърч. 

- Хей, малкия, виждам че си амбициозен, ама утре няма да можеш да си 
стъпиш на краката. 

Връщаш се в общежитието на Ина и преди лягане отиваш до общата баня. 
Прелисти на 119! 


154. 
Отиваш във вечерното училище, където ще те подготвят за зрелостните 
изпити. Пратил си документите си още от интерната. Надяваш се още този 
срок да започнеш. Гледаш учениците, които са на твоя възраст. Животът и 
мислите им са изпълнени с други неща. Завиждаш им. Проклинаш 
възпитатели и учители, които по навик, без да те питат, са те записали - 
като всяко циганче - да учиш за стругар. Сега поне ще покажеш на какво си 
способен. В учителската някаква жена те успокоява. Наистина си записан 
за ученик в училището, не разбира къде си бил досега. Макар че срокът е 
започнал, ще види какво може да направи. И чудо! Наистина успява 
всичко да уреди, донася ти списък на учебниците и програмата на 
часовете. 
Ако отидеш да си купиш учебниците, прелисти на 382! 
Ако предпочетеш да разгледаш сградата, прелисти на 73! 


155. 

Животът ти е борба за оцеляване. Трябва да намериш храна и затворено 
помещение за следващата нощ и, разбира се, най-важното е да имаш 
нещо за пиене. 

Ослушваш се за някаква временна работа, ровиш се из чуждия боклук. 
Рядко те закачат: младостта и избухливостта ти те предпазват от 
властващите из подлезите възрастни бездомници. Налегне ли те самотата, 
посягаш към следващата бутилка; вечно си пиян. По-лошо няма накъде. 
Намираш някакъв вестник, в който пише, че страшно много роми тръгват 


за чужбина. Защо да не я опиташ и ти тази Канада? А ако пооправиш малко 
и вида си - защо не, нищо чудно да ти дадат и работа. Трябва да решиш. 
Ако отидеш в посолството за виза, прелисти на 377! 

Ако се опиташ да намериш работа, прелисти на 110! 


156. 
- Да се споразумеем тогава! - казваш и слагаш ръката си в джоба, 
физиономията ти е като на човек, който не отговаря за действията си. 
Мъжът внимателно наблюдава как в джоба ти нещо се издува и отстъпва 
към Ладата. 
- Абе, момче, нали знаеш как е... - опира гърба си на колата. Наскачат и 
седналите в ремаркето, гледат ту теб, тук към шефа си. Трескаво 
размишляваш как да постъпиш, защото трудно ще ги удържиш, както си 
без оръжие. 
- Можем и да ги купим, нали момчета? - започва оня любезно, а ти 
изненадан се отправяш към тях. 
Ако си склонен да се пазариш, прелисти на 65! 
Ако искаш да ги прогониш, прелисти на 100! 


157. 

Ожаднял си от скитането. Пие ти се кола и търсиш някакъв павилион, 
откъдето да си купиш. Заставаш на опашката, някой те удря по рамото. 
Стряскаш се и уплашено се обръщаш. Пред теб е познато лице и двамата 
избухвате в смях. 

Пацо живееше близо до интерната и всеки следобед прескачаше оградата, 
за да играе футбол с вас. Една година е по-малък от тебе, приятели сте. 
Дълго си припомняте все нови и нови истории от миналото. Пацо трябва 
да тръгва вече, но пъха в ръката ти един телефонен номер и натъртва, да 
не забравиш вътрешния номер: 235. Маха ти и се затичва към автобуса, 
скача вътре в последния момент. Прибираш листчето в джоба си ив добро 
настроение се отправяш към парка. Прелисти на 115! 


158. 
Пети ден запълваш цепнатините с вар. Скачаш от стълбата и отиваш да 
пикаеш зад дървената барака. Тъкмо да тръгнеш обратно, когато откъм 
бараката дочуваш шум и проточено хъркане. Блъскаш вратата и ужасено 
присвиваш очи. В единия ъгъл седи Христо, едрото момче, което работи 


със зидарите, с притисната до устата си найлонова торбичка. Разнася се 
миризма на разредител. Опитва се да се изправи, но се килва на една 
страна и стене на глас: - 000... ъо00оо. За лепило вече си чувал, правят го 
във всеки интернат. Христо ти се захилва и ти подава рекламната торбичка: 
- Дърпай!!! - крясва ти. 

Ако пробваш, прелисти на 253! 

Ако напуснеш бараката, прелисти на 2781! 


159. 
Катя, приятелката на Ина, е тросната, но все пак ви дава подслон. 
Ина мълчи. Готвиш се гневно за предстоящия спор, страхуваш се, че ще 
иска да скъса с теб. Неочаквано те прегръща и се усмихва. 
- Не искаш ли да живеем заедно? - прошепва в ухото ти и ти я притискаш 
до себе си. Цял живот си чакал това изречение. 
На сутринта купуваш вестници с обяви. Ина има малко спестени пари и 
през първите месеци тя ще покрива по-голямата част от издръжката. Няма 
да езле да потърсиш някаква постоянна работа. 
Прелисти на 201! 


Не успяваш да оставиш пиенето, но 
започваш работа в една фабрика в 
провинцията като стажант. Нямаш 
големи цели. Живееш в 
работнически общежития или в 
евтини квартири. Матура, по-добра 
работа - вече не те вълнуват, но 
знаеш, че няма да изпаднеш в беда, 
поне в това си > сигурен. „Във 
фабриката се “"запознаваш “със 
Снежана, мило и предано момиче. 
Заедно се опитвате да уредите 
живота си. Навярно ще успеете. 

Това е краят на твоето приключение! 


161. 
Говорил си с хазайката и отиваш да видиш жилището. Питаш за адреса, 
лесно го намираш. Улиците са мръсни, тъмни, гледаш да избегнеш 
кучешките изпражнения. 
Намираш входната врата и влизаш. Къщата е олющена, но пък има 
асансьор, трябва да звъннеш на "Петкови". Никой не излиза. Чукаш, вече 
се каниш да си тръгнеш, когато от съседната врата се подава едва жена. 
Казва, че хазайката. Краси, живее на партера, ще отиде да я извика. 
Чакащ пет минути. Хазайката прилича на леля Кати от интерната. Тя винаги 
е била много добра с тебе, Краси също е симпатична. 
Хвърли зарчето! Ако хвърлиш 4, прелисти на 136! 
В останалите случаи, прелисти на 7! 


162. 
- Седем години? Толкова получават убийците! - простенваш, гледайки ту 
към съдийката, ту към служебния адвокат. Погледите им обаче нищо не 
издават, за разлика от злорадите усмивки на някогашните ти приятели. 
Замаян, се оставяш да те заведат в килията. 
Пращат те в Софийския централен затвор. Седиш в затворническата кола и 
унило слушаш. 
- За седем години човек е направо свършен. Така казват - оглежда те 
ромско момче на твоята възраст. 
- За първи път ли си вътре? 
Направо ти иде да се разревеш, но знаеш, че ще се разчуе. 
- Не успях. Не успях - мърмориш си полугласно. 
За добро държане могат да ти намалят наказанието на една трета. Ще 
станеш добър човек - обещаваш си, - ще учиш и ще работиш. Ще им 
покажеш. Повтаряш си го, дори и пред стените на затвора. 
Хвърли зарчето! Ако се падне 1, 2 или 3, прелисти на 357! 
Ако хвърлиш 4, 5 или 6, прелисти на 31! 


163. 
- Не... не искам - отговаряш. 
До болницата лекарят в линейката ти разказва вицове за полицаи, 
престава чак когато устата ти отново се цепва от смеха. Следобеда 
прекарваш в амбулаторията и се прибираш чак късно вечерта. Ина 
ужасено разглежда раните ти, след това гневно започва да набира номера 
на правозащитната организация. Отиваш до телефона и прекъсваш 


линията. Ина те гледа недоумяващо, според нея ваш дълг е да подадете 
оплакване. 

- Това е единственият ни шанс. Ако знаят, че ги очакват неприятности, няма 
да го правят пак! Нека ите да се страхуват, както си се страхувал днести! 
Обясняваш на Ина, че нямаш желание да се мъкнеш по дела и да се 
излагаш на нови унижения. Спорите до вечерта, накрая Ина отстъпва. 
Сменя превръзката и ти постила леглото. Прелисти на 176! 


164. 

В една от уличките в центъра на града намираш едно кафене, което 
отговаря точно на изискванията ти: малко е и празно. Барманката 
подрежда фактури, от време на време отрива ръка в мазната жилетка, 
прикриваща увисналите й гърди. Петдесетгодишен мъж с дипломатическо 
куфарче гледа телевизия. Поръчваш си кола и също се зазяпваш в 
телевизора. Понякога хвърляш поглед към жената, която все по- 
настойчиво те гледа. Няма нищо, казваш си, сигурно й харесвам. След 
половин час телевизия излизаш на улицата и взимаш автобуса за 
Борисовата градина. Прелисти на 105! 


165. 
- Чакайте! - викаш след отдалечаващата се група най-напред ти, после и 
шефът ти, докато един по един се връщат. 
Още преди да си се обадил трескаво обясняват, че всичко е било просто 
шега, няма защо да го вземаш насериозно и даже си "супер бачкатор". 
Шефът слуша, след това избухва: 
- По дяволите! Не ви ли писна да го правите с всяко ново момче?! Още 
веднъж само да го докоснете и ще ви изхвърля всичките! 
Изправяш се почти наперено, но преди да си тръгнеш, шефът те вика при 
себе си. 
- Ама ити не ми се прави на интересен, ясно ли е? На всички им е дошло 
до гуша от теб, тъй че свий малко перките! 
Чувстваш се обиден, но се прибираш вкъщи поуспокоен. Известно време 
ще те оставят на мира. Прелисти на 89! 


166. 


Седмици по-късно става ясно, че няма места, мнозина са се записали 
преди теб. Не си достатъчно информиран, отсега нататък трябва да следиш 


нещата по-отблизо. Ядосваш се на себе си: последните седмици са минали 
в чакане, вместо да кандидатстваш и за други програми. 

Вече е средата на лятото, успяваш да се издържаш с временна работа, 
четеш бюлетина на фондацията. Един ден получаваш писмо. Целият 
трепериш, прочиташ го три пъти, докато схванеш какво пише. И пак не 
вярваш: спечелил си стипендия, с която можеш да се подготвиш за 
кандидатстване в университета. Втурваш се към офиса и там те уверяват, 
че не е сън. Попълваш нови формуляри и те изпращат при някакъв 
експерт, който да ти помогне да решиш как да продължиш по-нататък. 
Щастието ти е ненакърнимо, планираш бъдешето си. 

Това е краят на твоето приключение. 


167. 
Пристигаш рано, в залата има няколко души. Присядаш на стола до 
стената. 
- Здравей! - извиква някой до тебе. 
Стресваш се, пред тебе стои някакво момиче, приблизително на твоята 
възраст и много симпатично. Казва се Ирина. Развежда те и те запознава с 
разни хора, през това време пристига и съставът, с тях е и Асен, който 
въодушевено те поздравява. Оркестърът се настройва, ти разговаряш с 
Ирина, разказваш й плановете си за зрелостните изпити. Предлага да ти 
помага, когато имаш нужда. Концертът започва, младежите свирят с 
китари и пеят. Музиката ти харесва, направо те грабва. След концерта 
обявяват, че следващия път ще организират разговор и канят всички да 
дойдат. Решаваш да дойдеш и друг път. Прелисти на 220! 


168. 

Бързо съзираш тълпата и се нареждаш на дългата опашка. След няколко 
минути ще получиш хляб и топъл чай. Още се храниш, когато една кола 
удря спирачки край масата: търсят хора за риене на снега. Десет лева за 
цял ден работа. Никой не проявява интерес и те си тръгват, сипейки 
ругатни по мързеливата пасмина. Знаеш, че само ще премръзнеш, дрехите 
ти ще станат на нищо, а и повече ще трябва да харчиш за храна. 
Разпитваш. но никой не може да ти помогне, тъй че пак се отправяш към 
дървените нарове. 

Прелисти на 380! 


169. 
- Напред! - дава командата Мишо и бригадата се отправя към вилата в 
Бояна да строи басейн. 
Работите под ръководството на майстор зидар и си представяш, че строиш 
собствената си къща. Разбираш почти от всичко, ако останеш по-дълго в 
бригадата, ще усвоиш и дърводелските работи. След седмица басейнът е 
готов, собственикът моли Мишо да направите и гаража. Работата 
продължава. 
Прелисти на 191! 


170. 
Заставаш на дългата опашка пред павилиона и отпъждаш някакво просещо 
хлапе. Вече си претръпнал, знаеш какво следва. Обръщаш се и погледът ти 
среща очите на полицая. Знаете се, и миналата седмица ти проверява три 
пъти документите. Знаеш, че и този път ще разхвърля нещата ти, и слагаш 
всичко - инструменти, няколко сандвича, палто - на бетона. 
- Ще стоиш ли още тука? - опъва стойка полицаят. 
- Не - отговаряш и след като си заминава, сядаш на плочите. 
Бай Мишо се връща и със загрижено лице се обръща към теб: 
- Има една по-дългосрочна работа - казва. - Ще копаем на един строеж. 
Искаш ли? 
Съгласяваш се и тръгваш след Мишо. 
Хвърли зарчето! Ако се падне 1, 2 или 3, прелисти на 197! 
Ако хвърлиш 4, 5 или 6, прелисти на 387! 


171. 
Днес някак всички са по-вмирисани от обичайното. Леглото ти е точно до 
това на чичо Йово, дето всяка вечер се изпуска. Дрехите ти са попили 
изпаренията на спящите в помещението стотина души и постепенно и 
започваш да вониш като всички останали. Миризмите, стенанията, ревът 
те разстройват до такава степен, че почти не можеш да спиш. Денем 
бродиш из града като замаян, понякога успяваш да се приютиш за малко 
на топло. Възрастен бездомник ти се притича на помощ и преди сън те 
налива с ракия. На другия ден се събуждаш махмурлия, но поне си отспал 
и през деня не мръзнеш толкова. 
Парите от случайните наемания на работа отиват за пиене. Почти всяка 
вечер успяваш да се уредиш в приюта, вечно си пиян. 
Хвърли зарчето! Ако се падне 1, 2 или 3, прелисти на 386! 
Ако хвърлиш 4, 5 или 6, прелисти на 311! 


172. 
Този път си много по-предпазлив. Гордостта настрана, чакаш с наведена 
глава да пуснат идващите след теб. Използвайки няколкото минути, когато 
пазачите стоят без работа, облегнати на стената, заставаш пред тях свит и 
почтително поздравяваш: 
- Добър вечер... извинете, колко е входът, защото искам да вляза... 
Пазачите те гледат със съжаление. 
- Ми не знам... - казва единия. - Щото шефа има рожден ден, нали... А, 
Пешо? - обръща се към колегата си. 
Докато си шушукат нещо, ти ги гледаш недоумяващо. Явно това е 
стандартната реплика, която охранителите пробутват в такива случаи. И 
двамата те премерват отгоре до долу, после единият се надига и се 
изправя пред тебе. 
Хвърли зарчето! Ако се падне 1, 2 или 3, прелисти на 38! 
Ако хвърлиш 4, 5 или 6, прелисти на 94! 


173. 
Наобикалят те заплашително бавно, 
а ти - решен на всичко - посягаш 
назад с ръка да се добереш до 
връзката летви, подпряна в ъгъла. 
Сграбчваш една и я размахваш с 
диви крясъци. 
- Леле че силен, леле че юнак! - 
разсмиват се и за най-голяма твоя 
изненада те потупват по рамото. 
Шегите им са груби, но 
добронамерено те учат и през 
следващите дни правиш все по- 
малко грешки. Вечерите прекарваш 
обикновено с тях, макар че не 
можеш толкова да пиеш и да 
дивееш. Вече си извоювал някакво 
уважение, шефът на смяната също те 
хвали. Решаваш на всяка цена да 
отпразнуваш това, но не в кръчмата с 
новите си приятели, а с по-свестни 
хора. 
Прелисти на 89! 


174. 
- Да ме пита човек защо винаги ти вярвам аз на тебе? - разсмива се 
леличката и те щипва по бузата. 
Мълчиш и си адски щастлив. Тя отминава смеейки се и за миг си 
помисляш, че е твоята баба. Чувстваш се добре. Имаш квартира, работа, 
помагаш на други хора, време е да помогнеш и на себе си. Цялото си 
свободно време ще посветиш на ученето, макар че никак няма да е лесно 
и ще имаш нужда от известна подкрепа. 
Ако името Ирина ти звучи познато, прелисти на 229! 
Ако не си чувал за нея, прелисти на 93! 


175. 
Цяла нощ си блъскаш главата и търсиш грешката в себе си. Тук си, в 
столицата си, но освен квартирата под наем и няколко дрешки, с нищо 
друго не можеш да се похвалиш досега. Решаваш да опиташ пак. 
- Да се трудим, да работим! - повтаряш си останалия в главата ти лозунг и 
купуваш "Позвънете". 
Погледът ти се спира на една обява: търсят нощен пазач в база за 
дресиране на кучета. Плаши те, че трябва да прекарваш нощта извън града 
и когато слизаш от автобуса, лошите ти предчувствия се подсилват: базата 
стои самотно в полето на неприветливо място. Млада жена разтваря 
желязната порта и без много да се церемони те взема на работа. Базата е е 
размерите на футболно игрище, клетките с животни са в тухлена сграда, 
отворена от едната страна. Задачата ти е проста: да следиш нощем да не 
влизат чужди хора. 
- На сутринта им дай да ядат и почисти клетките! Работата е спокойна. Към 
осем идват дресьорите - гука в ухото ти собственичката и, стреснат от 
загадъчната миризма на налягалите в мъртвешката тишина кучета, се 
отправяш към автобусната спирка. На другия ден спиш дълго и вечерта 
тръгваш с автобуса за базата. 
Прелисти на 292! 


176. 
Пролетта бързо отлита, наближава краят на лятото. С дипломата за средно 
образование в джоба се чувстваш неимоверно щастлив. Вече си доказал 
себе си, така мислиш. Нямаш постоянна работа: разнасяш вестници, 
раздаваш рекламни листовки, понякога помагаш в зеленчуковия магазин. 


През последните месеци главното е било учението, сега вече ще имаш 
повече време да планираш бъдешето си. 

Ако решиш да търсиш работа с дипломата в джоба си, прелисти на 256! 
Ако се чувстваш достатъчно силен, за да продължиш образованието си, 
прелисти на 83! 


177. 
Малко преди да стигнеш до квартирата чуваш зад себе си рязък глас: 
"Моооля!" Виждаш двама полицаи, но не се стряскаш особено, кажи-речи 
всеки ден те спират за проверка. 
- Документите, моля! 
Даваш им ги, свършват бързо, след това единият посочва към найлоновия 
плики пита: 
- Какво носиш? 
- Панталон - отговаряш и разтваряш плика, за да им покажеш. 
- Тъй ли, хахаха, да не би да си го купил? - пита униформеният и се 
разхихикват. 
Хвърли зарчето! Ако резултатът е четен, прелисти на 144! 
Ако е нечетен, прелисти на 286! 


178. 
Лесно намираш църквата на протестантите. Вътре тъкмо има служба, 
пълно е с хора. Пред входната врата оформят малък парк, по тревата са 
наредени найлонови торби, бетонобъркачка. Влизаш, спираш до вратата, 
но успяваш да преодолееш смущението си и се отправяш към местата за 
сядане. Вземаш молитвеника и го разлистваш. Отпред някой запява със 
силен глас, всички стават, а ти изпускаш книгата. Тъкмо да се наведеш да я 
вземеш, когато един загладен тип се обажда зад тебе, така че да се чуе 
наоколо: 
- Мамицата ти, тук ли си дошъл да крадеш? 
Напълно се объркваш. 
Ако хукнеш навън, прелисти на 389! 
Ако предпочетеш да останеш и да обясниш какво се е случило, прелисти 
на 228! 


- Затворено е! 


Питал си > хазайката къде 
можеш да си купиш панталон 
и тя ти е изброила няколко 
китайски пазара. Решаваш да 
се отпуснеш малко и да 
изхарчиш остатъка от парите 
си в някой от централните 
бутици. На една витрина 
виждаш прекрасен панталон 
на добра цена. Радва те 
мисълта, че вече няма да се 
срамуваш от износените си 
дрехи. 

Влизаш, помещението е 
малко и натъпкано до тавана. 
До касовия апарат са се 
облегнали две момичета. 
Гледат закачения в ъгъла 
телевизор и си > лакират 
ноктите. 

Едното те поглежда и изрича 
флегматично: 


- Как ще е затворено, отвънка пише, че е отворено! 


- Затворено е и толкоз! 
Изваждаш парите си и ги размахваш. 


- Имам пари. Защо да не мога да си купя един скапан панталон? 


- Казахме, затворено е. Има ревизия. 


Пускаш една псувня и излизаш навън, тряскайки вратата. Отвътре се чува 


едно "ебати". 
Ако отидеш в друг бутик, прелисти на 344! 


Ако предпочетеш някой мол, прелисти на 218! 


180. 


Партенката се оказва вярна, на терена няма никой. Ти си предпазлив, но 
приятелите ти палят цигари и с висок смях тръгват към плячката. 
Присъединяваш се към тях. В тоя миг лъч на фенерче прекосява терена и с 
прегракнал вик след вас се затичва мъж. Вдървяваш се, но някой те блъска 


и се намираш зад един стоманен варел. Този, който клечи до тебе, слага 
пръст на устните си. Когато крясъците на пазача се отдалечават малко, ти 
кима с глава и се спуска в луд бяг. Хукваш и ти след него. Минута по-късно 
дишате тежко на задната седалка. Обвиняват се един друг гръмогласно, 
страх те е, че ще се сбият. Решаваш, че не ти стига толкова от лесната 
печалба и го казваш на Капитана. Пуска те без дума да каже. 

Прелисти на 50! 


181. 
Вътре е топло и от миризмите огладняваш. Купуваш си кафе и пържени 
картофи. След закуската се освежаваш набързо в тоалетната и се отправяш 
отново към телефонната кабина, за да си уговориш срещи на избраните 
адреси. Прелисти на 3231! 


182. 

Ключът е вече в ключалката, когато едно писмо изпада от вратата. 
Прекрачваш прага, изпълнен със съмнения. В стаята започваш да четеш. 
"Уважаеми, квартиранте!" започва, написаното с официален тон 
съчинение. "Тъй като не изпълнихте условията на договора и не платихте 
Вашия наем до вчера следобед, моля да уредите дълга си в срок от два 
дни и да напуснете квартирата." Отпускаш се объркан на стола. Наистина 
забрави да платиш, но парите са в джоба ти. Смятал си, да ги дадеш днес. 
С плаха надежда се отправяш при хазайката. Тя обаче е непреклонна. 
Уплашено те въвежда в жилището си и поемайки си дъх, заобяснява. 
Погледът ти спира върху някакъв лист и въздъхваш с изкривени от 
отчаяние устни. Почеркът ти е познат, писан е от домоуправителя: "Моля, 
лицето, куето живей у вас, да бъде низабавно утстранено, по ришение на 
жилищния съвет!", следват няколко подписа. Поглеждаш тъжно жената в 
очите. Оставяш парите на масата и си тръгваш безмълвно. На другия ден 
бавно си опаковаш багажа, никак не ти се иска да напускаш. В крайна 
сметка нямаш друг избор, привечер хазайката те изтиква навън. 

Прелисти на 204! 


183. 
На другия ден, когато пристигаш на работа, виждаш полицаи на поргала. 
Срещаш шефа и проявяваш интерес какво е станало. Въобще не разбира 
защо си в такова добро настроение. 


- Глупак, защо са тук според теб, а? Заради вчерашните ти истории ме 
държаха един час в напрежение. Знам, че не си виновен, а и полицаите 
хич не ги интересува. Дошли са по задължение, ама пак е голяма грешка от 
твоя страна. Трябвало е да мислиш предварително, сега се налага да те 
уволня. 

Думи нямаш. Известно време те утешава, след това ти казва да си събереш 
нещата и да си вървиш. 

Както нямаш работа, не можеш дори да обещаеш, че ще платиш наема, 
дават ти два дни да се изнесеш. Последното ти убежище е Ирина, но не за 
дълго. Предложили са й работа в Пловдив, не може да изпусне такава 
възможност; ще продължи да учи задочно, след седмица заминава. 
Скарвате се и имаш чувството, че пак са те излъгали. Разделяте се сърдити. 
Гневен си на света, но решаваш, че никога няма да станеш бездомник. Тъй 
като нямаш друга възможност, опитваш се да намериш някакво евтино 
общежитие. 

Прелисти на 198! 


184. 
Дни наред Ина те убеждава да подадеш сигнал. Да, но нямаш свидетели, 
раните се оправят и по липса на медицинско, няма да има на какво да се 
позовеш. Навярно така е по-добре. 
Ученето те поглъща изцяло, с всеки овладян урок се чувстваш нещо 
повече. Днес си получил първата отлична оценка по математика. Стоиш 
гордо на коридора, когато някой те докосва по рамото. Обръщаш се и от 
смущение едва не падаш на земята. Двамата полицаи - тези, които те биха 
- стоят униформени пред тебе. Коридорът за миг се оживява и всички, 
ученици и учители, следят е интерес какво ще стане. Адски неприятно. 
- Добре ли си? - пита единият и оправя колана на кръста си. 
Другият хваща ръката ти и уж случайно блъска контролното от ръката ти и 
стъпква падналата на земята хартия. 
- Нали знаеш, важна е не победата, а участието... - хили се и сочи към 
ботуша си. Стоиш безчувствен и безпомощен. Те се обръщат и си 
заминават. 
Стискаш зъби и се навеждаш да събереш изцапаните листове. 
Прелисти на 176! 


185. 
Дни наред нищо не правиш, излежаваш се в леглото и се протягаш. Нямаш 
никакво желание пак да търсиш работа. Понякога ставаш и трескаво, за 
кой ли път, изчиташ вестниците, след това отново се бухваш под завивката. 
Вторият подобен ден те изтощава до такава степен, че проспиваш третия в 
горчива обреченост. Най-сетне събираш сили и правиш няколко лицеви 
опори. Намираш гипс в кухнята и старателно избягвайки антрето, 
поправяш неравностите по стените в цялото жилище. Всякак се стремиш 
да не доближиш входната врата, за да не се изкусиш да тръгнеш из града, 
единственият резултат от което ще е, че ще те изгонят от сума ти места. В 
края на седмицата броиш парите си и ти става ясно, че повече няма 
накъде. Чувал си за места, където макар и нелегално, но могат да се 
изкарат пари. 
Ако решиш да отидеш на площад "Македония", прелисти на 281! 
Ако решиш да пробваш на пазара, прелисти на 127! 


186. 
Работите тъкмо са потръгнали, когато един следобед Ина те посреща с 
разплакани очи. Набили братовчед й в някакво заведете, положението му 
е тежко. Отивате да го видите, отчаянието завладява и вас. Момчето се 
зарича час повече да не остава тук, ще опита в чужбина. Убеждава те да 
тръгнеш се него; имал познати в Канада, а като сте двама, щяло да ви е по- 
лесно. Поглеждаш към Ина, тя предпочита да остане. 
Ако решиш да заминеш за Канада, прелисти на 42! 
Ако предпочетеш да останеш и да се настаните в новото жилище, 
прелисти на 340! 


187. 
Закъсняваш три минути. Трябва да приемеш смяната от Бобо. Тъкмо 
разговаря с огняря, когато те вижда и ти се нахвърля: 
- Виждаш ли, ебати, дават ви работа, ама не можете да оцените! И знаеш 
ли защо? Щото плюеш на това, че аз тук стоя, чакам, и не мога да си 
тръгна. Нищо не заслужавате, вашта мама, живейте си в колибите! 
Докато колегата ти ръкомаха с кръвясали очи, огнярят стои спокойно и се 
хили. Търсиш погледа му, за да откриеш обяснение за поведението на 
побеснелия ти колега, но не те поглежда в очите. 
Какво ще направиш? Ако му отговориш, прелисти на 290! 
Ако се опиташ да се оправдаеш, прелисти на 315! 


188. 
- Ама какво си въобразявате вие? - възмущава се до тебе млад човек. - 
Какво ви пречи човекът? 
Мъжът, който е препречил пътя ти, отстъпва и гледа въпросително към 
шефа си. 
Младежът се обръща към тебе и казва: 
- Не стой, ами влез и си вземи каквото ти трябва. Не се стряскай от такива! 
Влизаш, смутено ровиш из консервите. Не купуваш много неща, гледаш 
час по-скоро да се махнеш. На път за квартирата си мислиш за младежа, 
който те защити и след това си тръгна, без да каже дума повече. Приятно 
ти е, че някой те е защитил. Прибираш се, храниш се и слушаш радио. 
Прелисти на 53! 


189. 

Минава доста време. Вече не вземаш пряко участие в опасни операции, 
чакаш новините в игралната зала, където е седалището ти. Прекарваш 
дневно четири-пет часа край флиперите, събираш информация, често 
викаш тук и момичетата. Един ден някакво момче те привиква настрана. 
Виждал си го често да прекарва следобедите си край автоматите. Пуска ти 
сигурен фитил: да оберете бижутерийния магазин на баджанака му, той 
ще отвори и ще приготви всичко. Вие само трябва да изнесете материала и 
да го пласирате. Иска скромен дял. Никакъв риск, още утре може да стане. 
Ако решиш да го направиш на своя глава и да свършиш работата с някои 
от твоите хора, прелисти на 381! 

Ако първо поискаш съвет от шефа си, прелисти на 41! 


190. 
Пасторът омеква, но те приканва със строг глас да му кажеш подробно 
всичко. Разказваш му приключението с наркотиците, за това какво си 
почувствал. Пасторът насърчава искреността ти. 
Тичаш до вкъщи да се преоблечеш. Мислиш си за радостите, които доставя 
разтворителят: добре ще е да се внимава с него - решаваш в себе си, - 
прекалено е приятно. Днес има събиране, обещал си да отидеш. Слизаш от 
автобуса и влизаш в черквата. 
Прелисти на 116! 


191. 
Мишо довежда нови работници. Четирима; единият, на който му казват 
Господин > Учителя, цял ден се излежава под дървото. „Един 
петдесеткилограмов бетонен блок едва не се стоварва на врата ти. Нервен 
си и отиваш при Господин Учителя. 
- Да бяхте помогнали, щяхме да свършим по-бързо! 
- Не чувате ли? - крясваш му. 
В този момент един от бачкаторите скача пред тебе и посяга да те удари. 
Мишо се намесва, удря в корема нападателя ти, след това ти удря един 
през лицето. Падаш в несвяст край храста. Когато идваш на себе си, 
Господин Учителят тъкмо сменя компреса на лицето ти. Оказва се, че 
нападателят е син на Господин Учителя. И двамата са бездомници, 
момчето работи и изкарва пари, а бащата ходи с него, и без това няма 
какво да прави. Господин Учителят, който наистина е бил учител, станал 
бездомник, след като го изгонила новата му жена. Казва, че е подготвил за 
зрелостните изпити не един ученик, ще помогне и на тебе. Малко 
колебливо, но приемаш предложението. Каниш се да се сбогуваш, когато 
ти предлагат да прекараш вечерта с тях. 
Ако искаш да останеш с тях, прелисти на 324! 
Ако предпочетеш да се срещнеш с Господин Учителя на урока следващия 
ден, прелисти на 392! 


192. 

Запознаваш се с няколко арабина. Казват ти, че се готви голям удар. В 
багажното в Солун има раница с петнайсет кила хероин. Търсят куриер, 
който да ги пренесе през някой от по-малките КПП. Дават четири хиляди 
лева, ако се наемеш. Подготвяш се старателно, вземаш си документите и 
заминаваш. Всичко минава гладко, даже не разбираш за какво е цялата 
суматоха. Слизаш от влака в Солун, прибираш раницата и се качваш в 
колата на Хасан. На един пуст участък Хасан слиза по малка нужда. 
Сънливо гледаш през прозореца на колата, когато в слепоочието ти се 
опира студена метална тръба. В следващия миг си мъртъв. Хасан изтрива 
от колата разпръснатия ти мозък, хвърля те под един храст и заминава. 
Това е краят на твоето приключение. 


193. 
Отиваш на бул. "Христо Ботев" и влизаш в сградата. Разнася се прясна 
миризма на гасена вар и бои. Никъде жива душа. Качваш се на етажа и 


чуваш някой да си тананика. В края на коридора мъж на средна възраст 
тананика на глас, размахва някаква лопата и рязко удря с нея. 

- Скапан паяк, ще хапеш, а? - крещи и удря още няколко пъти. 

Излизаш от полумрака. Мъжът бърка в джоба си, слага очила и те пита кой 
си. Представяш се и му казваш, че си дошъл за портиерското място. 
Хвърли зарчето! Ако се падне 1, 2 или 3, прелисти на 195! 

Ако хвърлиш 4, 5 или 6, прелисти на 375! 


194. 
На сутринта никъде не намираш пастора. Някакъв кривоглед помощник 
зидар те извежда на двора, дава ти лопата и започва да ти обяснява бавно 
процеса на гасенето на варта. 
- Ще се научиш! - казва и уплашено отскача назад. 
Лопатата, която си метнал на рамо, едва не го удря по носа. Пълниш 
количката с гасена вар и я носиш на бачкаторите, които кърпят стената на 
сградата. Следобед пасторът пристига заедно помощника си. Наблюдава 
няколко минути и казва: 
- Виждам, че работиш хубаво... Знам, че си сам и нямаш приятели. Тук 
няколко младежи организираха нещо като клуб, искаш ли да дойдеш и ти? 
Тази вечер, тук, в черквата! 
- Разбира се... - отговаряш и развълнувано се усмихваш. 
Тичаш вкъщи да се изкъпеш, за да се върнеш на време за срещата. 
Прелисти на 236! 


195. 
Писнало ти е от всичко, нямаш никакви шансове. Този град, колкото и да го 
обичаш, не е направен за теб. Въпрос на дни е да си изгубиш и квартирата. 
Има ли някакъв изход? Сещаш се за Ачо, който на времето ти предлагаше 
работа, и трескаво търсиш телефонния му номер. Намираш го и се 
обаждаш. Прелисти на 346! 


196. 
Начинанието не успява, не ви дават разрешение. Всичко, което си имал, си 
осребрил, и сега от огорчение бързо изхарчваш всичко. Сдърпваш се с 
приятеля си и се изнасяш, все още имаш пари за квартира. В училище си 
пропуснал много неща, а зрелостните изпити наближават. Все по-често 


удавяш мъката в алкохол, но знаеш, че отново ще се изправиш на крака: 
само да намериш работа и да започнеш отново да учиш! 

Хвърли зарчето! Ако се падне чифт, прелисти на 390! 

В останалите случаи прелисти на 224! 


197. 
Мишо ви ръководи с неумолима строгост, а вие сляпо изпълнявате всяка 
заповед. Бригадата, която се състои от младежи от работническите 
общежития и работи яко, изкарва дневно по двайсетина лева на човек. 
Мишо се бори самоотвержено срещу пиенето. Понякога ходите на кино. 
Работата напредва добре, собственикът е доволен от вас. Прелисти на 5! 


198. 
Мнозина са ти казвали, че накрая ще опреш до приюта за бездомни, 
затова си запомнил и адреса добре. Не успя да се отклониш от 
предначертания път, каквото и да прави през последните месеци. Отиваш 
и засрамено се интересуваш какво трябва да направиш за да те приемат. 
Разглеждаш мястото, където смяташ временно да се приютиш. Някакъв 
тип с вид на индианец се тътри, влачейки опърпан матрак след себе си. 
Зад тебе остаряла мадона реди ръждясали капани за мишки в края на 
коридора. 
- С късмета си сте дошли - заговаря те скриптящ мъжки глас. - Други чакат с 
месеци, а вие идвате и веднага ви дават легло. Боговете не са ви 
изоставили! 
Следобед донасяш нужните медицински удостоверения, попълваш 
формулярите и се настаняваш. 
Хвърли зарчето! Ако се падне повече от 4, прелисти на 257! 
За останалите прелисти на 349! 


199. 
Следващите дни минават мъчително. Ровят из дрехите ти, обувките ти най- 
редовно се оказват под душа. Безпомощен си, началниците никога не 
застават на твоя страна. За да спечелиш благоразположението им работиш 
с все сили, оставяйки далеч зад себе си останалите. С това си навличаш 
още повече гнева им. Един ден след работа малка делегация пристига при 
тебе в съблекалнята. Не ги забелязваш, понеже си полегнал на пейката. 


Ужасно се изплашваш, когато те нападат. Нямаш време да реагираш, 
замъкват те в склада, блъскат те между палетите и започват да те замерват 
с кутии. Известно време се пазиш, след това се изправяш и перваш по 
брадата първия, който ти се изпречи. Пада на земята като чувал. 
Останалите се стряскат. На врявата пристига шефът. Пръсват се, падналият 
тромаво се изправя и тръгва след тях. 

Ако решиш да разкажеш всичко на шефа, прелисти на 165! 

Ако нямаш желание да си откровен, прелисти на 89! 


200. 
С останалите в килията нямаш проблеми. Престъпници от твоя калибър, 
половината са цигани. В предварителния арест е по-добре, отколкото след 
присъдата. Никой не смее много-много да се набива на очи преди да е 
свършило делото му. Няма тартор на килията, който да те унижава. Две 
седмици по-късно те водят за пръв път на разпит. Прелисти на 130! 


201. 

Жилището се намира до площад "Възраждане", не е голямо. "Гнезденце за 
влюбени" - казва лелята на Ина, когато идва да ви посети. Намираш работа 
за един месец в магазина на чичото на Ина. Ученето също върви добре. 
Променил си се много: станал си по-спокоен и уравновесен, кротко 
понасяш всякакъв тормоз. Животът ти взема все по-добра посока. Движиш 
се почти изцяло в циганска среда: всички служители, които работят при 
чичото, са роми. Отново започва да те интересува произхода ти. Ина често 
настоява да идеш да спортуваш, да се забавляваш, да се опиташ да 
намериш приятели, не бива да се затваряш в себе си. 

Ако смяташ идеята на Ина за добра и решиш да излезеш навън, прелисти 
на 342! Ако в момента нямаш желание да завързваш познанства, 
прелисти на 266! 


202. 
Вървиш към къщи и се успокояваш с мисълта, че са задигнали само 
половината от парите ти - другата половина предвидливо си скрил в 
обувката. Ядно риташ всеки предмет, който ти се изпречи на пътя, докато 
една захвърлена кофичка от кисело мляко не опръсква целия ти крак. 
Група тинейджъри ти подхвърлят, че от млякото няма да станеш бял човек. 
Прибираш се, измиваш се и решаваш от утре да търсиш квартира. На 


сутринта вземаш няколко вестника с малки обяви и се зачиташ. Натъпкваш 
всичко в сака и тръгваш да си търсиш нова квартира. 
Прелисти на 2! 


203. 
Пред съда разказваш със задавен глас какво се е случило. Полицаите те 
гледат заканително, откъм публиката се чуват насърчителни покашляния. 
Връщаш се на мястото, дават дума на свидетелите. Казват, каквото са 
казали и полицаите: беснял си пиян в парка, двамата полицаи се 
намесили, а ти си започнал да се биеш с тях. Ще ти се направо да 
закрещиш, но адвокатът те хваща за ръката и ти дава знак да мълчиш. 
Напомня ти за медицинското. 
- С него все още имаме шанс - казва. 
В деня на присъдата рухваш напълно. Двамата полицаи получават 
порицание задето са си "превишили права при изпълнение на служебния 
си дълг". 
Вечерта се заричаш да пречукаш двамата дървеняци и да хвърлиш 
труповете им в Перловската река. Много трудно схващаш, че все пак нещо 
си постигнал: съдът не ги оправда напълно. Прелисти на 176! 


204. 
Свит зиморничаво се шляеш по улиците и се прозяваш. Влизаш за сандвич 
в един от павилионите, но си още гладен и оглеждаш основно 
асортимента. Всичко е затворено, продължаваш да скиташ. В подлеза 
купуваш "Позвънете" и си отбелязваш няколко адреса на квартири под 
наем. 
Ако не си бил още при чичо си Васил, прелисти на 332! 
Ако вече си бил, прелисти на 352! 


205. 
Времето напредва, имаш нужда от покрив за вечерта. 
Ако още не си ходил, иди да видиш стаята в Борово, прелисти на 77! 
Или виж адреса в Банишора (ако още не си бил), прелисти на 345! 
Виж квартирата на ул. "Симеон" (ако не си я виждал), прелисти на 46! 
Опитай на "Опълченска" (ако не си го направил още), прелисти на 161! 


206. 

Събуждаш се от невероятна болка, имаш чувството че си оглушал. Очите ти 
сълзят и чак минути по-късно успяваш да възстановиш случилото се. 
Вдигаш поглед и виждаш десетината младежи на няколко метра от себе 
си. Хилят се, единият вече пали следващата бомбичка. Докато лети към 
тебе я отклоняваш с ръка и бързо се изправяш. Младите смелчаци се 
стряскат, не са разчитали на толкова млада жертва. Бързо затварят кръга 
около теб. Въртиш се безразборно на всички страни, за да ги виждаш и 
крещиш с цяло гърло. Някой прави движение напред, ти се дръпваш и в 
следващия миг слухът ти се възвръща: чуваш звън на стъкло и усещаш в 
слепоочиетото си болка, причинена от винената бутилка, с която са те 
улучили. Повече нищо не си спомняш, не знаеш какво е станало с тебе. 
Обществото не е потресено от новината за смъртта ти. Това е краят на 
твоето приключение. 


207. 
Адски си напрегнат, преди тръгване на два пъти отиваш да пуснеш по една 
вода. Известно време пътувате с кола, след това шофьорът ви сваля край 
оградата. Останалите проклинат пълнолунието. Промъкваш се известно 
време през шубраците, но това прикритие бързо свършва и се налага да се 
криете между найлоновите торби. Другите се опитват да комуникират със 
знаци, но не върви, повтарят заповедите полугласно. Трябва да се провери 
дали наистина няма пазач, след това да се пререже телената мрежа и да 
се натовари на колата медната жица, скрита под брезента. 
Хвърли зарчето! Ако се падне четно число, прелисти на 180! 
Ако е нечетно, прелисти на 354! 


208. 
Гледаш учудено насъбралите се край леглото ти лекари, няма нито едно 
познато лице. Ръководителят на групата оглежда крака ти и шепнешком 
поставя въпроси на останалите, после се обръща към тебе. 
- Можете ли да ходите? 
- Да, мога - казваш и ставайки от леглото, правиш кръг из стаята. 
- Значи можете да си вървите у дома, нали така? - казва лекарят и отива 
при следващия болен. Мъжът е от вчера на съседното легло. Трябва да се 
познават, защото говорят тихичко и се смеят, понякога поглеждат към 
тебе. Нищо не разбираш. Вчера ти казаха, че трябва още да се лекуваш и 
не могат да те пуснат вкъщи. Прибираш си нещата и понакуцвайки си 
тръгваш. Прелисти на 304! 


209. 
Тътриш крак към мрачната сграда, заобиколена от панелни блокове, 
възбуден си. Известно време се фиксирате с чичкото, застанал на 


прозорчето в портиерната, когато пристига жена на средна възраст, 
тропайки с обувки по стълбището. Представяш се, преценява те замислено 
и забива острия си поглед в обувките ти. 

- Знаете ли какво значи ортопедични обувки, тракционно-опорен колан, 
еластичен пояс и за какво служат? - задава ти въпрос, който тук явно не е 
от тези с повишена трудност, - понеже ние такива неща произвеждаме! - 
повишава глас. 

Тая не знае откъде съм дошъл! - мислиш си. Години наред си живял в една 
стая с два братя - и двамата носеха такива обувки. Дълго и уверено 
изреждаш особеностите на ортопедичните обувки. Накрая Елка те 
въвежда в работилницата, спечелил си признанието й. 

- Тези са колегите ти - кима към една група. - А това е ръководителят на 
смяната. Прелисти на 85! 


210. 

Тръшкаш се на стол с доста съмнителен вид и се включваш в разговора. 
Льони и свитата му бълват избрани мръсотии, а ти поръчваш "малките" 
една след друга. Момичетата потъват в някакви клюкарски истории. 
Опитваш се да минеш под масата, кой знае защо, струва ти се, че това е 
единственият път, по който можеш да се измъкнеш от пороя имена и 
случки, с който те обливат. После се намираш в квартирата, без да имаш 
представа как си стигнал дотук. Пъхаш се в леглото и на часа заспиваш. 
Прелисти на 370! 


211. 

Нагазваш в тревата и грабваш един камък. Мъжът се навежда и, с 
металния прът в ръка, бързо се завърта. Останалите трепват и псуват 
ядосано. Като диригент ту я размахва, ту се сякаш се опитва да намуши 
нападателите си, но те отскачат назад и после отново се приближават - тъй 
продължава минута - минута и половина. 

- Внимавай! - крясва някой и, след един успешен замах, мъжът скача в 
колата и натиска газта. Твоят човек грабва камъка от ръката ти и го 
запраща право в единия от стоповете. Викате още няколко минути, след 
това изведнъж се разпръсквате. Прибираш се и се опитваш да отпъдиш 
мислите, свързани с наема и с яденето. Прелисти на 175! 


Когато излизате от 
полумрака на коридора и 
влизате в жилишето, 
поведението на жената се 
променя. Не те допуска по- 
навътре от > антрето и, 
престъпвайки нервно от 
крак на крак, ти съобщава 
наема, който - предвид 
видяното дотук - е смешно 
висок. 

Сбогуваш се и излизаш на 
коридора. От стълбищната 
площадка поглеждаш назад. 
Жената стои на вратата и те 
следи недоверчиво. 
Извикваш й: 

- Синджира в клозета да не 
би да е от злато? Щото 
тогава щея наема! 

Жената се разкрещява и 
този път борави невероятно 
умело с думите. Спускаш се бързо по стълбите, но успяваш да чуеш 
последното изречение: "Мамка ти мръсна циганска, кво си въобразяваш, 
че ще те пусна тук да живееш?!" Излизаш на улицата и си блъскаш главата 
какво да предприемеш. Прелисти на 205! 


213. 

Съблекалнята е празна. Пристигаш половин час по-късно от обещаното и 
сега, загубил всяка надежда, се ослушваш. Може пък и други да са 
закъснели, да са сменили графика и ти да не знаеш, може... може... и да не 
са те забелязали. Влизаш в склада и се мъчиш да съчиниш някаква лъжа. 

- Никаква работа! Уволнен сте, защото закъсняхте! Идете да си вземете 
заплатата! - изръмжава от дъното на коридора шефа на смяната. В 
канцеларията уреждаш документите и се отправяш към портала, ритайки 
кибритена кутийка. Веднъж да закъснея и ме гонят! - казваш си огорчено и 
мислиш за по-възрастните, които понякога се скатават с часове. Не знаеш 
как да се защитиш. Едва ли някой го интересува, че досега си нямал 


жилище. Трябва да намериш нова работа, защото иначе и квартира няма 
да имаш дълго. 
Прелисти на 185! 


214. 
Братлето и бандата му не те бръснат и за слива. Откак си дошъл в града, 
кучетата са единствените, които не те мразят и те приемат такъв, какъвто 
си. Обичат те повече от дресьорите си. Седмиците минават бавно и 
спокойно, стараеш се да не се набиваш на очи. Постепенно свикваш и 
решаваш: ще събереш с тази работа колкото можеш пари и след това ще 
се заемеш с нещо сериозно. Прелисти на 129! 


215. 
Бандата ти се радва, имали са нужда от още един човек. Преди няколко 
дни са нарочили един фабричен терен, били са дори и на нощен оглед. Яка 
далавера: половин тон медна жица и никой не я пази. Разпределят 
задачите. През това време мъж с мазна коса ти описва предимствата на 
металния бизнес в провинцията. 
Останалите нетърпеливо те подканят да се решиш най-сетне. 
Ако искаш да вземеш участие в нощния обир, прелисти на 207! 
Ако предпочетеш да идеш в провинцията и известно време да печелиш 
пари в търговията с метали, прелисти на 24! 


216. 
Преобличате се зад една барака и започвате да разтоварвате няколко 
стари камиони ИФА. Чувалите не са тежки, но нямат край. Работодателят е 
плешив дребен селянин. Тича нервно и предупреждава всички, че стоката 
е чуплива, само някой да изпусне нещо, ще му строши касата в главата. 
Следобед свършвате и уморено се отпускате на земята, плешивият 
доволно наблюдава как китайците разграбват натрупаните на камари 
чували. Камионите си заминават, а вашият човек се мята в Жигулито си. 
Скачате ужасени, неколцина се спускат след колата, за да й препречат 
пътя. 
- Не сте ни платили! - крещите и тичате наоколо. 
Хвърли зарчето, ако се падне 1, прелисти на 330! 
В останалите случаи прелисти на 291! 


217. 
Мъжът гледа със сериозна физиономия и е присвити очи прокарва погледа 
си над множеството. От време на време посочва някого и кима, 
посоченият се отправя навътре. За най-голяма твоя изненада и ти си сред 
избраните. Толкова си объркан, че питаш: "Аз?", на което отговаря с ново 
кимване и ти изпълнен с надежди започваш да си проправяш път през 
тълпата. Заедно с още един работник ще разчиствате насъбралите се 
кашони. Запознаваш се с другия работник. Възрастен македонец, люлее се 
на една количка. Обещават по двадесет лева и в четири можеш да си 
тръгнеш. 
Хвърли зарчето! Ако се падне повече от 3, прелисти на 17. 
Ако е по-малко от 4, прелисти на 102! 


218. 
До мола е най-бързо да се стигне с метрото. Качваш се на ескалатора. 
Пътниците край тебе стискат чанти и пакети, чак пръстите им са побелели. 
Пъхаш ръце в джобовете, за да разсееш съмненията им, но и това не 
помага; няма значение какво правиш. 
Опитваш се да забравиш всичко, но не ти се удава, вече си на входа на 
мола, но все едно и също ти се върти из главата. Докато разглеждаш 
просторните витрини, забелязваш, че неколцина от охраната се влачат 
след тебе и никак не се опитват да се прикрият. Не издържаш и се 
обръщаш към единия: 
- Добър ден, защо ме следите? Ако искате, можете да ми прегледате 
чантата. 
Охранителят смутено се върти на едно място, после казва: 
- Добър ден. 
Напускащ сградата, облягаш се на един стълб и незабелязано се оглеждаш 
дали продължават да те следят. Още не си успял да си купиш панталон. 
Толкова за моловете, правиш нов опит в някой от бутиците. Прелисти на 
344! 


219. 
Стараеш се > колкото може по-бързо да претупаш процеса на 
сприятеляване. Вземаш протегнатата бутилка и възпитано лъжеш, че 
виното е хубаво, а те продължават да те канят. Разказват ти как са се 
озовали на улицата и как са прекарали първата си нощ. Според тях, най- 
добре ще е да потърсиш някакъв приют. 


Чувстваш въздействието на виното. Изведнъж ти притъмнява пред очите и 
усещаш как нещо се откъсва от теб. Повръщаш и дълго се свиваш в спазми. 
Кръвта нахлува в главата, очите ти направо ще изхвръкнат от орбитите. 
Клошарите са изчезнали и когато най-сетне изтощеното ти тяло се 
поуспокоява, наново се опитваш да заспиш. 

Прелисти на 8! 


220. 
Събирането този път е в някакъв сутерен. Препъваш се и политаш надолу, 
впиваш с нокти в човека отпред. Трийсет души насочват погледите си към 
теб от всички краища на сутерена. Избухва смях и по-късно чуваш 
множество истории за първото идване гук на другите членове на клуба. 
Всички са роми и са се групирали около двама лидери. Единият се е 
настанил в ъгъла на помещението и е насъбрал около себе си десетина 
души. Другият седи в средата с китара и понякога прокарва пръсти по 
струните й. Гледаш напрегнато ту единия, ту другия и се чудиш къде да 
отидеш. 
Ако избереш първата група, прелисти на 367! 
Ако седнеш до китариста, прелисти на 44! 


221. 
Не ти е много удобно със сака на рамо, но за една вечер няма смисъл да го 
оставяш на багаж. Вървиш и гледаш ценоразписите на ресторантите, 
повечето са доста скъпи. Намираш някакъв, който ти изглежда по-евтин. 
Влизаш и сядаш. Гостилницата е просторна, но има малко хора, повечето 
пият бира или нещо друго. Не те интересува, че си сам, час по-скоро искаш 
да поръчаш. Музиката е шумна, точно над главата ти бумти тонколона. 
Правейки се на пич, разглеждаш обстойно менюто. Най-напред гледаш 
цените и когато съзреш някоя по-прилична, поглеждаш какво е яденето. 
Спираш се на телешко задушено, от години не си ял, а винаги си мислел, 
че е любимото ти ядене. Чакаш огладнял келнера, който най-сетне се 
появява. 
Хвърли зарчето! Ако се падне 1, 2 или 3, прелисти на 59! 
Ако е4, Били 6, прелисти на 128! 


222. 

По лицето на Захов се вижда, че вече е решил. Клати глава и казва, че 
колкото и да е проявявал търпение досега, този път ще те уволни. Знаеш, 
че е излишно да спориш. Опитваш се да се аргументираш с наема за 
квартирата, отговорът е разбиращо кимане с глава. 

Освен едни стари обувки, които си донесъл да се преобуваш, нямаш какво 
друго да вземеш оттук. Вкъщи хазайката те чака на вратата и си иска 
парите за наема. Вълшебната думичка "утре" не ти помага. Един ден ти 
дава, за да се изнесеш. Налага се да изоставиш плановете си за учене. 


Желанието ти без това се е изпарило от това вечно търсене на работа и на 
квартира, аи време не ти остава. Прелисти на 322! 


223. 
- Ебати, целият съм в бира! - изръмжаваш на застаналия до тебе. 
- Какво общо имам аз с това? 
- Имаш, ебати, защото заради тебе се залях - отвръщаш му без капка страх. 
Миг по-късно петима те наобикалят, но не нападат. От разменените 
шепнешком думи ти става ясно: страх ги е, че ако те набият, след пет 
минути тук ще е цялото ти семейство с всичките ти братя и ще им прережат 
гърлата. Заради този страх не те пребиват от бой. Връщат се по местата си, 
а ти излизаш на улицата. Писнало ти е от днешния ден. никога няма да 
можеш да се излезеш победител от подобни ситуации. 
Прелисти на 52! 


224. 

Един от другарите ти по чашка ти предлага торбичка с лепило. 
Помирисваш съдържанието и повръщаш. Идва Хари, дилърът, и ви 
предлага трева на приятелска цена. Стоката много ти харесва, смяташ, че 
не е опасно, ала парите ти бързо се топят. Няколко дни по-късно отново се 
появява торбичката с лепило, позоваваш се на лошия си опит, но 
останалите те убеждават. 

Прелисти на 331! 


225. 
Работата възвръща самочувствието ти, смяната минава приятно. През 
първите месеци рамото и вратът те болят, сега вече издържаш с часове 
натоварването. Вечерта ти плащат, размечтаваш се за бъдещето. Трябва да 
хапнеш нещо и се отправяш към малка закусвалня. В подлеза чуваш 
странен тропот: ПОДКОВАНИТЕ КУБИНКИ! С маршова стъпка по стъпалата 
се спускат десетина скинари, преграждат коридора в подлеза. Сърцето ти 
силно бие от ужас, за миг преценяваш обстановката. 
Хвърли зарчето! Ако се падне 5 или 6, прелисти на 371! 
В останалите случаи прелисти на 121! 


226. 
В приемната е пълно с унили хора. Делата им се уреждат зад 
плексигласовата преграда, там някаква жена от време на време пляска с 
ръце, давайки знак на простолюдието, че може да работи само на тишина. 
Попълваш формулярите, подписваш се на няколко места. Има евентуално 
шанс за работа в някакво млекопреработвателно предприятие, но не сега, 
а по-късно. Не е особено обнадеждаващо. Прелисти на 141! 


227. 
Когато полицаите пристигат, всички се правят на заспали. Одеяла, дрехи и 
всевъзможни непотребни вехтории се търкалят по земята, ранените 
пъшкат под завивките. И ти имаш рана - ръката ти кърви. Полицаите 
заобикалят леглата и когато стигат до твоето, просто го обръщат заедно с 
тебе. Кракът ти да не е стъпил повече в това общежитие, заявяват. Карат те 
да си събереш нещата, придружават те до вратата и те изхвърлят на снега. 
Тръгваш премръзнал през града, купуваш си бутилка водка и се 
натряскваш до припадък. 
Хвърли зарчето! Ако хвърлиш 1, 2 или 3, прелисти на 155! 
Ако хвърлиш 4, 5 или 6, прелисти на 254! 


228. 

Стоящите наблизо любопитно протягат враг. Приглушено възмущение и 
десетки "неблагодарник" звучат от всички страни. Мъжът продължава да 
ге обвинява агресивно, а ти се опитваш да обясниш, че е станало 
недоразумение. Вече си на прага на отчаянието, мнозина споменават за 
полиция. В един момент тълпата се разтваря и се появява пасторът. Хората 
те обвиняват, а ти набързо сдъвкваш историята си с разтреперан глас. 
Пасторът укротява разгневеното си паство, хваща те под ръка и те отвежда 
настрани. Завежда те в малка стая, успокоява те и ти казва да го почакаш 
половин час, докато свърши. 

Прелисти на 151! 


229. 
Ирина се радва, че й се обаждаш. През следващите дни се срещате често и 
все повече се вживяваш в тази връзка. Струва ти се, че и тя те харесва, аи 
на срещите ви вече не става въпрос само за учене. 


Училището върви все по-добре, макар и не безпроблемно. Работа и учене 
едновременно е адски уморително, вечер заспиващ, щом помиришеш 
възглавницата. Понякога се плашиш, че няма да издържиш докрай, но 
тогава Ирина те насърчава. Бориш се с унинието като правиш дълги 
разходки, Ирина често идва с тебе. Прелисти на 369! 


230. 
- Като спомена името ти, щях да експлодирам... - обясняваш все още в 
шоково състояние. 
Портиерът сумти в несвяст, домакинът се е вторачил с мътен поглед пред 
себе си. 
- Никога повече не бива да постъпваш така, ясно ли ти е? - вика Ина и те 
обзема ужасно предчувствие. 
Май прекали. Искаше да само да й покажеш, че си нямаш никого, освен 
нея. През нощта отново и отново възстановяваш ударите, с които повали 
Петканов. На сутринта Ина те събужда разплакана. Разказва, че след като 
портиерът дошъл на себе си, вдигнал на крак половината общежитие и не 
мирясал, докато не казали на Ина да освободи стаята час по-скоро. 
Измъчват се ужасни угризения, но Ина те прегръща и предлага да се 
преместите да живеете заедно. Умълчаваш се. Цял живот си чакал това 
изречение, толкова си щастлив, че едва не се разхълцваш. Половин час по- 
късно, прегърнал Ина, отбелязваш адреси на квартири във вестника 
Прелисти на 201! 


231. 
Късно е, но в кръчмата животът продължава. Гостите пият кротко, но 
изведнъж помещението се оживява: пристигнала е малка група. Васил 
казва, че оня с якето от мачкана кожа е Булдог, той е един от босовете в 
квартала. Имал си е един-два пъти работа с него, но по-добре да внимава 
човек. Булдог се насочва с бутилка в ръка към вас и сяда на ръба на 
масата. 
- Здрасти, Булдог! Това е племенникът ми, свястно момче, сега пристигна в 
София - представя те чичо ти. Ставаш, подавате си ръка. Булдог задава 
няколко кратки въпроса и си тръгва. Отдалечавайки се, подхвърля, че ако 
ти трябва работа, да му се обадиш, защото за момче като тебе винаги се 
намира нешо. 
Приспива ти се, добре че и чичо Васил се готви да си тръгне. Колкото и да 
настояваш, не ти позволява да платиш. 


Вкъщи тихо се събличаш и лягаш на едно от гъсто наредените легла. 
Прелисти на 358! 


232. 
Физическият труд те е калил, но животът в провинцията е прекалено 
уморителен. Носиш водата с кофа до бараката, сам си цепиш дървата за 
кюмбето. В малката барака цари невъобразим студ, въобще не може да се 
затопли. Вечно си настинал, ходиш заметнат с одеяло. Два пъти седмично 
прескачаш до смесения магазин, два часа път отиване и връщане. 
Навалял е сняг, тялото ти все по-трудно понася критичната обстановка. 
През февруари, въпреки че студът все още държи, пристигат 
собствениците. Правят оглед, благодарят ти за службата, плащат ти и ти 
казват да си събереш нещата, ще те върнат в града. Самотата ти е 
дотегнала и не възразяваш. Чудиш се с какво да се захванеш, няма да 
издържиш и една седмица студа на улицата. Спират на площад 
"Македония", сбогувате се и ти слизаш. С малкото пари, които имаш, би 
могъл да платиш една квартира. Не ти идва на ум нищо друго, освен 
приюта с дървените нарове. Трябва да намериш и нещо за ядене. 
Ако идеш в приюта и направиш опит да те приемат, прелисти на 380! 
Ако първо се отправиш към площада на Александър Невски, за да видиш 
дали не раздават безплатна храна и чай, прелисти на 168! 


233. 

Нещата с Ина вървят все по-добре. Често спиш при нея в общежитието, 
понякога и тя идва при теб. Ще ти се да се съберете, но не смееш да й 
кажеш. При тебе е невъзможно заради правилника, а ти не можеш да се 
нанесеш при нея в общежитието. Любовта на Ина е в състояние да 
запълни всяка липса в живота ти. Постила ти да спиш, когато си уморен, 
храни те, вълнува се за теб. 

Загубваш обаче работата. Обявили са, че от следващата седмица могат да 
останат само онези, които имат правоспособност и си донесат 
документите. Настроен си оптимистично, убеден си, че скоро ще си 
намериш нова работа. 

Студентският комитет няма нищо против да оставаш вечер при Ина в 
общежитието, но портиерът Петканов въобще не те понася. Вечно е по 
петите ти, понякога се налага да се криеш под одеялото на Ина. 
Приятелите на Ина те обичат, дават ти да ползваш компютрите. Вечер 


нямаш желание да напускаш стаята, предпочиташ да сърфираш из 
мрежата. До общежитието има и фитнес-зала. Решаваш да заякнеш малко. 
Ако имаш желание да слезеш във фитнес-залата, прелисти на 153! 

Ако предпочетеш да останеш до компютъра, прелисти на 275! 


234. 
Разхождаш се унил из центъра. Тръгваш по Цариградско шосе. Имаш 
чувството, че си вървял цяло денонощие, но всъщност е минала само част 
от предстоящата дълга нощ. Времето е приятно, сядаш на една пейка в 
Борисовата градина и слагаш чантата до себе си. Успокояваш се, чувстваш 
се отпуснат. Облягаш се назад и ти се прищява да хвърляш камъчета в 
езерото с лилиите, но наоколо няма. Вятърът става все по-силен. Няма да е 
зле да намериш някакво по-подходящо място. Из парковете неведнъж си 
виждал бездомници, които се готвят да нощуват. 
Ако тръгнеш да търсиш място на завет, прелисти на 115! 
Ако преди това отидеш да изпиеш една кола, прелисти на 157! 


235. 
Обаждаш се на Пацо, можел да те препоръча за портиер. Следобед 
отиваш на посочения адрес, заобикаляш бездомниците, които се тълпят на 
входа. Едва сега разбираш какво означава, че работата "не е обикновена" - 
приют за бездомници! 
Пацо те хваща под ръка изневиделица и те води при директора. Петър 
Захов те оглежда от глава до пети, след това дава знак и излизате на 
улицата, бягайки от човешката миризма. 
- Надявам се, че имаш осми клас - усмихва се. - Ще те взема за социален 
работник без професионално образование. 
- Голташкият Хилтон - разперва ръце Красен, след което ти показва една 
остъклена кабинка. - Ако приемеш, ти ще си портиерът. Работата е същата 
като в хотел с много звезди, само дето клиентелата е друга. За живеещите 
тук, това е последната спирка. Най-важното правило е да не внасят 
алкохол и да не правят скандали. Не пият ли, са съвсем нормални, но 
обикновено се натряскват още преди да дойдат. Следиш какво става и 
водиш администрацията. Е? 
Ако се съгласиш, прелисти на 21! 
Ако откажеш, прелисти на 48! 


236. 
Влизаш в залата и всички 
любопитно те оглеждат. 
Максималната възраст е двайсет 
и пет. Сядаш сред тях, представяш 
се, казваш откъде си дошъл. 
Разговорът трудно «| потръгва. 
Слушаш разни библейски 
истории. Отначало ти е 
интересно, след това, потискайки 
прозявката си, казваш: ген 
- Ще трябва да си тръгвам... Ще се ФА УН зд | ра, 
срещнем ли довечера? На чаша | 
бира, да потанцуваме... 
А те един през друг ти държат 
речи за безнравственосгга, ; 


плъзнала по “света, | КОЯТО ГАРД ст) | 
заплашва | ш ДА ( ДР 1 
да го удуши. Не, това не давета 


е приятелският кръг, за който си 
мечтал. Ставаш и се отправяш към | /- | 
вратата. Молят те да останеш. ре 
Ако искаш да прекараш вечерга с 
тях, прелисти на 6! 

Ако предпочетеш да се 
прибереш, прелисти на 158! 


237. 

Бързо научаваш реда в гробището, разбираш откъде идват многото пари. 
Гробарите печелят най-много, но без протекция там е невъзможно да се 
вредиш. Така че засега не можеш да допълниш минималните си доходи. 
Ще трябва да търсиш нещо друго. Останалите са приятелски настроени. 
Понякога те питат какво е мнението ти по въпроса за ромите. В такива 
случаи отговаряш объркано, нищо не знаеш. 

Прелисти на 109! 


238. 
Неуверено крачиш между купища с тухли, търсиш канцеларията. Отправяш 
въпросителен поглед към някакъв мъж с куче. Пазачът на обекта те 
забелязва, разхлабва каишката на кучето и се развиква към теб: 
- Скапан въшкар! Сталин! Дръж! 
Следиш изстинал приближаването на кавказката овчарка, но преди да 
направиш каквото и да било, кучето е набрало скорост и скача отгоре ти. 
Лежиш на земята и с ужас очакваш да те ухапе, но то само диша тежко. 
Най-сетне Сталин се отдръпва и ти изтриваш с ръкава лигите по лицето си. 
Наоколо са застанали трима мъже и те наблюдават със скръстени ръце. 
- Така ли посрещате тук всеки, който дойде за работа? - питаш, 
преборвайки се с желанието да се разплачеш. Единият от мъжете се 
изстъпва напред и крясва: 
- Ама че ти бил голям плювалника! Къде са останалите? 
Мълчиш известно време, след това се представяш със сведен поглед. 
Казваш им, че си говорил по телефона с някакъв служител, че наистина 
търсиш работа, но не си намерил канцеларията. 
- Няма работа! И повече да не сме видели никой от породата ти! - казва 
мъжът и сочи към вратата. 
Тръгваш към портала със стиснати юмруци. Хвърляш поглед назад към 
застиналата неподвижно група мъже и зъбите ти проскърцват. 
Прелисти на 63! 


239. 
Отново те пращат да превозваш с момчетата. Опасността не е намаляла, 
трябва да си нащрек. Полицейските проверки са все по-опасни, всеки 
момент могат да те приберат. Никъде не би могъл да печелиш толкова: не 
е въпроса за заплатата, никъде не ти дават работа, каквото и училище да 
завършиш. Пристрастил си се към коняка. Първоначално само за да се 
откажеш от кокаина, но ти харесва и си истински познавач. На ставане и на 
лягане гаврътваш по чашка от любимото си питие. 
Хвърли зарчето! Ако се падне 1, 2 или 3, прелисти на 298! 
Ако хвърлиш 4, 5 или 6, прелисти на 327! 


240. 
Куцукайки стигаш до дежурната амбулатория в болницата и се тръшваш на 
една пейка в приемната. Така те боли кракът, че простенваш и се отправяш 
към тоалетната да го охладиш. Едва успяваш да свалиш панталона си, 


заради гигантските мехури. Сутринта си се обадил на Антонина, че вечерта 
сигурно няма да можеш да отидеш на работа. Не те интересуват 
последиците - по-добре да загубиш работата си, отколкото крака си. 

На вратата на кабинета пише д-р Иванов. Влизаш и сядаш на стола. 
Лекарят е засмяно младо момче, оглежда крака ти и те праща в 
отделението. Не след дълго лежиш в болничната стая, борейки се с все по- 
силната болка. Няма и следа от лекар. До леглото си откриваш звънец и го 
натискаш. 

Хвърли зарчето! Ако се падне 1, 2 или 3, прелисти на 39! 

Ако хвърлиш 4, 5 или 6, прелисти на 247! 


241. 

Мобилизираш цялата си енергия и напрегнато изреждаш насъбраните 
обиди. Ала резултатът е същият, както преди. Не са в състояние да 
съпреживея и дори един от твоите опити за пазаруване. Гледат те с 
неразбиращи очи, а ръководителят на групата с принудена усмивка 
заявява, че не точно това са имали предвид. Тръгваш си с умерена тъга. 
Качваш се на автобуса и забиваш нос в прозореца. Утре свършвате 
ремонта. Прелисти на 51! 


242. 
Белите ти дробове хъркат, събираш последни сили увеличаваш темпото. 
Вече не чуваш стъпките на преследвачите. Забавяш крачка и се оглеждаш. 
Строполяваш се. Целият си потен, дрехите ти са вир вода, кракът те боли, 
не можеш да помръднеш. След половин час пъшкане се изправяш. След 
цялата тази физическа и душевна претовареност, вкъщи потъваш в 
мъчителни кошмари. Прелисти на 336! 


243. 
Мето се прибира призори с някакво момче, което говори на немски. Моли 
те да си отидеш в стаята. Нервно стоиш подпрян на шкафа около четвърт 
час, след това се връщаш. Немецът го няма никакъв, Мето тъкмо всмуква 
някакъв бял прах. 
- Кока. Искаш ли? 
- Какво става? 
- Мъжка курва съм, парцал - казва и търсейки опора, влиза в банята. 
Тръгваш след него. 


- Слушай, и ти ще го разбереш - продължава. - Такива като нас нямат 
шансове в живота. А така печеля куп пари, само дето трябваше да приема, 
че няма да съм с жена. Макар че като ме прибере някоя дъртачка, си 
мисля, че щеше да е по-добре някое момче. Педал съм, това е. 

Жал ти е за Мето, бил ти е приятел. Ако жилището беше твое или имаше 
повече стаи... но не, така няма да стане. На другия ден го молиш да си 
отиде. Опитваш се да забравиш мрачната безнадеждност, която Мето е 
внесъл в дома ти. Прелисти на 154! 


244. 
Булдог те взема под своя закрила; има от кого да учиш. Ставаш все по- 
обигран престъпник, но нямаш илюзии. Всеки миг от живота ти е изпълнен 
с ужаса от евентуален провал, стараеш се да не вземаш участие във 
вътрешните и външни борби на бандата. Малаецът има все по-голямо 
влияние и е ясно, че Булдог няма да остави нещата така. Трябва да решиш: 
предпочиташ да застанеш на страната на Булдог. Прелисти на 189! 


245. 
Списък на работниците, които изпращат на квалификация, гордееш се. 
Завършваш курса, работата ти не се променя. Приятелката ти забременява 
и решавате да се ожените още преди раждането: постигнал си една от 
целите си и след няколко месеца ще се осъществи още една. За по-голямо 
жилище засега и дума не може да става, но човек може да мечтае. Това е 
краят на твоето приключение. 


246. 
Застанали сте в антрето. Хазайката те оглежда злонамерено и след 
половинминутно мъчително мълчание, те обстрелва с въпроси: 
- Няма ли да ми омърляш всичко? Вземаш ли наркотици? Пушиш ли? 
Колко е голямо семейството ти? Често ли те посещават? А приятелите ти? 
Те да не ми омърлят всичко? Какво работиш? Можеш ли да си плащаш 
наема? Да не притесняваш съседите? Кога се прибираш? Имаш ли 
приятелка? Нейното семейство ще идва ли тук? 
Престава, едва когато започваш да отстъпваш и без да се сбогуваш тихо 
затваряш вратата зад себе си. Тръгваш отново през града. Добре ще е да 
намериш някаква квартира час по-скоро, защото следобед си на работа. 
Прелисти на 272! 


247. 
Сестрата от немай-къде оправя леглото ти и тръгва да извика главния 
лекар. Д-р Герджиков идва и оглежда крака ти. Не обръща внимание на 
умолителния ти поглед, обръща ти гръб и излиза от стаята. Викаш след 
него: 
- Докторе, не си отивайте! 
- Какво искате? 
Казваш му, че си очаквал нещо повече. Герджиков се зачервява като рак и 
заявява, че трябва да си доволен, дето въобще те е приел. Тръшваш се на 


възглавницата и дума не продумваш повече. Решаваш да завържеш 
разговор с някой от другите болни. 

Хвърли зарчето! Ако се падне 1 или 2, прелисти на 319! 

Ако хвърлиш по-голямо число, прелисти на 268! 


248. 
Купуваш си нов мобилен и дрехи, влизаш в една игрална зала. Стараеш се 
да си придадеш гангстерски вид, всяко движение да бъде по-подчертано и 
по-агресивно. Следобед телефонът ти иззвънява за пръв път: Булдог ти 
поверява задача. В полунощ се срещаш с останалите, малко се дърпат, но 
се съгласяват да отидеш с тях. Паркирате пред малка къща в Борово, двама 
души наблюдават в единия край на улицата, един прескача оградата. Чува 
се глухо проскърцване, градинската врата се отваря и там е плячката: една 
Шкода Октавия и един Форд Транзит. Пешо сочи часовника си и те подканя 
с глава. Тихо обяснява, пъхаш отверката в ключалката. 
Хвърли зарчето! Ако се падне четно число, прелисти на 43! 
Ако е нечетно, прелисти на 300! 


249. 
Чувстваш се добре, започнал си да учиш ромски език, а след няколко 
седмица започва и курса по английски. Доста си се оперил, вече ти 
помагаш на новите да се ориентират в различните конкурси. 
Прекарваш доста време във фондацията, чувстваш се почти неин 
служител. Помагаш съвестно и ти дават все повече работа, радваш се, че 
имат нужда от тебе. 
Това е краят на твоето приключение. 


250. 
Домоуправителят ви приема със скръстени на гърдите ръце. 
- Вижте, господин Хаджийски, никому нищо не сме сторили! -- казваш и 
пъхаш писмото под носа му. 
Хвърля бегъл поглед и веднага заявява, че той никога не е виждал това 
писмо и няма нищо общо с него. 
- Ама вие какво си въобразявате бе, че просто така без нищо можете да 
обвинявате почтените граждани! Радвайте се, че поне имате къде да 
живеете, без това ще изгорите паркета - отмята глава назад и хвърля 
поглед към жена си, която се е появила на вратата. 


- Мите, не се нервирай! - казва жената. - Прибирай се, вечерята е готова. А 
вие какво сте се насъскали? Я се прибирайте! Жориии, марш обратно! -- 
крясва внезапно на сина си, който е изскочил с бейзболна бухалка. 
Изтичвате на етажа и се заключвате. Ина направо рухва и когато те вижда, 
че търсиш оръжие в кухнята, се разревава, а ти оставяш ножа. 

Хвърли зарчето! Ако се падне 5 или 6, прелисти на 281! 

Ако е по-малко, прелисти на 145! 


251. 
Затваряш очи и се концентрираш. В съзнанието ти изплуват възможностите 
за пренощуване, предложени от бездомниците. Спомняш си адреса, дори 
и това, че трябва да търсиш Фичо Стареца. 
Отиваш. Фичо те приема благоразположено, седи в малка стаичка и още 
преди да си почнал да му се оплакваш, той ти предлага работа: търсят 
портиер в приют за бездомници. Благодариш му трогнато и му разказваш 
обстоятелствено как и хазайката иска да те изгони от квартирата. 
Прелисти на 23! 


252. 
Налага се да напуснеш училището. В това непрекъснато търсене на работа, 
смяна на квартирите и изпълненото с вечно бягство от нещо, нямаш време 
за учене. Известно време продължаваш да се бориш. Прелистваш 
учебниците, зубриш до полуда, после тъжно ги оставяш и тръгваш да 
търсиш работа. Един ден отиваш при директора да ти разреши да 
прекъснеш за една година. Секретарката на директор, на която казваш 
най-напред защо си дошъл, поне четвърт час те умолява да не прекрачваш 
прага на кабинета. 
- Сега една година, и догодина една, накрая никой не се връща... - казва 
секретарката. 
- Аз ще се върна - отговаряш решително. 
Ако влезеш в кабинета и кажеш на директора защо си дошъл, прелисти 
на 98! 
Ако решиш, че каквото ще да става, но ще си вземеш зрелостните 
изпити, прелисти на 310! 


253. 
Колебливо поемаш протегната към теб торбичка и разглеждаш любопитно 
поклащащата се на дъното течност. Вглеждаш се в лицето на Христо. 
Вдишваш с пълни гърди от торбичката. Става ти лошо, повдига ти се и се 
строполяваш до Христо. 
Въобще не те заболява от падането. Отново вдишаш и замаян се ухилваш. 
Нищо не е в състояние да наруши щастието ти, освен страхът, че веднъж 
всичко ще свърши. Прохъркваш и се опитваш да се концентрираш във 
вратата. Трябва да се затвори, защото някой може да ви види. 
Хвърли зарчето! Ако се падне 1, 2 или 3, прелисти на 49! 
Ако хвърлиш 4, 5 или 6, прелисти на 27! 


254. 

В третата поликлиника те превързват, от другите преди това са те 
изхвърлили. Известно време не смееш да припариш в общежитието. 
Външността ти е толкова ужасна, че само нощем се осмеляваш да се качиш 
в автобус - денем шофьорът или някой възмутен пътник те изритват още от 
стъпалата. Близо до Драгалевци намираш изоставена барака, която те 
спасява от замръзване. Но тукашните бездомници те прогонват обратно в 
града. Положението ти е безизходно, често се страхуваш, че умът ти ще 
превърти. Времето ти минава в търсене на храна, алкохол и подслон. Мъчи 
те и самотата, трескаво се опитваш да завържеш нови познанства. 
Прелисти на 72! 


255. 
Оставя те да чакаш четиридесет минути. После те приема с думите, че си го 
разочаровал. Казва, че си го измамил. Чувстваш се мъчително, става 
въпрос за бижутера, как си могъл да си помислиш, че ще остане в тайна. 
- Излъга ме. Какво да те правя сега? - знаеш, че въпросът е риторичен, не 
очаква отговора от тебе. Молиш за прошка, признаваш, че си сгрешил. 
Хвърли зарчето! Ако се падне 5 или 6, прелисти на 147! 
В останалите случаи прелисти на 328! 


256. 
Свидетелството за зрелост разкрива повече възможности за работа, не 
трябва да се мъчиш по строежите, би могъл да започнеш и в някакъв офис. 
Радостта ти се охлажда при първия поглед, който хвърляш към 


телефонната слушалка, и изчакваш приятелката ти да излезе от къщи. В 
момента нямаш нужда от Ина, която непрекъснато се старае да поддържа 
ромското ти самосъзнание. Часове наред телефонираш и още в началото 
на разговора заявяваш, че си циганин. Ако от другата страна започнат да 
хъмкат или трескаво да търсят шефа, ти става ясно, че каузата е загубена, 
но поне си спестил едно ходене. На три от местата обаче не се занимават с 
произхода ти - там си заслужава да опиташ. 

Ако искаш да постъпиш на работа в пощата, за да обработваш писма, 
прелисти на 36! 

Ако искаш да работиш в голям магазин в покрайнините на града, 
прелисти на 96! 

Ако отидеш в телефонната централа, прелисти на 285! 


257. 
Имащ страхотен късмет, това е единствената стая с две легла. Бай Мишо, 
съквартирантът ти, има огромен авторитет и засега това те предпазва от 
всевъзможни конфликти. Ако се случи някаква свада в общежитието, бай 
Мишо въздава правосъдие. Парите ти намаляват и започваш да 
наблюдаваш > обречено останалите, които всяка сутрин > напускат 
общежитието. За бай Мишо знаеш, че е стар бачкатор и думата му тежи на 
борсата. Една сутрин тръгваш с него. Много е студено, ходиш напред- 
назад. Изведнъж отнякъде изскачат трима полицаи. Всички настръхват. 
Разпръсват се на малки групички, трескаво започват да пият кафе и да 
четат вестници, неколцина застават на трамвайната спирка. 
Не виждаш къде е отишъл Мишо, нервно пристъпваш от крак на крак. 
Ако тръгнеш към павилионите, прелисти на 170! 
Ако предпочетеш да застанеш на трамвайната спирка, прелисти на 78! 


258. 

- Я, роднината на Васил, майстора! - вика Булдог. Щастлив, че те е познал, 
пристъпваш към него. 

- Знаех си, че ще опреш до мен! - приема те любезно и ти дава да 
разбереш за пореден път, че съдбата ти е отворена книга. Хвали Ачо, който 
успешно се е справил с привличането на нова работна ръка, и те поверява 
на Малаеца, по-малък шеф със свинска глава. Малаеца е кисел, седмици 
наред губи на карти. Обяснява ти откъде познава чичо ти: по-рано бил 
дърводелец, той е правил лампериите на половината от компанията. 
Внезапно се сбогува, но преди да тръгне се разпорежда: утре в десет тук! 


Изпълнен със странни въпроси се прибираш в квартирата, но те успокоява 
факгът, че можеш да платиш на хазайката. Прелисти на 318! 


259. 
- Добър ден! - поздравяваш приглушено и се отправяш към рафтовете. 
- Здравей, мога ли да ти помогна? 
- Искам да пробвам панталона, който е на витрината. 
Продавачката излиза, ти след нея. Не знаеш кой номер носиш, затова ти 
дава да пробваш два номера. По-големия е точно по мярка. Тъкмо се 
готвиш да го свалиш, когато момичето те пита мило дали ти става. 
Би предпочел да си тръгнеш с новия панталон за вкъщи, но все пак 
обличаш стария. Едва са ти останали пари, но се радваш много на новата 
придобивка. Даваш й бакшиш, оставяш го на плота заедно с касовата 
бележка. Прелисти на 177! 


260. 
- Положението, гаджал, е такова, че вече не търсим човек. Това е, за 
съжаление - казва, изхилва се и затръшва тежката порта. 
Мокрият панталон е полепнал по тялото ти. Не искаш да губиш скъпоценно 
време, не си се отказал от упоритото си намерение да намериш най-сетне 
работа. Сещаш се за Ачо, който миналия път ти обеща много пари, стига да 
поемеш известен риск. 
Ако решиш да се обадиш на Ачо по телефона, прелисти на 346! 
Ако продължиш и опиташ и другото място за портиер, прелисти на 193! 


261. 

Вървиш отпаднал покрай павилионите на гарата и по липса на друга идея, 
слизаш в подлеза. 

- Очила с диоптрииииии! Три шоколада за левче! - крещят в ухото ти 
двамата продавачи. Стреснато се отдръпваш и едва не стъпкваш купчина 
чушки. Промъкваш се през камари от стоки и купувачи. Във вестникарската 
будка питаш продавача къде е най-близкият хотел, упътва те неуверено. 
Някакво момчение се спуска по стъпалата и търси майка си. Пет секунди 
по-късно в подлеза няма жива душа, ако не се броят двамата полицаи. 
Тръгваш в посока към хотела. 

Прелисти на 348! 


- Покажете си чантата! Какво 
има вътре? 

- Нищо, дрехи - отговаряш и ти 
става ясно, че е било излишно. 
Започваш да вадиш нещата от 
чантата. Чувстваш се > адски 
неприятно с цял куп непрани 
дрехи в ръцете. Полицаят кима 
и > хъмкайки те “насърчава. 
Извадил си вече всичко, някои 
неща са изпопадали по земята и 
той приключва с едно "окей- 
окей". Още не ти е върнал 
личната карта. 

- Какво правите тук? - пита. 

- Отивам да хапна нещо, след 
това се прибирам - опитваш се 
да отговориш. 

- Ъхъм, и след това за цяла зима 
в града, а, по улиците, 
наркотици, нали? 

- Не - отговаряш. 

Вземаш си документите, двамата полицаи учтиво се сбогуват и се отправят 
към колата. Оставаш там с извадените от чантата дрехи, после ги 
прибираш и тръгваш да търсиш място, където да вечеряш на спокойствие. 
Прелисти на 221! 


263. 

Шумно се стараеш да възстановиш старите познанства. Опитват се да 
събудят у теб чувство за принадлежност към общността. Това, че си ром, 
досега е означавало за тебе единствено оскърбления. А те и тук не те 
оставят да забравиш произхода си. Винаги и всичко ти напомня за него. 
Очакват от всеки "да живее като ром във всеки миг от деня" и така да се 
превърне в полезен член на обществото. Засега ти се струва малко 
изсилено, макар че общността ти харесва и атмосферата й те е докоснала. 
Около девет и половина се прибираш и знаеш, че известно време няма да 
идваш. Лягаш в леглото и се готвиш за утрешните изпитания. 

Прелисти на 104! 


264. 
Андрей Пашов е момче от провинцията и всеки понеделник се връща с две 
торби домашни вкуснотии. По време на обеда споделяш с него грижите си. 
Кима с пълна уста. 
- Май мога да ти помогна. Знам един малък бизнес, в който можеш да се 
включиш и ти. 
Докато говори, се опитва да изтика с език парченце месо, останало между 
зъбите му. Накрая успява и видимо се успокоява. 
- Съществуват такива фирми. Ти си шефът, нищо не трябва да правиш, 
важното е, че нямаш нищо, което да ти вземат. Схващаш ли? Ще ти 
натресат разни дългове, които така и ще си останат несъбрани, нали няма 
какво да ти вземат! 
Ако се възползваш от възможността, прелисти на 84! 
Ако предложението ти се струва прекалено рисковано и не те 
интересува, прелисти на 29! 


265. 
Часът е осем без пет, нарочно си дошъл пет минути по-рано. Дали ведрият 
сън, който на събуждане си забравил, или хубавото време е причината, но 
имаш чувството, че днес ще успееш. В предверието са насядали шестима, 
всички са напрегнати. Секретарката на няколко пъти наднича и 
насърчително се усмихва с думите, че имат голяма нужда от работна ръка, 
очакват поне двайсетина кандидати. 
Викат ви един по един, най-напред един около четирийсетгодишен 
мъжага. Неколцина шумолят с вестници, ти стискаш в запотената си ръка 
единствено документите си. Чакаш трийсет и пет минути, които ти се 
струват часове. 
Викат те трети по ред. Секретарката те насочва по осветения от 
луминесцентна светлина коридор. Трябва да завиеш два пъти наляво, да 
се изкачиш по желязната стълба, там е канцеларията. В подножието на 
стълбата си поемаш дълбоко дъх, та като пристигнеш да изглеждаш 
самоуверен. Тръгваш решително нагоре. 
По едно време някой наднича отгоре. Гласът, който му принадлежи, си чул 
миг преди това, когато на трополенето по желязната стълба изрича едно 
мелодично "добър ден". Трябва да е около трийсет и пет годишен, с 
износена риза, в лявата си ръка размахва нахапана кифла. Когато те вижда, 
се стъписва, по лицето му пробягва странна гримаса, дори едно безмълвно 
"ха сега!" се изплъзва от устните му. Небрежно ти подвиква: 


- Запълнихме местата, край! 

Вкопчил си се в парапета и заеквайки обясняваш, че отвън има още много 
хора и са казали, че има места. 

- Страшно съжалявам, наистина, следващия път! - приключва спора и 
тананикайки, се скрива от погледа ти. Стоиш известно време на стълбата, 
после бавно и неуверено поемаш по обратния път. В такива случаи 
мнозина казват нещо или устройват скандал, но нямаш сили за това сега. 
Излизаш от сградата като замаян. 

Прелисти на 631! 


266. 

Ина печели двегодишна стипендия в Брюксел и от този момент 
караниците ви нямат край. В началото Ина не иска да приеме, но ти - 
макар и в адско отчаяние - настояваш да замине. След това рухваш, 
понеже тя се съгласява, а после и тя, защото ти си се съгласил да замине. 
Настъпва моментът на отпътуването, на летището се заклевате разплакани 
след две години да се съберете отново. Рухваш, седмици наред не можеш 
да дойдеш на себе си. Сигурен си, че завинаги си загубил любимото 
момиче. Отношенията ти с нейните роднини се развалят и не отговаряш 
редовно на писмата на Ина. Ако не намериш работа, ще ти се наложи да 
напуснеш и някогашното любовно гнездо. Телефонираш, обикалящ града 
ис все по-голям ужас харчиш остатъка от парите си. Прелисти на 252! 


267. 
Набираш телефонните номера. Понякога с официален тон, друг път 
смутолевяйки изговаряш името си, понякога добавящ, че си циганин. 
Времето напредва, но начинанието в крайна сметка се увенчава с успех. На 
три места те очакват да започнеш от утре работа, но на нито едно от тях не 
си споменал произхода си. 
Ако искаш да станеш домакин в пенсионерски клуб и да се отправиш 
към центъра на града, прелисти на 131! 
Ако голямата ти мечта е да станеш портиер на сграда, колкото и мъгляво 
да са формулирани задълженията ти, прелисти на 193! 
Ако предпочетеш да станеш пазач на обект, прелисти на 394! 


268. 
Напразно се опитваш да завържеш някакъв разговор, не върви. Повечето 
гледат нямо в нищото или са се заровили във вестниците си. Затова пък 
кракът ти се оправя, лекарят те преглежда по няколко пъти на ден. 
Хвърли зарчето! Ако се падне 1, 2 или 3, прелисти на 208! 
Ако хвърлиш 4, 5 или 6, прелисти на 90! 


269. 

Шляеш се из града с чувството, че нищо не си постигнал през последните 
месеци. Последната ти спирка са дървените нарове. Мнозина предпочитат 
улицата пред приюта за бездомници, там поне не са натъпкани по сто 
души в помещение. Надяваш се, да намериш нещо друго, сутринта преди 
да тръгнеш съквартирантът ти е предложил работа. Да пазиш вилата на 
възрастна семейна двойка на Витоша, в замяна на това можеш да живееш 
там цяла зима. 

Ако опиташ да се настаниш в друго общежитие, прелисти на 299! 

Ако предпочетеш да прекараш зимата на вилата, прелисти на 33! 


270. 

Окончателно се проваляш, когато в кръчмата те хващат да пребъркваш 
джобовете на един от познатите ти. Имаш нужда от пари, защото ти е 
свършило пиенето. Бият те до забрава. Вече нямаш никого, на когото да се 
опреш, и провалът ти е пълен. Смяташ, че няма смисъл да живееш: всеки 
миг от живота ти се състои от пиене и търсене на случайни другари по 
чашка. Лятото не променя много нещата, но поне не мръзнеш. После 
изчезваш и трупът ти е намерен от деца в половинметрова локва край 
насипа. Напил си се, паднал си и не си успял да излазиш оттам. Съдебният 
лекар едва те поглежда. Слагат неумитото ти и разлагащо се тяло в дървен 
ковчег, платен от общината. Това е краят на твоето приключение. 


271. 
- Ако не е проблем, тогава ще се нанеса - казваш на Краси. 
Вадиш нещата си и даваш знак, че би желал да останеш сам. Краси отива в 
кухнята леко засегната и започва да подрежда. След известно време 
отиваш при нея, даваш й парите и я изпращаш до вратата. Червата ти 
куркат от глад, гладно поглеждаш към кифличките, които Краси е 
забравила. Отскачаш до близкия денонощен магазин и по пътя й връщаш 


кифлите. Мислиш си, че сега започва истинската свобода, никой няма да ги 
се меси и сам ще направляваш живота си. 
Прелисти на 45! 


272. 
Крачиш по остарелия асфалт на ул. "Брегалница", заобикаляш дупките. 
Стигаш до номер трийсет и девет. Качваш се на четвъртия етаж и звъниш 
на една врата, цялата обрамчена с цветя. Дребна женица си подава 
главата и те оглежда смаяно. Чак тогава забелязваш, че седнали върху 
едно чердже на коридора двама цигани играят карти. 
- Ъъъ... - от тях ли сте? - пита жената и стиска здраво бравата. 
- Никога не съм ги виждал - отговаряш, - ако това имате предвид. 
Минава известно време, докато жената схване отговора ти. Със стиснати 
устни бута вратата. 
Хвърли зарчето! Ако се падне 1, 2 или 3, прелисти на 71! 
Ако хвърлиш 4, 5 или 6, прелисти на 140! 


273. 
На входнага врата на заведението се свиваш плахо зад приятелите си и 
наблюдаваш оттам охраната. Учудваш се, че няма никакви пречки. Вътре 
всички са роми. Компанията отново се струпва около двамата лидери на 
две отдалечени една от друга маси. Неловко стоиш между двеге групи. 
Ако седнеш до по-гръмогласната група, начело с Льони, прелисти на 210! 
Ако предпочетеш по-сериозните, прелисти на 10! 


274. 
- Влизай, малкия! - изсмива се някакъв мъж. - Много ме уплаши, нощес 
сигурно ще имам кошмари. - Отстъпва и когато минаваш край него, вади от 
джоба си огромен бокс. Надява го за миг на ръката си. - За добър сън! - 
добавя. 
- Добре - изръмжава друг, по всяка вероятност управителя на магазина. - 
Пазарувай, ама ще те следя изкъсо и само да видя нещо, ще те смажа. А 
след като платиш, дим да те няма и да не ми си се мярнал повече тука! 
Събираш на две на три нужните ти продукти, непрекъснато се обръщаш, 
но персоналът не се занимава повече с тебе. 
На път за вкъщи се чудиш защо въобще те пуснаха? Може и да са се 
уплашили, страхували са се да не им навлечеш някакъв по-голям скандал. 


Както и да е, адски противно място, отсега нататък ще го заобикаляш 
отдалече. Решаваш на следващия ден да потърсиш друг магазин, а сега -- 
след като си се прибрал в квартирата - вечеряш и слушаш радио. Прелисти 
на 53! 


275. 

Интернетът е велико нещо. Написваш в търсачката "циганин" или "ромски" 
и за миг изскачат адресите на десетки фондации и на поне още толкова 
уебстраници на сдружения, които се заканват да ви натикат по затворите 
или да ви изтребят. Поспираш на изданието "Патриотични стихотворения 
от края на хилядолетието" и се зачиташ в едно от тях, озаглавено "Убивай 
циганина, не жали, мирът така ще се спаси." С известна завист 
установяваш, че по страниците е отделено значително повече внимание на 
мръсните турци, дето подкопават устоите на нацията, отколкото на 
долното мръсно крадливо циганско племе. Блъскаш си главата защо е 
така, после ставаш и излизаш в коридора по нужда. От вратата на клозета 
се процежда светлина, отваряш я. Прелисти на 119! 


276. 
Дни наред нищо не се случва, след което шест пъти подред те разпитват. 
Правозащитниците са намерили двама свидетели, които гледали от 
отсрещния магазин какво се случва в парка. Наближава денят на делото. 
Работиш, учиш си уроците, ходиш на училище. Идва делото, изпитваш 
възбуда и жажда за мъст. 
Ако си успял да се освидетелстваш медицински и да получиш документ 
за раните, които са ти нанесли, прелисти на 203! 
Ако нямаш, прелисти на 56! 


277. 
Извеждат те. Получил си три години и половина, две от които със 
сигурност трябва да излежиш. Мнозина от приятелите ти са освободени 
след делото. 
- Толкова неща бих могъл да постигна! - избухваш пред адвоката, който те 
зарязва след няколко успокоителни думи. 
В затворническия камион се чувстваш вече по-добре. За известно време се 
установяваш на сигурно място. 


- Ни пиене, ни дрога, пълно спокойствие! - заричаш се и прекрачваш 
вратите на затвора едва ли не доволен. 

Все още имаш време да се вземеш в ръце. Получаваш дрехи, след това те 
придружават до килията. 

Хвърли зарчето! Ако се падне три или по-голямо от три, прелисти на 357! 
Ако хвърлиш 1 или 2, прелисти на 31! 


278. 

Не можеш да кажеш на пастора, защото ще изхвърли Христо. Но пък ако 
някой друг забележи, веднага ще извика полиция. Известно време се 
оглеждаш насам-натам и се отправяш към бараката. Хващаш ръцете на 
Христо, оглеждаш се и го изтегляш под едно дърво в дъното на църковния 
двор. Поне няма да оповръща инструментите, като дойде на себе си. 
Връщаш се на стълбата и работиш до вечерта. Днес младежите пак ще се 
събират и ти си обещал да отидеш. Прелисти на 116! 


279. 

Предпочиташ да прекараш вечерта сам и им даваш да разберат, че си 
уморен, да те оставят да си починеш. Възмущават се и жестикулирайки ти 
обясняват, че това място е тяхно, търси си нещо друго, защото иначе не 
отговарят. Гледаш ги мълчаливо и възприемаш за нападение невинно 
падналата до теб винена бутилка. Уплашваш се и скачаш. Те се стряскат, 
единият пада назад, а останалите се оттеглят с псувни. Отново настъпва 
тишина, дебнеш с едно око какво става наоколо. Още няколко часа има до 
разсъмване, дано дотогава не се случи нищо. Утре без това ще спиш в 
топло и меко легло. 

Прелисти на 8! 


280. 
Страхуваш се, изтощен си, но те са по петите ти. Препъваш се и падаш. 
Струва ти се, че преследването трае часове, макар да не е минала и 
минута. Надяваш се да се отървеш с някой и друг удар. Около тебе се е 
насъбрала цяла глутница, ритат те и крещят. Силен ритник от подкован 
ботуш те улучва право в гърдите, падаш назад и удряш глава в желязната 
ограда. Разпадащото ти се съзнание не е в състояние да възприеме 
дивашката шумотевица наоколо. Последният ти спомен е от звук на 


сирена. Пренасят те в болница, където те оперират многократно. На 18 
октомври изпадаш в кома. Това е краят на твоето приключение. 


И 


ге 


И | 


Ма, 


и Пт я: 


281. 
На сутринта отивате в правозащитната организация. Разказвате какво се е 
случило и търпеливо отговаряте на въпросите. Шансът случаят да се 
изясни е минимален, но можете да им се доверите. Страхувате се да се 


приберете; дори да започне следствие, не се чувствате в безопасност. В 
бюрото ви предлагат друга квартира. Някакво семейство, на което са 
помагали, вчера е напуснало една евтина квартира и ако искате, можете 
да се настаните. Наемът е почти същият и се намира в "Младост" 4. 
Веднага се съгласявате, но сте изпълнени с надежда, че по отношение на 
заплахите справедливостта ще възтържествува. 

Хвърли зарчето! Ако се падне 1 или 2, прелисти на 186! 

Ако резултатът е по-голям от 2, прелисти на 340! 


282. 
Въодушевлението ти бързо се изчерпва. Забавляващите се младежи никак 
не могат да свикнат с мисълта да купуват от един циганин. Запасите ти все 
повече намаляват; ядеш, пушиш и ближеш нещата, които си взел за 
продан. 
"Хероин!" - минава ти през ума. Него трябва да продаваш. Тези, които го 
купуват, са готови на всичко, за да се снабдят. Конците се дърпат главно от 
чужденци, трябва да отидеш при тях. Две седмици минават в проучване, 
снабдяваш се с двайсет грама от един познат и започваш да обикаляш в 
района на гари, паркове и подлези. Потребители бързо те намират. Вече 
снабдяваш десетина души. Отново имаш пари за квартира. Макар и да не 
искаш да си признаеш, но и ти си се пристрастил към наркотиците като 
хората, на които ги продаваш. Другите просто нямат мяра, мислиш си. 
Решаваш да опиташ играта на едро. 
Хвърли зарчето! Ако хвърлиш 1, 2 или 3, прелисти на 338! 
Ако резултатът е по-голям от две, прелисти на 192! 


283. 
Навярно решението ти е добро. Всеки ден ходиш на работа с приведена 
глава и след няколко месеца началниците ще забележат, че сред 
мърлявите и вечно сменящи се работници ти си единственият човек, на 
когото може да се разчита. От вдигането на тежко те боли гърба, но си 
заякнал и един ден те вика шефа на охраната. След няколко седмици вече 
си облякъл униформата на > охранителната фирма, Ина е доста 
предубедена, но приема факта, че приятелят й се е ангажирал до такава 
степен с този агресивен свят. Дразни те, като казва, че са те взели само 
защото шефовете ти смятат, че ще държиш на разстояние крадливите 
цигани. Горд си, че си се преборил за мястото си като циганин, вършиш си 
работата, печелиш пари. Знаеш, че друго не можеш да очакваш от живота, 


а когато се ражда първото ти дете, вече не те интересува нищо, което е 
извън от семейството. Това е краят на твоето приключение. 


284. 
Дори и Булдог, баш шефът, и той те е харесал. Крачиш уверено из града, 
знаеш си силата. На хора като тебе не им пука за нормите, правят, каквото 
си щат. Харчиш все повече пари, момичетата се лепят по тебе. Жал ти е за 
матурата, няма да можеш да се явиш, но гова не те огорчава. Постепенно 
всички започват да те уважават и почитат, а ти използваш всяка разкрила 
се възможност, за да се доказваш. 
Един ден при теб идва човек на Малаеца. Казва, че някой не плаща на 
шефа, би трябвало да му се изясни с кого ебава. Нищо че не се наемаш, 
има друго момче, което много се натиска за тази работа. Ти ще 
наблюдаваш да не дойде някой. 
Ако искаш да свършиш работата, прелисти на 14! 
Ако предпочиташ да я пробуташ на друг, прелисти на 248! 


285. 

Групичката, която чака, напредва бавно - най-вече заради тебе. Бъдещите 
ви работодатели те разпитват три пъти повече от останалите, а когато става 
ясно, че можеш да говориш и дори разбираш въпросите им, радостно ти 
съобщават, че те назначават. След два дни вече стоиш на телефона като 
диспечер и телефонираш по осем часа дневно. Това безкрайно отговаряне 
на въпроси те прави все по-напрегнат. Няколко седмици по-късно самото 
прекрачване на прага на центъра те кара да изпаднеш в пълна апатия: 
преповтаряш си наученото, а умът ти е вечно другаде. След това обаче 
започва да ти харесва. От другия край на линията никой не знае, че си ром, 
и тайно се наслаждаваш на миговете, в които отхвърляш нечия молба. 
Страхуваш се да не забележат и един ден смаяно съзираш името си в 
списъка, закачен на таблото. Прелисти на 245! 


286. 
Казва ти със сериозна физиономия: 
- Извади всичко от джобовете -- тук, отгоре на колата! 
Нямаш друго, освен остатъка от парите, ключа за квартирата и една 
смачкана носна кърпа. 
- Къде купи панталона? 


Казваш къде и как си го купил. 

- Покажи тогава касовата бележка! 

Смутено започваш да обясняваш, че нямаш, но се кълнеш, че току-що си го 
купил, могат да попитат в магазина. 

- Нямаме време за такива работи. Прибери другите неща, това ще остане 
при нас - вдига високо с два пръста личната ти карта. - Ще се наложи да 
изясним някои неща. 

Тъкмо да се разкрещиш, когато предавателят им изписуква. Чуваш, че им 
казват да бързат. Радиопредавателят още бръмчи, когато единият ти 
подмята: 

- Имал си късмет. 

Връща ти личната карта и с бързо "довиждане" сядат в колата. 
Продължаваш пътя си с въздишка на облекчение. Прелисти на 106! 


287. 
Телефонираш на всички адреси, извиняваш се за безпокойството. 
Навсякъде ти казват, че ще те приемат, но утре. Късно е и вече наистина 
няма къде да отидеш. Представа нямаш какво се прави в такова 
положение. Хотелите са скъпи, след това няма да ти останат пари за 
наема. Прохладната софийска нощ ти се струва вълнуваща. А и да не е, и 
това не е проблем. Настаняваш се на една пейка и отегчено гледаш 
минувачите. Излягаш се на пейката и слагаш чантата под главата си, 
слушайки разсеяно шумовете наоколо. 
"Момичета!" - скачаш внезапно и с любопитство изследваш бъбрещата 
покрай пейката групичка. 
Когато те забелязват, се разпищяват и се втурват към другия край на парка. 
Прозявайки се опитваш да надделееш съня, който те връхлита на вълни. 
Лягаш пак на пейката. Четеш надписите по облегалката, унесено гледаш 
отминаващите облаци. Ставаш премръзнал и решаваш да правиш нещо. 
Ако влезеш да се постоплиш в някое кафе, прелисти на 164! 
Ако предпочиташ да се разхождаш, прелисти на 105! 


288. 
Влизаш в канцеларията за уреждане на документите, вътре те питат за 
какво си дошъл. 
- Само за подпис на договора и да се уговорят условията - отговаряш. 
- За какво става въпрос? Какво да се подпише? 
- Току що разговарях с началника. Каза, че всичко е наред, мислех... 


- Ааа, за работата! Не, не, в момента, за съжаление, не можем да ви 
приемем. Подходящ сте, но нямаме места. Проверете пак след половин 
година. 

Сбогуваш се и се опитваш да намериш мъжа, с когото си разговарял. Не 
успяваш, но то така и така не би помогнало. Напускаш склада. 

Прелисти на 63! 


289. 
С няколко момчета се заемате да изнесете строителните отпадъци, 
струпани в основата на съборената стена. Работиш с удесеторена сила. 
Останалите ти хвърлят поощрителни погледи и развеселено те наоби- 
калят. След работа влизаш в черквата и разговаряш със пастора. И той бил 
отгледан в дом за деца. 
- Почти всички, които излязоха оттам заедно с мене, станаха престъпници. 
Нямаха друг изход. Когато всички те смятат за лош, ставаш лош. 
Дълго време ти разказва. Бил пощальон и много му харесвало, след това 
отишъл да учи за пастор. Не е изключено, да ти стане приятел. 
Прелисти на 194! 


290. 
- С какво съм по-лош от теб? Миналата седмица ти си тръгна с половин час 
по-рано! Тогава кой беше мръсен циганин? 
Поспираш, не се навиваш повече. Двамата мъже се споглеждат, Бобо хапе 
ъгълчето на устните си. 
Хвърли зарчето! Ако се падне число, по-голямо от две, прелисти на 123! 
Ако хвърлиш 1 или 2, прелисти на 315! 


291. 

Мъжът слиза, оглежда се недоумяващо и без да му мигне окото се 
разплаща с всички. Получаваш двайсет и пет лева и доволно ги натъпкваш 
в портмонето си. По обратния път не се сдържаш и напазаруваш това- 
онова. В квартирата изваждаш останалите пари и се заклеваш пред 
неизвестните си родители, че отсега нататък ще заделяш по малко пари. 
Излизаш на улицата, купуваш няколко вестника, сандвич, батерия за 
уокмена, с който си се сдобил още миналата седмица, и едни боксерки. 
Връщаш се със петдесет стотинки и ги призлява от вида им. Утре пак 
трябва да търсиш работа. 

Прелисти на 175! 


292. 
Антонина, работодателката ти, си е тръгнала преди половин час и кучетата 
стават неспокойни. Около полунощ атаките на комарите спират, но остава 
вездесъщата кучешка миризма. Спускаш се към клетките, сещаш се че 
вечер кучетата трябва да се изведат на кратка хигиенична разходка. 
Влизаш в бараката на дрссьорите, вземаш една каишка и разхождат 
кучетата едно по едно. Изчистваш двайсет и седем клетки и изкъпваш 
двайсет и седем животни. 
Става четири часа. Ужасно си изморен, но си струва, кучетата много ти 
харесват, играеш си с по-кротките чак до сутринта. В осем часа в базата 
пристигат осмина мъжаги с бръснати глави. Оглеждат те странно. По всяка 
вероятност те са дресьорите. 
Хвърли зарчето! Ако се падне 1, 2 или 3, прелисти на 378! 
Ако хвърлиш 4, 5 или 6, прелисти на 26! 


293. 
Първият разпит минава по обичайния ред - разпитват те часове наред, 
пъхат ти под носа някакви документи. Безмълвно търпиш думите на 
офицера: "Кръвчицата ни пиете вие, гадове с гадове! Това е, мразим ви 
циганите и ще ви бием!" В края на третия ден те вкарват в предварителния 
арест. Дават ти два чаршафа, пластмасова чиния, чаша и те завеждат в 
килията. Най-вероятно няма да ядеш повече бой, но не знаеш кои са в 
килията. 
Хвърли зарчето! Ако се падне 1, 2 или 3, прелисти на 200! 
Ако хвърлиш 4, 5 или 6, прелисти на 373! 


294. 
Сун казва адреса и потъва зад планини от дрехи. На другата сутрин отиваш 
в складовете в Илиянци, Сун те чака на паркинга. Гледа те уморено и 
казва: 
- Работа обикновена. Взимаш дрехи и товариш. Има и друго момче. Добри. 
Там са наши фургони. 
След половиндневно товарене ти става ясно, че колкото и да е 
изморителна работата, научаваш и много неща. Има безброй хора и 
безброй неща от всички краища на света; дребни разбойници с 
незначителни дела и полицаи, които ги тормозят или пък се сприятеляват с 
тях. 


Работиш при Сун вече трета седмица и забелязваш с радост, че 
независимо от краткото познанство, си му симпатичен. Добри, с когото сте 
се сближили, те хваща за ръката и те дърпа зад една от бараките. 

- Сун каза, че ще замине за цял месец и ще ти даде ключа на единия склад. 
Ще останем тук с всичката стока. Схващаш ли? А? 

- Да не би... да не би да искаш да кажеш, да продадем всичко и да духнем? 
Ако приемеш предложението на Добри, прелисти на 124! 

Ако не, прелисти на 316! 


295. 
Все повече се изнервяш. Жената, която преди малко е била зад теб, те 
заобикаля и влиза без дума да каже. Обхваща те гняв и се разкрещяваш на 
мъжа: 
- Ей! Ама тя защо влиза тогава? 
- Защото тя може да влезе, ясно ли ти е? Само за тези, които не са 
помургавели днес, ясно ли ти е, мангал с мангал? 
Дума не успяваш да обелиш. Стоиш и с пламнала глава се опитваш да 
кажеш нещо в отговор, но от гърлото ти излизат само нечленоразделни 
звуци. Част от клиентите се е втренчила в теб, останалата пък се старае 
въобще да не забелязва случилото се. 
- Ще вляза и толкоз! - отсичаш накрая решително. 
Хвърли зарчето! Ако се падне едно, прелисти на 188! 
Ако хвърлиш 2, 3, 4 или 5, прелисти на 274! 
Ако се падне 6, прелисти на 80! 


296. 

Няма смисъл. Те не са израсли в дом за деца, знаят какво е "да си циганин" 
и дори са някак горди. Смайващо е с каква естественост произнасят в 
клуба думите "ром" или "циганин", даже се шегуват с тях. Не познаваш 
нито историята, нито езика на циганите. Всъщност би предпочел въобще 
да не си циганин. Колко проблеми ще отпаднат тогава! - въздишаш и се 
отправяш към квартирата. Следобедът прекарваш в дрямка, едва 
привечер решаваш да печелиш по друг начин пари. Прелисти на 104! 


297. 

Семейство Ковачеви - странно, но те приемат сякаш собственият им 
блуден син се е завърнал у дома. След размяната на дежурните 
любезности става ясно, че срещу намаление на наема, очакват да оправиш 
кухнята и да смениш тапетите в антрето. Размисляш кратко и се 
съгласяваш, а те ти връчват ключа на миниатюрната квартира. Миг след 
това вече тичаш към автобуса, имаш половин час да стигнеш до работата. 
Прелисти на 213! 


298. 


Вечно си пиян, а тръгваш ли за работа се подсилваш допълнително. Станал 
си като алкохолиците, които първоначално обираше, и единствено по 


погледите на другите разбираш, че нещата не са наред. Рядко ти дават 
работа, твоите хора са се разпръснали. А и събиранията ви стават все по- 
странни: имаш чувството, че големите все повече те гледат като натрапник. 
Един ден така се натряскваш, че пристигаш крещейки в кооперацията, в 
която се каните да оберете някакво жилище. Карат те да млъкнеш. 
Единият от приятелите ти ядно изкъртва вратата. Вътре се разпяваш и 
хвърляш на пода всичко, каквото ти попадне в ръцете. Приятелите ти 
усещат, че няма да ви се размине, но са прекалено алчни, за да избягат. 
Пристига полиция. Усещаш само как някой те халосва по главата. Когато 
отрезвяваш, се оказваш в затворническа килия. 

Прелисти на 293! 


299. 
Слушат изумени, че на предишното място са те приели веднага. Казват, че 
е невъзможно или че си имал невероятен късмет. Такова нещо се случва 
веднъж в живота. Ако си подадеш документите, имаш шанс да се намери 
свободно место, но естествено трябва да имаш работа. Кисело попълваш 
формулярите, после вадиш написания на цигарената кутия телефонен 
номер и се обаждаш на възрастната двойка. Прелисти на 33! 


300. 

Най-сетне Октавията потегля, знаеш, че Камен нямаше да се мотае толкова 
дълго с нея. Разбивате и Транзита. Тук вече се справяте по-бързо и след 
пет минути колите са на улицата, тръгвате към базата. Булдог е доволен и 
ти подхвърля дебела пачка пари. Получаваш незначителна част от 
печалбата, но не си недоволен. Прибираш се щастлив, имаш пари и си се 
научил да разбиваш коли. Надяваш се рано или късно да имаш собствена 
банда. Прелисти на 134! 


301. 
Чудиш се дали да приемеш поканата на Асен. Знаеш си, че ще се свиеш 
уплашено, но се самоубеждаваш. С облекчение забелязваш, че вече е 
доста късно, не си струва да тръгваш. Лягаш си и на другия ден отиваш 
отпочинал на работа. Асен ти се нахвърля и цял ден те укорява, казва, че 
си сгрешил, задето си пропуснал такъв купон. Оправдаваш се, но той 
настоява, докато не обещаеш, че следващия път ще отидеш. Този път няма 
да има концерт, но пък компанията е същата и след програмата ще 


отидете някъде да се забавлявате. Обещаваш, няма друг изход. С 
нарастващо вълнение мислиш за предстоящата вечер. Прелисти на 220! 


302. 

- Кво става, малкия, мафиотстваме, а? - посреща те на сутринта 
техническия с мрачно лице. - Ако собственикът разбере, и на мене няма да 
ми се размине, така че е най-добре да си обираш крушите! -- размахва 
насреща ти отверка и личи, че никак не се шегува. 

Без това искаше да се махнеш оттук, сега поне решението е взето, макар и 
от друг. Андрей те утешава и обещава да ти намери някаква работа. 
Прелисти на 141! 


303. 
На другия ден се обаждаш на неколцина колеги и ги питаш дали не може 
да прекараш у тях нощта. Никой не 
се радва на > обаждането ти. 
Единствено Сашо Асенов разговаря 
с тебе повече от половин минута. 
Разказваш му какво се е случило и, 
малко нервно, но се съгласява да 
отидеш утях. 
- Ама само за тази вечер, окей? - 
промърморва на вратата и хвърля 
поглед назад. Откъм стаята се чува 
ядно пръхтене, изскача някаква 
жена с лъскава одежда, която 
държи в ръка някаква гумена 
лента. 
- Ти кой си и какво искаш? -- 
просъсква към теб. > Зачервен 
отстъпваш към вратата. 
Измърморваш нещо като 
извинение и вече кроиш други 
планове за прекарването на нощта. 
Ако искаш все пак да останеш, 
прелисти на 18! 
Ако опиташ другаде, прелисти на 204! 


304. 
Излизаш и първата ти работа е да видиш какво става с работното ти място. 
Оказва се, че вече не те чакат. Не успяваш да трогнеш Антонина и когато в 
отчаянието си споменаваш за законност, ти се изсмиват. Чувстваш, че те 
обзема умора и нямаш повече сили да се бориш. Опитваш се разумно да 
обмислиш възможностите си. 
В болницата е имало един начален учител от Карлово. Той ти е препоръчал 
да отидеш в някаква протестантска църква; когато човек има проблеми, 
бог винаги помагал. Толкова хубави неща ти е разказвал за общността, че 
ти се ще да видиш какво в действителност се случва там. Той ти е казал 
къде е църквата и много пъти те е насърчавал да отидеш, а когато и той 
излезе от болницата, щели сте се срещнете там. 
Прелисти на 178! 


305. 
Чантата ти натежава с всеки изминат час, никак няма да е зле да знаеш 
най-сетне къде ще прекараш нощта. Покрай теб преминава полицейска 
кола. Слизат мъж и жена, представа нямаш кой от двамата е шефът, 
крайно време е да им научиш нашивките. 
Казват ти добър вечер, ти им подаваш личната си карта. 
- Личната карта, нали? 
- Какъвто и да е документ, ще го разгледаме. И ние ще преценим 
ситуацията - изстрелва на един дъх мъжът и се почесва по главата с твоята 
карта. 
Хвърли зарчето! Ако се падне 1, 2 или 3, прелисти на 16! 
Ако хвърлиш по-голямо число, прелисти на 262! 


306. 

Ти си циганин, бездомник, наркоман и бивш възпитаник на държавния 
дом за деца, лишени от родителски грижи. Дори в моменти на прояснение 
не можеш да откриеш нищо, което би могло да те отклони от 
предначертания за тебе път. 

Просиш всеки ден с хипарите от Попа. С насъбраните пари покриваш 
дневната си дажба и си купуваш дрехите, които те правят пълноправен 
член на групата. Дните ти минават монотонно: надрусваш се, пиеш отгоре, 
просиш. Вечерно време премръзнал се свиваш с приятелите си в някой 
ъгъл на площада. Няколкото години, в които прекаляваш с дозите, бързо 
изтичат. Това е краят на твоето приключение. 


307. 
Звъниш, вратата отваря жена на средна възраст. 
- Добър ден, дойдох за квартирата, говорихме по теле... 
- Съжалявам, но вече я дадохме - прекъсва те жената. 
- Но... ама ние говорихме само преди час! 
- Съжалявам, но вече я дадохме! - казва жената и затваря вратата. 
Известно време недоумяващо гледаш табелката на вратата, после се 
спускаш по стълбите. "По дяволите!" - ядосваш се, скоро ще се стъмни, а 
все още не знаещ къде ще спиш тази нощ. Прелисти на 205! 


308. 
Опитваш се да превъзмогнеш алкохолизма. Все повече време прекарваш 
трезвен, за месец и половина организмът ти се е попрелистил. От дълго 
време за пръв път правиш равносметка на живота си. Резултатът е 
отчайващ: жалък бездомник, който търгува дреболии на черно. Струва ти 
се, че би могъл да се вземеш в ръце, макар и да знаеш, че възможностите 
не са много. Чуваш, че все повече роми се отправят за Канада; разказват се 
какви ли не истории за бърз успех. Чувстваш, 
че е настъпил моментът за действие. 
Ако искаш да заминеш за Канада, прелисти на 377! 
Ако опиташ късмета си у дома, прелисти на 160! 


309. 

Вратата тихо се затваря. До теб се настанява някакъв котарак и заедно се 
вторачвате във вратата. В яда си го риташ с все сила. При мяукането 
вратата се отваря и три лелки подават глави. Бягаш без да спреш чак до 
подлеза. "Все още бих могъл да стигна до "Мария Луиза" - сещаш се 
изведнъж и безмълвно насърчаваш ватмана на метрото. 

- Затвори я най-сетне, де! - простенваш и като да си представител на 
извънземни сили, тълпата около тебе се разтваря. Хукваш по ескалатора и 
чак тогава осъзнаваш, че имаш още цял час до срещата. Купуваш си дюнер 
и зяпаш наоколо. Прелисти на 1931! 


310. 
Напускаш квартирата и се преместваш в общежитие с намерението да 
спестяваш пари. Общежитието е евтино и е доста трудно да те приемат: 
последно убежище за трудоспособни бездомници. В края на месеца пак ти 


остават пари, колкото да платиш наема. Най- сетне си намираш работа. 
Веднага се съгласяваш, когато разбираш, че търсят помощни работници в 
някакъв стругарски цех. Прелисти на 118! 


311. 

Вече си алкохолик. Все по-често ти прилошава и винаги ти трябва нова 
доза алкохол. Снабдяваш се с малка бутилка, пълниш я в кръчмата и се 
опитваш да я внесеш в общежитието. Първите няколко пъти успяваш, но 
една нощ заспиваш и миризмата на евтината смес привлича най-напред 
неколцина бездомници, а тяхната свада докарва на местопроизшествието 
и един социален работник. Събуждаш се от все по-силните крясъци и също 
се разкрещяваш. Прелисти на 117! 


312. 
Слушаш безмълвно обвиненията. Замълчава, а след това с разперени ръце 
дава знак, че го интересува мнението ти. Казваш му всичко, обещаваш, че 
отсега нататък всичко ще е другояче. В крайна сметка омеква и те праща 
да работиш. 
След дълги терзания решаваш отново да посетиш клуба. През деня си 
срещнал с един, когото познаваш от клуба. Закле те да идеш на днешното 
събиране. Програмата отначало ти е скучна, но се запознаваш с Ирина. Учи 
в университета и е прекрасно момиче. Чак се учудваш, че въобще 
разговаря с тебе, но някак си се сближавате. Накрая предлага да се видите 
и друг път, на драго сърце би ти помогнала и в ученето. 
Прелисти на 369! 


313. 
По стената има какви ли не табла, дори и такива, като в очните кабинети: с 
намаляващи отгоре надолу цифри и фигури. Известно време се 
забавляваш с тях, разчиташ ги поотделно с двете очи, дори и най-долния 
ред. Започваш да огладняваш, червата ти къркорят. Вратата се отваря и 
идва Люба с документите ти в ръка. 
- Съжаляваме, но може би следващия път. 
Усмихва се със съчувствие и се връща в стаята си. А ти стоиш с документи в 
ръка. Сам си в коридора и размисляш къде си сгрешил. Навярно не си 
говорил добре на изпита и затова е станало така. В дома ти беше най- 
устатият, но до осемнайсетгодишна възраст не си се запознавал с нови 
хора. Прелисти на 63! 


314. 

Получавате си парите, но не и някакво обещание за следващите дни; 
говори се, че имало работа за още два пъти. Приемаш нещата и смъртно 
уморен се отправяш към къщи. Няма да е лошо да легнеш по-рано, утре 
без това ще ставаш в зори. През следващите два дни нищо особено не се 
случва, веднъж охранителите те прогонват, налага се шефът ти да се 
намеси. Някакъв идиот, който се подвизава под името Ювиги. вече на 
няколко пъти ти подвиква: "Ей ти, от утре да не ми се мяркаш пред очите!" 
Не му обръщаш внимание и се стараеш да говориш с колкото може повече 
хора, дано някой ти предложи някоя добра работа. Отиваш и при 
търговците, но всичко е несигурно, предлагат ти само временна работа. Не 
бяха лоши тези три дни, опозна мястото, свикна и с това, че вечно някой те 
настъпва по крака. Ранното ставане те е изтощило и проспиваш целия 
следобед. Прелисти на 397! 


315. 
- Почти не съм закъснял, а и то беше заради автобуса! Иначе даже винаги 
идвам по-рано - оправдаваш се. 
Бобо се успокоява, поема си въздух, потупва те по рамото и казва тихо. че 
нищо не се е случило, не ти се сърди. Кима, намига на огняря и си тръгва. 
Вечерта Ирина те успокоява, казва ти да я наричаш Ина, защото така 
повече Йй харесва. Прелисти на 57! 


316. 
- Не... - казваш най-сетне. - Не се занимавам с такива неща. Знаеш, че с Сун 
живеем в една и съща кооперация. Няма да мога и там да остана. 
Добри се опитва още известно време да те убеждава, след това 
разочарован се връща при кашоните. 
През останалите дни едното ти око е вечно в Добри, но нищо не прави, 
изглежда че не се готви за нищо. 
Преди да замине, Сун ти дава двеста лева, заплатата ти за месеца. 
Тъжно броиш парите си няколко пъти, но от това те не стават повече. 
Нямаш желание да оставаш тук, ще вземеш да се забъркаш в нещо. 
Съжалява, че не може да те убеди, а ти решаваш от утре да си търсиш нова 
работа. Прелисти на 35! 


317. 
Работата не ти върви. Седиш на двора и тихо стенеш, без да обръщаш 
внимание на кучешката врява. Пристигат Братлето и другите и прибират 
кучетата. Направо ти призлява от болка. 
- Сигурно има температура - промърморва Братлето. 
Качва те в колата и те закарва до болницата. Чакате в амбулаторията, 
Братлето задрямва. Някой те докосва по рамото. 
- Ваш ред е, младежо? -- усмихва ти се някаква лелка. 
Вътре в кабинета вече си малко по-добре. Лекарят преглежда крака ти със 
строго лице и те праща в клиниката. Леко замаян тръгваш с Братлето да си 
донесеш нещата. Д-р Герджиков високо прошепва на сестрата, тъкмо 
когато излизаш от вратата: 
- Какво ли не измислят, само и само да не работят! 
Прелисти на 68! 


318. 
Пристигаш, Малаеца вече те чака и те подканя да тръгвате. Съобщават ти 
плана. Пристига камион от Скопие, пълен с "Филип Морис" без бандерол, 
скрит в циментови торби. Вършиш педантично работата, старателно 
пренасяш пакетите в малките товарни автомобили. Въпреки напрегнатото 
темпо, времето лети, а накрая усилията ти са възнаградени с добра сума. 
Ще разчитат на тебе и друг път, сами ще те потърсят. Прелисти на 284! 


319. 
В залата има поне десетина легла, но само шест са заети. В ъгъла някакъв 
мъж говори несвързано. Отдавна е тук. 
- Паднал разкрачен от тавана върху кахлената печка... казват, че нищо не 
му е останало... там отдолу... - прошепва съседа ти. 
- Йово раздава! - вика един ити потъваш в картите си. 
Тук си от четири дни и вече знаеш всичко за тях. За кратко време си станал 
пълноправен член на компанията. Кракът ти бързо оздравява, още 
седмица и ще се прибереш в квартирата. Понякога звъниш в базата, но 
Антонина ти отговаря все по-хладно. Във фирмата се очаквали известни 
промени. Не те вълнува кой знае колко. Тук, вътре настроението е 
приятно, със спокойна умора чакаш утрешната визитация. 
Хвърли зарчето! Ако се падне 1, 2 или 3, прелисти на 208! 
Ако хвърлиш 4, 5 или 6, прелисти на 90! 


320. 
Виждаш блясъка на бръснач и чуваш остър писък. Обаждаш се на приятеля 
си, след това - противно на всички правила - напускаш мястото си и 
изскачаш от сградата. Втурваш се към болницата, която се намира от 
другата страна на улицата. Няколко минути по-късно се връщаш в приюта с 
един полицай и един лекар. 
Хвърли зарчето! Ако хвърлиш 2 или 3, прелисти на 103! 
В останалите случаи прелисти на 335! 


321. 

Стигате до едно каланче. Твоят човек поръчва две кайсиеви, поглежда те 
твърдо в очите и започва да говори. Внимаваш, но не ти е ясно какво 
казва. Като че ли се нуждае от помощ. Изпиваш ракията. Сега вече става 
въпрос за твоя единствен шанс. Странно, защото не изглежда луд. Когато 
те запитва дали си съгласен, отговаряш с решително "Не!" Натъжава се, 
оглежда се наоколо и те моли да му пазиш чантата, докато отиде да пикае. 
Пъха я в ръцете ти и бързо изчезва зад някаква кола с цвят металик. 
Прелисти на 67! 


322. 

Почти не са ти останали пари, със сигурност няма да са достатъчио да 
предплатиш квартира. Скиташ известно време, дано успееш да сложиш в 
ред мислите си. Трябва да намеря някакъв много евтин хотел - мислиш, - 
звъниш подред на разните мотели, но безрезултатно. Нямаш друг шанс, 
правиш опит да те приемат в някой приют. Вече си чувал за тях, казват, че е 
поносимо. За целта обаче трябва да имаш работно място, отгоре на това 
има и списък на чакащите. Все пак се отправящ натам, може пък да имаш 
късмет. 

Прелисти на 198! 


323. 
Пътуването с метрото протича по обичайния мирен начин: няколко лелки 
се отдръпват, стискайки чантите си, млад мъж души въздуха наоколо и се 
отмества, а ти си блъскаш главата с какво си заслужил страха им. Луташ се 
четвърт час сред десет етажните блокове, докато намериш този, който 
търсиш. Затичваш се по стълбите нагоре. На вратата те посреща жена на 
средна възраст. 


- Влез и си събуй обувките - измърморва през зъби и за миг затваря 
вратата, за да откачи веригата. 

Хвърли зарчето! Ако се падне 1, 2 или 3, прелисти на 246! 

Ако хвърлиш 4, 5 или 6, прелисти на 140! 


324. 

Искрено съжаляваш, че си тръгнал с тях. Господин Учителят и синът му 
живеят в един трафопост. Мястото е отвратително, след около половин час 
неспокойно се размърдваш. Показват ти предметите, останали от 
предишния им живот: книги, дрехи, украшения разни. Имаш чувството, че 
по скоро ще направиш някакъв обир, за да те приберат в затвора, 
отколкото да живееш на такова място. На другия ден Господин Учителят 
разказва, че синът му е в болница, понеже през нощта някой хвърлил в 
бърлогата им голям камък, който паднал върху крака му. Цял ден работиш, 
а вечерта отиваш на консултация. Прелисти на 392! 


325. 

Крачиш по улицата побеснял, но постепенно се успокояваш. В дома много 
пъти си чувал: като излезеш ще е така или онака... Какво в действителност 
ви очаква, никой никога не ви е казвал. След огромното семейство, в което 
си живял досега, изведнъж се чувстваш самотен. Решаваш да не се 
предаваш още в самото начало и да се бориш. Гладен си, но се прибираш 
и изяждаш последната ябълка, останала от сутринта. 

Прелисти на 53! 


326. 
Мето те води на някакво тъмно площадче, моли да го изчакаш и изчезва в 
близката уличка. Сядаш и наблюдаваш прозорците на сградите наоколо. 
Обхваща те странно усещане: всъщност прозорците са се е вторачило в 
теб. За пет минути отхвърляш предложенията на двама чужденци, а след 
това и на един българин. 
Не желаеш да си повече жертва на недоразумението и решаваш да се 
прибереш и вкъщи да изчакаш Мето. 
Прелисти на 2431 


327. 

Опасни конкуренти и засилени полицейски проверки затрудняват работата 
ти. Денят ти е изпълнен с незначителни дела. Заловили са повечето от 
бандата, останалите се страхуват. Освен наркотиците, вземаш и 
сънотворни, фитнес-залата е единственото място, където се разтоварваш. 
По време на една пътна проверка прибират половината банда, две коли 
народ изчезват за неопределено време. Решаваш, че това е моментът да 
се скатаеш. Седмици наред дебнеш през пердето на прозореца, стряскаш 
се от най-малкия шум. Не можеш без лекарства. Когато напускаш 
скривалишето си, решаваш да сложиш в ред нещата си. 

Хвърли зарчето! Ако се падне 3 или 4, прелисти на 20! 

В останалите случаи прелисти на 126! 


328. 
- Днес само ме обра, но утре може и да ме убиеш. Омитай се и повече да 
не ми си се мярнал наоколо. Момчетата ще дойдат да уредят останалите 
неща. Вън! 
Момчетата идват следобед и изнасят всяка по-ценна вещ. Не се 
съпротивляваш, знаеш, че това им е работата. 
Нямаш нищо. Би могъл да наемеш квартира, но продължаваш да харчиш с 
широка ръка и след три седмици не ти остава пукната пара. Аверите едва 
ти кимат, а на въпроса има ли някаква работа отговарят с твърдо не. Все 
повече пиеш, кариерата ти позорно пропада. Нямаш никакви шансове да 
намериш нормална работа, единствено алкохолът те връща към доброто 
старо време. Прелисти на 20! 


329. 
- Този пък кой е? - обръща се към тебе застаналата начело на групата 
сбръчкана жена. 
- Племенник съм ти, лельо Йола - отговаряш. 
Две момчета и едно момиченце стоят насреща на канапето. Чичо Васил 
уплашено гледа откъм ъгъла. 
- Влизай, седни - и ти посочва стола, хвърляйки изпитателен поглед към 
Васил. 
Разговорът трудно потръгва. Зачервен до уши отговаряш на троснатите 
въпроси на леля Иола. 
- Тук ли ще живееш? Докога? Имаш ли пари? А работа? 


Макар и е гримаси, леля Йола все пак се съгласява да останеш и от този 
момент повече не ти обръща внимание. Обръща се към синовете си и се 
разкрещява: 

- Що не можете да кажете нормално какво сте видели? - после без да 
дочаква отговора излиза на коридора и се присъединява към насъбралата 
се там групичка. 

Привечер чичо Васил те хваща под ръка и заявява, че е време да 
отпразнувате пристигането ти в София. 

Ако тръгнеш с него, прелисти на 91! 

Ако се извиниш, че си уморен, прелисти на 358! 

т се опитва да се измъкне без да плати. Безпомощно наблюдаваш как 
другите наобикалят колата и ядосано я удрят. Някой ляга пред колелата 
Мъжът е принуден да слезе - но не сам: изпод предната седалка е 
измъкнал голям железен прът и го размахва равномерно. Останалите 
трескаво ровят из чантите си, от които също се появява едно-друго. Първи 
проговаря работодателят: 

- Тук ли искате да се биете бе, глупаци?! Гледат ни поне сто души! Какво 
ще кажете, защо ме биете? 

Известно време мълчите, след което в нечия ръка се раздвижва чук и 
спира на сантиметри от покрива на колата. 

Ако останеш, каквото и да става, прелисти на 211! 

Ако предпочетеш да се ометеш, възможно най-бързо, прелисти на 175! 


331. 
Усещаш > познатото неразположение. Трудно е да се каже дали 
конвулсиите или липсата на нови преживявания те измъчват повече. 
От известно време обикаляш града заедно с Хари. Опитал си вече всички 
видове наркотици, които биха могли да те възмездят за пропуснатите 
моменти в живота. Не само приемането, а и самото набавяне създава 
вълнуващи мигове. Имаш нови приятели, забавлявате се. Макар и да имаш 
къде да спиш, дребните трикове и нередовната търговия с наркотици вече 
не покриват разходите ти. 
Трябва да решиш! Ако искаш да се заемеш с търговия на наркотици на 
едро, прелисти на 282! Ако потърсиш помощ от приятели, прелисти на 
398! 


332. 
Отиваш пеша до ул. "Искър" и заставаш пред входната врата. За последен 
път си виждал чичо Васил преди две години, още тогава те бе накарал да 
обещаеш, че ако дойдеш в София, ще му се обадиш. Домофона не работи, 
но входната врата се разтваря и от нея излиза жена с шумолящи торби с 
боклук. Гледате се неловко, докато накрая не проговаряш: 
- Ъъъ. лельо Йола? Нали вие сте жената на чичо Васил? Аз съм му 
племенник! 
Жената нервно кима с глава и без да продума се отправя към стълбишето. 
Тръгваш след нея, почтително изчакваш да изхвърли боклука в 
контейнера, след което я следваш до жилището. 


- Седни, момчето ми! Яж нещо и разкажи къде си бил досега! - заговаря те 
чичо Васил откъм ъгъла. Носи платнен панталон, а отгоре е облякъл 
хавлия. 

- Ами тук съм от известно време... - започваш разказа си малко 
стеснително. Васил те разпитва все помрачен, докато не избухва ядосано: 

- Защо не дойде право тук? Сега у нас живее сестрата на Йола, направо не 
се търпи! Наскоро изгонили цялото семейство със съдия-изпълнител от 
квартирата, понеже се настанили самоволно. До гуша са ми дошли! Да 
беше дошъл няколко седмици по-рано, тогава щях да им кажа... Все едно. 
Слизам до кръчмата, ще дойдеш ли с мен? 

Много си уморен и нямаш особено желание. 

Ако искаш да останеш вкъщи, прелисти на 365! 

Ако отидеш с Васил, прелисти на 81! 


333. 
Тихо се отдръпваш и наблюдаваш как сръчно разглобяват телевизора и 
прибират метала. Измъкват още три разклатени стола и две бакърени 
чинии. Обръщат всичко наопаки и захвърлят ненужното. Опитваш се да 
посъбереш боклуците, да не си личи толкова, че са те обрали, но 
пристигащия с ИФА-та Тодор забелязва още от колата. 
- Нещастник с нещастник, за какво съм те сложил тука? 
- Много бяха и... 
- Върви на майната си и не ми се мяркай пред очите!!! 
Подритваш с крак някакъв пиукащ гумен делфин. Решаваш след бързия 
провал в "пролетното почистване", да опиташ с "металния бизнес" и още 
същата вечер търсиш роднината, който малко се дърпа, но в крайна сметка 
се съгласява. Прелисти на 215! 


334. 
Не успя, можеше да се предположи. Дълго време тази надежда те 
подхранваше, но сега те връщат в действителността. Изпадаш в дълбока 
депресия, гълташ лекарства, все повече пиеш. Физически състоянието ти е 
по-добро, отколкото през предишните седмици, но не виждаш никакъв 
изход. Страхуваш се, че ще пропаднеш отново и никога повече няма да 
можеш да се съвземеш. 
Ако вече си бил в бюрото за безработни, прелисти на 160! 
Ако не, прелисти на 110! 


335. 

Човекът от охраната се развиква. Тълпата се разпръсква бързо. Тези, които 
са се свили в ъгъла, тихо се завръщат в бърлогите си. Патърдията избухва 
защото левакът Ясен взел пакет свинска мас от гушестия Никола. Докато да 
се върнете, раненият вече хърка, а останалите подреждат изровените от 
кофите за боклук съкровища за през нощта. Благодариш на двама, които 
са били готови да ти помогнат. Не искат кафе, отиват си. Прекарваш нощта 
в решаване на кръстословици. Прелисти на 233! 


336. 

Спиш до обед, гладен си. Не можеш да се освободиш от мисли за 
случилото се вчера. Като ненормален се оглеждаш наляво-надясно, когато 
излизаш да пазаруваш. Днес си следобедна смяна. На работа се оплакваш 
и разказваш нощното си приключение, Асен те утешава. И него са го 
нападали - охраната му била потрошила ребрата. Казва, че брат му е 
китарист и тази вечер ще свири в един ромски клуб, кани те да идеш. 
Самотен си, откак си напуснал дома, жадуваш за хора. И въпреки това се 
колебаеш. Ако имаш желание да отидеш в клуба, прелисти на 167! 

Ако не идеш, прелисти на 301! 


337. 

Решението не ти създава особени трудности, да се работи за Булдог си 
заслужава риска. Парите, силага и властта са станали по-важни от всичко, а 
бандата, към която принадлежиш, е много по-сигурна от всяка друга 
общност, в която си бил досега. Обирите са все по-възбуждащи, от ден на 
ден набираш опит. Всеки обир, контрабанда, търговия на черно или 
обикновена кражба, увеличават авторитета ти, бавно, но сигурно 
напредваш по стълбицата нагоре. Прелисти на 244! 


338. 
Започнал си да разреждащ материала, така печалбата се увеличава. 
Каквото остане, е твоята доза. Почти не се храниш, отслабваш с десет 
килограма. Изхвърлят те от всяка квартира, всичко около тебе е 
занемарено. А и купувачите рязко намаляват. Някои вече не те търсят, а 
останалите се оплакват от качеството. Един ден, докато чакаш клиент, 
двама полицаи те натикват в полицейската кола. Миналата седмица са 


починали двама младежи, мислел си, че са се отказали от услугите ти. По 
всяка вероятност твоята стока ги е довършила. В килията плачливо молиш 
да ти дадат дозата и дори не си в състояние да проумееш, че те обвиняват 
в убийството на двама души. Това е краят на твоето приключение. 


339. 
Оставил си се на течението. Не отговаряш, когато те търси някой от 
бандата, часове наред се шляеш из града. Въпреки това понякога успяват 
да те открият, но ти отклоняваш молбите, по-късно и настояванията, 
оправдаваш се с най-невероятни причини. Една вечер ти се налага да 
прекараш половината нощ на стълбището, тъй като двама от хората на 
Малаеца стоят пред вратата ти. Става ти ясно, че ако не изчезнеш 
безследно от тази част на града, хората на Булдог ще те намерят. Ако 
заподозрат намеренията ти, ще намерят начин да те накарат да останеш. 
Хвърли зарчето! Ако се падне 1, 2 или 3, прелисти на 379! 
Ако хвърлиш 4, 5 или 6, прелисти на 22! 


340. 
За няколко дни се устройвате в новата квартира. Ина възбудено подрежда 
жилището, а ти и помагаш безропотно. Наблюдавайки я, стигаш до 
заключението, че всъщност нямаш вкус. Не добър или лош, а въобще 
нямаш. Решаваш и това да промениш: всяка седмица ще купуваш нещичко 
за Ина - някаква ненужна дреболия, а след това ще наблюдаваш в коя част 
на жилището ще я сложи. Един ден купуваш от антиквариата книжка с 
любовни стихотворения. 
Хвърли зарчето! Ако се падне 1, прелисти на 176! 
В останалите случаи прелисти на 359! 


341. 
Следователят те разпитва часове наред, но ти не се поддаваш, упорито 
отклоняваш въпросите, така че след известно време те връщат в килията. 
Имаш късмет, защото не те бият, и на другия ден отново си на улицата. 
Булдог обаче е бесен, знаеш, че повече не трябва да грешиш. 
Прелисти на 134! 

342. 
Избираш бойно изкуство. Дано ти помогне някой ден да можеш да вървиш 
спокойно и без страх по улицата. След няколко тренировки обаче ти става 


ясно, че не си попаднал на най-доброто място. В съблекалнята гледат на 
теб като през въздух, подхвърлят нещо, сочат те с пръст. Дори не са 
враждебно настроени, но никога няма да спечелиш одобрението им, за 
което вече нямаш и желание. В замяна на това се оказва, че портиерът е от 
същия град, от който си и ти. Нарича те земляк, кани те със сладки и дори 
ти предлага работа. Обадил му се стар познат да отиде да работи на 
гробищата, но той се чувства възрастен за тази работа. Казва ти да отидеш 
вместо него и да кажеш, че той те препоръчва. Рано сутринта набираш 
телефонния номер и, както изглежда, всичко е наред, викат те да отидеш 
следобед. 

Хвърли зарчето! Ако се падне 3 или по-малко число, прелисти на 114! 
Ако е 4 или по-голямо, прелисти на 393! 


343. 

Момчето тъпо гледа стичащата се по него пяна. Приятелите му са убедени, 
че ти си причината за втората разлята бира. Не се заяждат повече. Стоиш в 
ъгъла и само на по-познатите парчета колебливо пристъпваш напред- 
назад и понякога пляскаш с ръце. До момичетата дори не можеш да 
приближиш: при всеки опит между тебе и тях изникват доброволните 
охранители, бдящи да не настъпи някакво смешение на расите. В три през 
нощта си лягаш смъртно уморен. Прелисти на 385! 


344. 
Търсиш друг магазин за дрехи. Първо се опитваш да прецениш дали 
продавачката ще те пусне вътре. В един от магазините виждаш панталона, 
който вече си харесал. Даже е малко по-евтин. Вътре е пълно с хора, 
разглеждат дрехите и ги връщат на закачалките. Тук не могат да ти кажат, 
че правят ревизия, смело отваряш вратата. 
Хвърли зарчето! Ако се падне 1, 2 или 3, прелисти на 259! 
Ако хвърлиш 4, 5 или 6, прелисти на 64! 


345. 
На "Света Неделя" се качваш на трамвая. Въпреки че е претъпкано, тълпата 
около тебе изведнъж се разтваря и веднага се сещаш защо. Възрастна 
жена е стиснала чантата си, а двама мустакати шумно започват да 
мърморят. Сядаш на едно свободно място, жената до тебе става и се 
смества в гъстата тълпа на правостоящите. Двамата мустакати на средна 


възраст пак се размърморват, този път ги чуваш и ти: Крадливо племе... 
измет циганска... в затвора им е мястото... Учудваш се, че вместо гняв, те 
обземат отчаяние и страх. В дъното на вагона стоят двама контрольори. 
Явно са свършили проверката още преди ти да се качиш. Единият - млад 
човек - те забелязва и със сериозен вид се отправя към теб. Пристъпва и 
казва: 

- Карти, билети, нещо такова.. Подозирам, че нямаш. 

- Нямам - отговаряш. - Току що пристигнах в София, не знаех, че трябва. 

- О, господи, слизай тогава или си дай личната карта. 

- Чу ли, Иване? Казва, че не знаел! 

Слизаш сред отдалечаващия се смях и тръгваш по булеварда. Не можеш да 
се ориентираш по имената на улиците и питаш минувачите. 

Прелисти на 383! 


346. 
- А, да, сетих се кой си - прави си, че му е трудно да си спомни за тебе, след 
това те пита защо се обаждаш. Напомняш му, че ти е обещал работа, с 
удоволствие би постъпил, понеже си в притеснено положение. Уговаряте 
се да се видите в девет и бързо затваря, защото бърза. 
Чакаш го половин час. Идва и се оглежда наоколо, тихо ти обяснява: 
работи с някакъв голям човек, по-добре да не знаеш името му. Работят 
главно вечер. Купуват, продават. Трябва да се внимава, но си струва - казва 
и завърта на показалеца си ключ от ВММ/. Налага се да тръгва вече, 
веднага трябва да му дадеш отговор. 
Ако приемеш предложението на Ачо и се впуснеш в нощния живот, 
прелисти на 372! Ако се откажеш от този опасен начин на живот, 
прелисти на 152! 


347. 
Стискате ръце по мъжки. Жената те развежда с готовност и сяда насред 
стаята върху олющена табуретка. Жилището наистина е голямо и ти с ужас 
мислиш за топящите се пари. Ако не намериш работа, ще трябва да го 
напуснеш. Мебелите също ти харесват. Плащаш на хазайката и я подканяш 
да си тръгва. Излягаш се на дивана и изследваш с подробности новия си 
дом. Гладен си, а хладилникът е празен. Прелисти на 45! 


348. 


Оставяш чантата до рецепцията. Рецепционистът има табелката за името, 
на която е написано "Филип Нанов", стои зад пулта, усмихва ти се и те 
измерва с поглед. 

- При нас ли искате да отседнете? Може ли да ви попитам за колко време? 
- пита и заобикаляйки бюрото, тръгва към тебе. Изведнъж се пльосва 
върху багажа ти. Нещата ти се търкалят на всички страни, а той се вкопчва 
в дръжката на сака и крепейки се за нея, се изправя. Чак тогава осъзнаваш, 
че Филип Нанов е пиян до козирката. 

Ако все пак предпочетеш да отидеш при чичо Васил, прелисти на 40! 

Ако решиш да останеш, прелисти на 112! 


349. 

Свикваш със стаята, подреждаш любимите си неща. Влиза съквартирантът 
и казва, че единствено правило тук са спокойствието и редът. Говори и 
устата му не спира. Той също е белязан, израснал е в дом за деца и за 
семейни добродетели само е чувал. Обича да пътува, някакъв приятел 
разбудил у него скиталческия дух. Отишъл на стоп в Германия, стигнал и 
до Холандия. Казва, че там не оставят човека да умре от глад, все се 
намира някой да помогне. Минал на стоп през цяла Франция, а от морето 
се завърнал с камион дотук. И сега е пак в общежитието. 

- Само мечтите ми останаха - приключва разговора. Прелисти на 257! 


350. 
Ученето е уредено - отмяташ наум и тази задача. Но за него е нужно 
спокойствие. Не ти се ще да скиташ от квартира на квартира, а още не си 
уредил последния наем. Работа естествено трябва и си блъскаш главата 
как да припечелиш пари. 
Ако си се срещал с Пацо и си спомняш вътрешния номер, който ти каза, 
прелисти на този номер! 
Ако не си спомняш или нямаш желание, купи вестник и потърси там 
работа. Прелисти на 267! 


351. 
Когато дресьорите идват, всички кучета се насъбират около тебе и 
започват да отстъпват лаейки. Само под въздействие на твоите заплахи и 
подкани са склонни да се отправят към полигона за тренировки. Знаеш, че 
Братлето и останалите ще ти изкарат през носа този бърз и неочакван спад 


на авторитета им. Една сутрин Гащатия, един от дресьорите, те потупва по 
рамото и те замъква на полигона. 

- Сашо днес не дойде, някой трябва да посреща нападенията. Няма 
страшно, миналия път Антонина държа пръта! 

Защитният прът е толкова тънък, че би могъл да устои най-много на някой 
шпаньол. Увиваш го с каиш, за да го подсилиш. Всички са се насъбрали и 
наблюдават злорадо. 

Времето от първото нападение на един лабрадор до последното на 
булмаетифа се изтрива от паметта ти. До вкъщи не смееш да погледнеш 
ръката си и едва под душа забелязваш, че е силно подпухнала и цялата е в 
странни цветове. Две седмици минават, докато се оправи. Дори и кучетата 
не се интересуват вече от тебе, машинално почистваш клетките ден след 
ден. Прелисти на 129! 


352. 
Късно е. Несъзнателно се отправяш към предишната си квартира, вече си 
пред входната врата, когато забелязваш бележката на вратата. Поемаш 
дълбоко въздух и звъниш на хазайката. Тя е възмутена, но после се 
успокоява. Казваш й, че търсиш, но е много късно, кълнеш се, че е за 
последен път. Умоляваш я, докато най-сетне се съгласява да останеш тази 
нощ, щом наистина няма къде да идеш. 
Успокояваш се, че не трябва да прекараш нощта на улицата; хвърляш 
чантата до леглото и веднага заспиваш. 
На другия ден се събуждаш от чукане по вратата. Поглеждаш часовника - 
вече е късно следобед. Пускаш хазайката, а тя ти се нахвърля: 
- И днес няма да намерите нищо! Който спи цял ден! Вървете си! 
Пооправяш се и бързо напускаш квартирата. Хапваш нещо на улицата и 
изваждаш вестника. 
Прелисти на 287! 


353. 
В общежитието настроението е напрегнато, шумотевицата е по-силна от 
обикновено. Станала е голяма кражба и веднага се притесняваш, 
страхуваш се, че обвинението ще падне върху тебе. Лежиш в стаята си, 
когато чуваш стъпки и една малка група заедно с директора влиза вътре. 
Казват, че са изчезнали няколко заплати, транзистори, дрехи и повечето 
твърдят, че са те видели да се навърташ около стаята на обраните. 


- Добре! Претърсете всичко! - извикваш и хвърляш на земята нещата от 
чантата и от рафтовете. 

- Сигурно вече е пласирал всичко! - обясняват си нещата, след като не 
намират нищо. Единият наднича под леглото, неколцина искат да ти се 
направи обиск. Директорът ги изгонва от стаята и заговаря бавно. 

- Не ми трябва тука полиция, а ти на всяка цена трябва да напуснеш. Знам, 
знам. Ако си тръгнеш, ще са сигурни, че си бил ти, но друг избор нямаш. 
Утре да предадеш стаята. 

Няма какво да правиш, опаковаш багажа си и чакаш утрешния ден. 

Хвърли зарчето! Ако се падне 1 или 2, прелисти на 148! 

В останалите случаи прелисти на 269! 


354. 

Неколцина оглеждат терена, няма и следа от пазач. Двама срязвате 
телената мрежа и фургонът влиза на заден ход. Там е бленуваното 
съкровище, но количеството му няма нишо общо с онова, за което се е 
говорело. Качвате металните блокове на платформата. Гърбът на колегата 
ти не издържа, а и на тебе ти заболяват всички стави, порязваш двата 
пръста на дясната си ръка. По-късно получаваш петнайсет лева. Решаваш, 
че за толкова не си заслужава да рискуваш и напускаш бандата. Казват ти, 
че и без тебе ще се справят и се сбогувате. Прелисти на 50! 


355. 

Има неща, които никога не се променят: такава е любовта на Ина и 
неизчерпаемата ти воля за живот. Сигурно е, че няма да намериш свястна 
работа, но не се предаваш и продължаваш да опитваш. Животът ти е 
неравен, някаква вечна отбрана, но не позволяваш да се затрие това, 
което си постигнал. Наложи ли се, ставаш и агресивен, друг път се 
спотайваш и не чуваш обидите. Съзнанието за положените зрелостни 
изпити, фактът, че не си осъждан, произходът ти и закръглящият се корем 
на Ина са предупреждение, че каквото и да се случи, трябва да устоиш. 


356. 
Тодор скача от ИФА-та и доволен разравя купчината. Разказваш му какво 
се е случило. Потупва те по рамото и заявява, че ще те вземе и в 
провинцията. Два дни по-късно седиш в ИФА-та на път за Перник. Стигайки 
в града, най-напред наглеждате сметището, след което се отправяте към 


жилищния комплекс. Спирате край някакво обещаващо сметище, но този 
път не ти, а едно по-голямо момче, остава да пази. 

Хвърли зарчето! Ако се падне 1, 2 или 3, прелисти на 122! 

Ако е 4, 5 или 6, прелисти на 34! 

357. 

- В нашата килия всички са във вярата. Опасност тук не ни заплашва - 
посреща те на вратата странно старче и те насочва с пъргави движения в 
полумрака. Останалите се прекръстват и шепнешком се молят за 
спасението на душата на новодошлия. Качваш се на леглото и сълзите ти 
потичат безмълвно. Пред очите ти като на лента преминава всичко, 
случило се след излизането от дома. Знаеш, че всичко би могло да бъде и 
другояче, ако беше по-силен. Това е краят на твоето приключение. 


358. 

Вече седмица се наслаждаваш на неограничената свобода, която ти се 
струва като приказка след годините, прекарани в дома. На осемнайсет 
години за пръв път си лягаш и ядеш, когато на тебе ти се иска. Замаян от 
цялата тази свобода, не си се занимавал особено с търсене на работа. 
Даже още имаш пари, въпреки че имаш широки пръсти. Започваш обаче 
да се чувстваш неудобно, а и леля Йола редовно ти прави намеци. Не 
можеш да се оплачеш, прекрасни домакини са, но са те приели 
единствено защото си роднина на Васил. Няма защо да си разваляте 
отношенията, затова решаваш с останалите пари да си намериш квартира 
под наем. Преди да отидеш да си купиш "Позвънете", споделяш плана си с 
Йола. Веднага омеква и мило и любезно ти казва да останеш докато ти е 
приятно. Което означава приблизително, че утре все още няма да те 
изхвърли, ако те завари вкъщи. Сбогуваш се със семейството и дълго и 
широко им благодариш за гостоприемството. Ако имаш късмет, още тази 
вечер ще нощуваш другаде. Прелисти на 2! 


359. 

Развълнувано се втурваш с нея към къщи. Докато прекосяваш парка една 
кола пресича пътя ти и едва не те удря. От нея изскачат двама полицаи и 
застават до тебе. 

- Мога ли да се поинтересувам, от кого бяга младият малцинствен 
господин? - ръчка те единият с гумена палка. 

Не изпитваш никакъв страх, близостта на Ина ти дава изумителна сила. Те 
те разпитват, ти отговаряш, макар и да подозираш, че не си длъжен. Тъкмо 
да си тръгнат, когато единият забелязва, че от джоба ти се подава нещо и 
без дума да каже, просто го измъква оттам - ти се впускаш след подаръка 
за Ина и гумената палка просвистява по ръката ти. Повличат те, за миг ти се 
струва, че е дошъл краят, но те блъскат в колата. Десет минути по-късно 


лежиш на пода в някаква отдалечена килия на районното управление. 
Ритат те, вече нямаш сили дори да викаш. Не знаеш колко време 
продължава, в един момент просто спират. Не успяваш да се изправиш. 
Стенеш, пропълзяваш до вратата и молиш за лекар. 

Полицаите се ослушват, но в края на краищата по настояване на един по- 
млад, викат лекар. Минава половин час докато пристигне. Общо взето се 
поуспокояваш и безизразно отговаряш на въпросите. Лекарят превързва 
раните ти и мрачно пита дали искаш да подадеш сигнал. 

Ако искаш, прелисти на 55! 

Ако не искаш, прелисти на 32! 

Ако искаш да подадеш оплакване, но преди това настояваш да те 
заведат в болница, прелисти на 163! 


360. 
Изгревът те заварва в работилницата, гледаш очарован невероятния по 
размери железен струг. Представа нямаш как работи. По-късно един от 
бригадата ти показва няколко операции и оттук нататък от сутрин до вечер 
действаш като опитен работник. Мястото ти харесва и отново се 
размечтаваш, че ще имаш достатъчно пари за квартира. Прелисти на 118! 


361. 

Телефонираш, обясняваш какво се е случило, после се връщаш и 
продължаваш да следиш събитията. Спорът угихва почти толкова бързо, 
колкото е и избухнал. Навярно са се уморили и затова утихват от само себе 
си. Разпитваш дали има някой наранен, но бездомниците казват, че на 
никой нищо му няма. Докато дойде полиция, всичко е в пълен ред. 
Двамата патрулиращи полицаи задават два-три въпроса и след няколко 
минути си заминават. До сутринта не успяваш да се успокоиш от гледката 
на побоя. Прелисти на 2331! 


362. 
Пет коли затварят на заден ход площадката и от тях с викове изскачат 
ченгетата. В настъпилата блъсканица търсиш спасителен изход, минава ти 
през ум дори да се смесиш сред азиатците. Знаеш, че е невъзможно да се 
избяга и оставаш да лежиш по корем в тревата. Съвсем бавно пълзиш към 
тъмната канавка с надеждата да не те намерят. Полицаите повалят всички 
на земята, крешят, останалите са вече в белезници. 


Хвърли зарчето! Ако се падне 1, 2 или 3, прелисти на 54! 
Ако хвърлиш 4, 5 или 6, прелисти на 384! 


363. 
За най-голяма твоя изненада шефът ви хвали и казва, че "е пратил по 
дяволите оня глупак". 
- Който има малко мозък, той се справя, а тоя нещастник само да издава 
знае. 
Пацо сяда на каса със зеленчуци и тихо допушва цигарата си. Вие 
притеснено стоите изправени, после той си тръгва. Похвалата подобрява 
настроението и се сприятелявате. Твоят приятел Иван нощува в 
протестантското общежитие. Оказва се, че е само четиридесет и пет 
годишен, а изглежда поне на шестдесет. Разказва за проблемите си, имал 
паническо разстройство. Стигал е до сърдечна криза, но лекарите го 
отпратили, не му повярвали, казали, че симулира. 
Най-сетне идва краят на работния ден, заработили сте по над двайсет лева 
на човек. Надяваш се, да имате работа и за следващия ден. 
Хвърли зарчето! Ако се падне 5 или 6, прелисти на 314! 
Ако хвърлиш 1, 2, 3 или 4, прелисти на 138! 


364. 
Без да знаеш защо, но отказваш. Навярно, за да избегнеш ранното ставане. 
Едно от най-големите предимства на "външния свят" е, че можеш да спиш, 
докогато си искаш. Бързо проумяваш, че това са глупости, защото и на 
друга работа пак ще е същото. Но не искаш да се излагаш пред Сун и 
затова не вземаш думите си назад. Той усмихнато те отпраща от антрето. 
Вече нямаш много пари, време е да си намериш работа. Решаваш, час по- 
скоро да свършиш и това. 
Прелисти на 35! 


365. 
Васил се измъква безшумно, а ти вяло се изтягаш в големия фотьойл. 
Зяпаш безразлично състезателни коли на големия плакат от 1983 и 
изведнъж усещаш впитите в тебе три чифта очи. Когато ги разпознаваш, си 
обзет от огромна радост и се хвърляш да прегърнеш братовчедите си. 
Приказвате си до зори, само под въздействието на строгите погледи на 
леля Йола отиваш да си легнеш в стаята на момчетата, изтягаш се на 


завивката и спиш до следобеда на следващия ден. Докато дойдеш на себе 
си, няма и следа от братовчедите ти. Зататрузваш се до кухнята, където 
леля Йола посочва най-напред багажа ти, а след това - вратата. Стоиш с 
пламнало лице, излизаш на коридора. Ходиш напред-назад с надеждата 
чичо Васил да поиска сметка на леля Йола за ненавистта й към тебе. Чичо 
Васил обаче не идва. Преборвайки се със сълзите, напускаш жилището; 
часове наред се разхождаш из града и привечер сядаш на една пейка. Пак 
няма къде да спиш. Изваждаш вчерашния вестник и трескаво започваш да 
телефонираш от първата кабина, която ти се изпречва на пътя. 

Прелисти на 287! 


366. 
- Съжалявам, но имам нужда от сериозен наемател. Дайте ми колкото 
пари имате и до седмица се изнасяйте! - заявява и се врътва на пети. 
Гледаш телевизия до зори, не искаш да мислиш. На другия ден 
мързелуваш. Вечерта отиваш на работа и те спохожда странна мисъл: 
молиш по-възрастния си колега да ти помогне, може пък да има някаква 
идея. Казваш му къде живееш, при кого и какво се е случило с теб. 
Хвърли зарчето! Ако се падне 1 или 2, прелисти на 23! 
Ако хвърлиш 3, 4, 5 или 6, прелисти на 146! 


367. 
Наблюдават те с укорителни погледи, докато се мъчиш да придърпаш 
някакъв ужасно скърцащ метален стол. Георги, ръководителят на групата, 
вади от скута си книга. Чете ромски приказки, говори за дявола. Слушаш го 
отпуснат, само смехът, който долита от съседната група, понякога 
нарушава вниманието ти. Накрая Георги слага книгата настрани и извиква 
на другите, че тръгвате. Смесвате се, опитваш се да завържеш познанства. 
Не предизвикваш ничий интерес и малко обидено си обличаш палтото. 
Ако искаш да се прибереш в квартирата, прелисти на 79! 
Ако отидеш с тях да се забавляваш, прелисти на 273! 


368. 
Излизаш на булеварда, заставаш на ъгъла и махаш на първата, 
преминаваща оттам патрулна полицейска кола. 
Чакаш почтително да слязат. Тъкмо да им кажеш какво се е случило и 
единият ти се разкрешява: 


- Какво си се размахал, ебати? 

Направо онемяваш, за малко да го удариш на бяг. Преглъщаш и 
промърморваш като на себе си, че са те обрали. 

- Кво? Я по-високо бе, мангал! Знаете и да крещите, нали?! Имаш ли лична 
карта? 

Подаваш му документите си. Единият посяга към радиопредавателя, ти 
опъваш стойка и чакаш. 

- Диктувам един индиански номер! - чуваш откъм колата; не разбираш и 
дори се усмихваш. Разглеждаш колана на полицая: пистолет, гумена палка, 
белезници. 

Пъха в ръката ти документите и ти казва, че си свободен: 

- Засега, искам да кажа - добавя. 

Прелисти на 202! 


369. 
Един ден минаваш през Централна гара. Тъкмо се шляеш под 
информационните табла, когато забелязваш, че някакъв мъж с дънки се 
приближава към тебе. Носи спортен сак и приятелски те заговаря. 
- Виждам, че си сам. Не искаш ли да пийнем нещо? Ей тук на ъгъла има 
една кръчма, аз черпя. 
Говори бавно, но е напълно трезвен. Нямаш навика да се запознаваш на 
улицата, но сега наистина би пийнал едно. 
Ако решиш да пиеш с него, прелисти на 321! 
Ако предпочетеш да откажеш учтиво, прелисти на 150! 


370. 
На другия ден приключвате с работата. Майсторът ти дава парите и те 
потупва по рамото. 
- От утре сме на нова работа. Пак някакъв магазин, но този път в Перник. 
Идваш, нали? 
Перник? Тук трябва да се устроиш - няма да правиш нито крачка вън от 
столицата! Ще успееш или тук, или никъде. На сбогуване ти домъчнява и 
се прибираш къщи. Всичко започва отначало. Търсиш работа, може да те 
изгонят и от квартирата. Опитваш се да мислиш за други неща и се сещаш, 
че и тази вечер има нещо в клуба, обещал си да наминеш. 
Ако имаш желание да отидеш, прелисти на 263! 
Ако нямаш, на 296! 


371. 
Обръщаш се и с бързи стъпки поемаш в обратната посока. Превключваш 
на все по-висока скорост. Изходът не е далеч. Гласът на младо момиче 
разцепва въздуха зад теб: Гледайте, там е! 
Обръщаш се. Момичето трябва да е около седемнайсетгодишно и сочи 
право в тебе. Неколцина се спускат подире ти. Поглеждайки често-често 
назад тичаш нагоре по стълбите. Улицата е празна. Бягаш колкото ти 
държат силите. 
Хвърли зарчето! Ако се падне 6, прелисти на 280! 
В останалите случаи прелисти на 242! 


372. 
- Окей! - е плахият ти отговор и стискаш ръката на Ачо. Казва, че ще е най- 
добре да почнеш веднага. Докато прекосявате града му споменаваш за 
грижите, които те тормозят. Пъха в ръката ти сто лева и казва, че с време 
ще му се издължиш. 
- Ще видиш, тук работата се възнаграждава! Купонясваме, беснеем, 
направо е жестоко - крещи. Промъквате се на първия етаж на плесенясала 
сграда. 
- И да си събираш ума, значи, да не вземеш да се дървиш! - съветва те. 
Чука на вратата - та-ти-ти-та - и я отваря. В средата е седнала бръсната 
фигура с кожено яке и слуша въпросите, които се сипят от всички страни. 
Не успяваш ясно да чуеш, но се обръщат към него с нещо като Бундок или 
Мулдок. 
Ако го познаеш и си СИГУРЕН кой е, прелисти на 258! 
Ако не го познаваш, прелисти на 99! 


373. 

Затварят вратата на килията. Двама огромни мъжаги те оглеждат отгоре до 
долу, вътре има и някакво дребно циганче, дето бере душа. Блъскат те в 
ъгъла, разглеждат те мило, поздравяват те с добре дошъл: 

- Сега поне всеки ще си има отделен слуга - радват се, след това единият ти 
нарежда да му изчистиш обувките. В такива случаи можеш да направиш 
едно-единствено нещо: нахвърляш им се и след като стотина пъти са те 
блъскали в земята и ти си станал, уважение пак няма да си извоюваш, но 
поне ще те оставят на мира. Настръхваш и почваш диво да удряш. 
Пребиват те жестоко, ала не могат нищо да направят и те оставят на мира. 
Само дето вечно се заяждат. След няколко дни дори се осмеляваш да 


заспиш. Така минават две седмици, след което те водят на разпит. 
Прелисти на 130! 


374. 
Наричат роднината Капитана, вечно разказва вицове, а хората му 
услужливо се смеят. Изрежда ги набързо цените: мед два лева, бронз един 
и петдесет, алуминий - един и двайсет. Оплаква се, че бизнесът не върви и 
половината от работниците му са в пандиза. Казват, че най-опасно било, 
докато почувстваш нещата за пръв път. При първия голям удар усещаш 
вкуса и след това не можеш да спреш, даже и да те затворят. Излязат ли и 
започват отначало, защото това са големи пари. Останалите разказват 
разни затворнически истории, ти се отдръпваш настрани и ги слушаш. 
Капитана се разпорежда, Сашо, който е пенсиониран по болест, ти дава 
знак да го последваш. Прелисти на 215! 


375. 
Мъжът излиза напред, хвърля лопатата и пита какво си работил досега. 
Започваш да изброяваш. Мъжът слуша мрачно, след това заявява, че си 
подходящ, 
- До една седмица се открива един нов приют за бездомници и можете да 
му станете домакин. Не е кой знае каква кариера. Съгласен ли сте? 
Мълчиш, защото ще трябва да се товариш и с чуждите грижи. Въздишаш, 
кимаш в знак на съгласие и, разкъсван от колебания, се отправяш към 
къщи. Работа си намерил, но не и пари, а хазайката сигурно днес ще си 
поиска наема. Прибираш се и едва си седнал, когато се позвънява. 
Хазайката стои на вратата и говори нещо за растящите цени на 
лекарствата. Познаваш я и знаеш какво означава това. Прелисти на 69! 


376. 

Лекарят вижда, че си борбена натура и те насърчава. Казва, че като ти се 
пооправиш още малко, ще те включи в някоя терапевтична програма. 
Кимаш, но единственото ти желание е да се измъкнеш час по-скоро оттук. 
Минават месеци, докато осъзнаеш: няма да можеш да се пребориш сам. 
Видът на напълно деградиралите пациенти ти дава сила и се записваш в 
една от групите. 

Там животът ти постепенно се променя. Обработвате градините в 
стопанството на фондацията, разговаряте, отправяте молитви към бога. 


Харесва ти, намираш приятели и приятелки. Не е лесно да се излезе и 
оттук, а който успее, се връща към наркотиците и след това вече не го 
връщат гука. Чувстваш, че мястото създава сигурност и макар да изпитваш 
страх от външния свят, жадуваш за живота там. Това е краят на твоето 
приключение. 


377. 
С цената на огромни усилия се вземаш в ръце. Измъчван от вечно 
неразположение, все пак се стараеш да си придадеш човешки външен вид. 
Работиш като луд, вършиш всякаква работа, за да събереш пари за 
уреждането на документите и за самолетния билет. Два месеца по-късно в 
сравнително добро здравословно състояние и прилично облечен отиваш в 
посолството. 
Хвърли зарчето! Ако резултатът е 6, прелисти на 107! 
В останалите случаи прелисти на 334! 


378. 
Братлето, ръководителят на дресьорите, преглежда клетките и изкарва 
животните на двора. Поне десетина кучета се спускат към тебе, скачат 
весело и лижат ръката ти. 
- Ей, ти да не би да си от месокомбината? - смее се Братлето и ти несмело 
му се усмихваш. 
Работното ти време е до десет часа, помагаш и на тях. Всички те 
наблюдават безмълвно, никой не изрича лоша дума и ти все по-доверчиво 
се движиш сред тях. Към девет и половина шефът те вика да пиете кафе. 
Прибираш се около обед и веднага заспиваш. Вечерта си отново в базата. 
През нощта не се случва нищо особено. На сутринта посрещаш спокоен 
пристигащата група. 
Хвърли зарчето! Ако се падне 1, 2 или 3, прелисти на 214! 
Ако хвърлиш 4, 5 или 6, прелисти на 351! 


379. 
Малко се поотпускаш, вече дни наред никой не те е търсил. Вярно, че си 
напуснал квартирата и си продал мобилния си. Отново започваш от нулата, 
но поне си натрупал опит. За хотел нямаш пари и знаеш, че единственото 
решение е приюта за бездомници. Прелисти на 198! 


380. 
В приюта трудно можеш да познаеш циганина: всички лица са потъмнели. 
От студа, от алкохола или просто от мръсотия. Невъзможно е да се отгатне 
възрастта, а понякога дори и пола. Мнозина седят край входната врата, 
понеже вътре пускат чак привечер. Прочиташ правилника за вътрешния 
ред, нищо особено. Пристига шефът на заведението, пред когото всеки е 
заставал поне веднъж с проблема си. Ти също му 
разкриваш своя: нямаш къде да спиш, надяваш се да те настани. 
Хвърли зарчето! Ако се падне 1 или 2, прелисти на 137! 
Ако резултатът е три или повече, прелисти на 25! 

381. с 
Твоите хора оглеждат терена: 
обирът може да стане. 
Вечерта влизат и до другия 
ден на обед стоката е вече 
пласирана. Купувачът малко 
се противи, понеже 
собственикът му бил приятел, 
но предложената цена в 
крайна сметка го убеждава. С 
парите от > печалбата > си 
сменяш колата и дори си 
позволяваш кратка ваканция. 
Връщаш се освежен и отиваш 
при шефа. 
Прелисти на 255! 


382. 

В книжарницата - по познатия ти вече сценарий - през минута те питат 
какво ще обичаш и дали не искаш да си оставиш чантата на касата. Няма 
как да реагираш, понеже малко са книжарниците, в които можеш да 
намериш накуп всичко, което ти е нужно. А и без това не можеш да 
накупиш всичко, струва цяло състояние, остава библиотеката. Разгръщаш 
страниците с наслада и се ужасяваш от огромния материал, който трябва 
да се научи. Прелисти на 350! 


383. 
Сградата е без мазилка и е толкова тъмно, че стигаш пипнешком на двора. 
Апартамент 3 на партера, шепнеш си окуражително и несмело натискаш 
звънеца. Вратата се отваря почти веднага и пред тебе застава млада и 
адски дебела жена. 
- Вие ли искате да наемете квартирата? - и те поглежда малко неловко. - 
Елате да я видите! Мъжът ми сега ще дойде. 
Първото, което виждаш е хлебарка, която си проправя път между няколко 
консервни кутии. Квартирата се състои от малка стая и кухненски бокс. 
- Клозетът е в дъното на коридора! - изрича дълбок мъжки глас зад тебе. 
-- Казвам се Палто Раев, жилището е мое - казва и разтваря широко ръце. 
Това е най-тъмнокожият циганин, който някога си виждал. Сто и петдесет 
лева плюс режийните. - Майко, какво е капарото? 
Жената те измерва с погледи се усмихва. 
- Два месеца в аванс. Сега трябва да се плати. Мебелите са в мазето. 
Мъжът ми ще помогне за гардероба! 
Докато мъкнеш мебелите, си блъскаш глава как да подредиш първата 
квартира в живота си. Даваш им парите и те се прибират в съседното 
жилище. Слагаш всяко нещо на мястото му и се изтягаш върху мухлясалия 
дюшек, усмихваш се и си мислиш за дома. Всичко дотук е много 
вълнуващо. 
Весело излизаш и се отправяш към денонощния на булеварда. Докато 
пресичаш двора, едва не се блъскаш в някакъв азиатец. Още преди да си 
изрекъл каквото и да било, той те поздравява и започва да говори: 
- Вие ли нов наемател? Палю каза тук живееш, каза нямаш работа. Искаш 
да работиш при мен? Ако искаш, ела на втори етаж сега, ако не е добре, 
утре сутрин и ще говорим! 
Ако искаш да разговаряш с Сун, прелисти на 9! 
Ако не искаш да работиш при него, прелисти на 45! 


384. 
Скриваш се в бурените и молиш небето да се смили над тебе. Минават 
часове, докато околността отново утихне. Трепериш и, въпреки че нощта е 
хладна, целият си плувнал в пот. Не искаш да проиграеш огромния си 
късмет и, далече от пътя, потъваш в гората. Бягаш през гъсталаците. Чак 
призори стигаш до някакъв път и селище, откъдето се качваш на автобуса 
за София. Дълго наблюдаваш сградата, не забелязваш нищо съмнително и 
предпазливо се качваш в квартирата си. Вратата е отворена, а нещата ти са 
разхвърляни. Не знаеш дали са били полицаите или твоите хора, но 


незабавно трябва да изчезнеш. Дните ти минават, изпълнени със страх от 
полицията и от гнева на твоите хора. С огромен късмет успяваш да 
намериш една стая, обещаваш на хазаите да платиш на следващия ден. 
Прелисти на 61! 


385. 

Събота е, ставащ на обед. Почти нямаш спомен за изминалата нощ. Ще ти 
се да прекараш уикенда по-кротко, но имаш да уредиш някои неща. 
Трябва да си купиш нов панталон, защото се е наложило да работиш със 
собствените си дрехи. Обещали са ти след два месеца да ти дадат работни 
дрехи, но ще ти ги удържат от заплатата. Старателно се миеш, дояждаш 
останалата храна и се обличаш. Бързаш да излезеш, преди да е дошла 
хазайката; всеки ден се отбива, обхожда жилището и оглежда всичко. 
Вземаш си парите и излизаш. 

Преди два дни си се запознал с едно съседско момиче. Докато сте 
разговаряли, тя неочаквано те целува. Вечерта дълго време сте останали 
заедно, много се харесвате, даже си й дал малко пари назаем. Сега обаче я 
виждаш на стълбището да се прегръща с някакъв мъж. Бързо минаваш 
край тях без да поздравиш и чуваш как се изсмиват. Прелисти на 179! 


386. 

Непрекъснато ти се сменя настроението, сигурно е под влияние на 
алкохола. Ту се заяждаш, ту отчаяно търсиш компания, най-вече си 
подвластен на мисълта как ще си набавиш следващата доза концентрат. 
Една нощ обаче се случва нещо странно. Пружината на леглото на чичо 
Йово изскърцва и чуваш отдалечаващия се шум на бягащи стъпки. Най- 
напред ти се струва, че халюцинираш, напоследък често ти се случва. 
Забелязваш, че палтото ти е изчезнало. В него са били парите ти и всички 
документи. Цял миг се взираш тъпо в нищото, след това започваш да 
крещиш. Прелисти на 117! 


387. 
Мишо в крайна сметка не идва с вас, поверява ръководството на единия от 
мъжете, Коларя. Той е странен тип. Когато преговаря с работодателя се 
бори като тигър, но на строежа не можеш да го накараш да повдигне дори 
една шпакла. Седи, прегърнал ракиената бутилка и на половин минута 
повтаря, че всичко е говна и помия. Прекарваш вечерта заедно с 
бригадата, пиете без мярка и крещите чак до зори. 


- Вино, бира, водка, коняк, ракия - смее се Коларя, когато на другия ден те 
кара да му дъхнеш. Щастливо пропиваш с тях и следващата вечер. Добре 
печелиш от зидарството, но не можеш нищо да заделиш, засега нямаш 
никакъв шанс да отидеш на квартира. Всяка вечер се натрясквате, кикотите 
се, Вдигате врява, харесва ти да си пиян. 

Прелисти на 5! 

388. 
Нямат никакъв шанс да докарат работата до съд. Една седмица се 
възстановяваш, Булдог ти казва, че при него няма много възможности. 
Решаваш да си по-предпазлив и се заемаш с нови задачи. 
Прелисти на 134! 


389. 

Изскачаш от сградата и неколцина се втурват след тебе. Там спорът 
продължава, мъж на средна възраст започва да те блъска, страх ге е, че ще 
се стигне до бой. За късмет, идва пасторът, успокоява насъбралите се и ти 
успяваш да разкажеш какво точно се е случило. Пасторът те изслушва 
внимателно и връща богомолците в храма. Съветва те да го изчакаш 
спокойно, докато свърши и ще разговаряте. Казваш му, че не ти е приятно 
да се върнеш пак там и той те завежда в малко помещение - може да еи 
учебна стая - ити дава нещо за четене, за да не скучаеш. 

Прелисти на 151! 


390. 

Най-сетне безпомощен се обръщаш към Ина. Тя те приема отново. 
Впоследствие си даваш сметка, че в противен случай би пропаднал. 
Следващите седмици са адски трудни, не те оставя на мира с ученето, но 
макар и изцеден, полагаш зрелостните изпити. Чувстващ се изключително 
горд, този успех възстановява и душевното ти равновесие. Отново си 
пълен с енергия, но все пак си позволяваш малка почивка. 

Прелисти на 176! 


391. 
Тряскаш главата си с все сила и от това леко изтрезняваш. Излазваш изпод 
масата и след като се обясняваш накратко, поемаш към изхода. На вратата 
за малко не рухваш. Новите ти приятели идват, помагат ти, усещаш по 
дрехите си как те опипват с ръце. Блъскат се няколко пъти в тебе и 
разочаровано си тръгват. Тръгваш и ти, оставяйки зад себе си джебчиите. 
Вървиш известно време пеша, след това за пръв път в живота си хващаш 
такси, за да се прибереш вкъщи. 
Отпускаш се на леглото и потъваш в дълбок сън. На другия ден купуваш 
няколко вестника с малки обяви и се заемаш да си търсиш квартира. 
Прелисти на 2! 


392. 

Господин Учителят провежда часовете си в парка; който ги посещава, му 
дава за уроците малко пари или храна. Помага му едно ромско момиче, 
студентка: Ина, някогашна ученичка на Господин Учителя. Идва често и 
преподава предимно литература. По време на часовете непрекъснато 
зяпаш в нея и упорството ти дава резултат. Ина също ти отделя все по- 
голямо внимание. Трудно ти е да повярваш, че такова момиче въобще те е 
забелязало. След една вечер, прекарана заедно в разговори, я прегръщаш 
и я целуваш. Имаш чувството, че са се сбъднали всичките ти мечти и си 
готов на всичко, само и само Ина да остане завинаги с теб. 

Прелисти на 233! 


393. 

Един от работниците по поддръжката те развежда с малкия трактор и ти 
показва цялото гробище. Тук ще работиш като портиер, както изглежда, 
изискванията не са големи. Ученето ти харесва все повече, но очакваш 
зимната ваканция с детско нетърпение. По време на празниците си 
оставал винаги в дома, но пак ти се е предавало вълнението на трескавото 
приготовление. Това е първата Коледа, която ще прекараш в нещо като 
собствен дом! Почти за нищо друго не можеш да мислиш, освен как 
двамата с Ина украсявате коледната елха. 

Хвърли зарчето! Ако се падни три или по-голямо число, прелисти на 237! 
Ако хвърлиш по-малко от три, прелисти на 86! 


394. 
- Ехоо! Има ли някой тук? - викаш през дворната врата. Вратата отваря 
селянин с гумени ботуши. Държи в ръката си лейка и пита какво искаш. 
- Да работя! - отговаряш самоуверено на загорелия селянин, който 
опръсква краката ти с лейката. 
- Какво искате? - задава ти отново въпроса си. Размахваш обявата във 
вестника и започваш да обясняваш. Старецът се разхилва с беззъбата си 
уста. 
Прелисти на 260! 


395. 
На вратата на квартирата е закачена бележка "Обадете ми се при първа 
възможност". Познаваш почерка на хазайката и отиваш при нея. Представа 


нямаш какво толкова спешно има да ти казва, след като почти всеки ден я 
срещаш на стълбището. Кима с глава и смутено отваря вратата. 
Поздравяваш и питаш какво е станало. 

- Ами, млади човече! - казва и дращи с мръсния си нокът по стенния 
календар. - Вчера трябваше да платите, а то вече стана днес. 

Оправдаваш се, наистина си виновен, защото си забравил, но още сега 
можеш да й дадеш парите. Обещаваш, че повече няма да се повтаря и 
въобще, става въпрос само за един ден. Казва, че те разбирала и адски 
съжалявала, но така сте се били разбрали предварително, а и вече не 
можело нищо да направи, защото е обещала квартирата на друг. 

Минават няколко мига, докато успееш да си поемеш отново въздух, 
опитваш се да изясниш ситуацията. Ядосан си, но го удряш на молба, ала 
хазайката е непреклонна. 

- Утре трябва да напуснете. Съжалявам. А и онази чаша. 

Чашата си счупил през първата седмица и си я платил още същия ден, дал 
си й два лева. Нищо не действа и ти безпомощен се оттегляш в стаята, 
която вече не е твоя. 

Прелисти на 303! 


396. 

Работата в склад не е лоша. В дома за деца нощният дежурен беше 
едновременно и склададжия и всички го обичаха. С тебе също бе .много 
мил, наричаше те "момченцето ми", вярно, че така казваше и на другите. В 
приемната е пълно с хора, обявени са доста работни места. С кандидатите 
се занимава някаква жена, на която виси табелка "Люба" и нарича себе си 
заместник-мениджър "Човешки ресурси". Ти също се вреждаш и казващ, 
че кандидатстваш за работа в склада. Иска ти документите и казва да 
седнеш, ще те повикат. По-късно влизаш в стаята, където се срещаш и с 
техническия директор. Поставя ти няколко въпроса. Излизаш и чакаш в 
коридора да те повикат. 

Прелисти на 313! 


397. 
Вярата те е напуснала, вече за кой ли път отиваш сутрин на борсата. Щом и 
от работа на черно не можеш да преживееш, интересно как въобще би 
могъл да се издържаш. Настъпващият бавно студ те изпълва с истински 
ужас. Пристигаш и зиморничаво заставаш при другите. Идват някакви 
мъже. Чакащите за работа, сред тях и ти, вяло се приближават, за да 


чувате. Единият търси бояджии, другият хора за товарене на чували. С око 
на познавачи оглеждат всички, останалите крещейки привличат 
вниманието върху себе си. Избират някакъв брадат тип, след което и 
двамата посочват към тебе. 

Ако искаш да боядисваш, прелисти на 76! 

Ако предпочиташ да пренасяш, прелисти на 216! 


398. 
Приятелите ти те свързват кажи-речи с всеки, който би могъл да те заведе 
при пласьорите на едро, но никой не иска да търгува с един бездомен 
циганин. Парите ти свършват и отново се връщаш към изходната точка. По 
приютите не те пускат заради странното ти държане и необичайното ти 
обкръжение. Външността ти е занемарена, концентрирал си се единствено 
върху набавянето на пари за дрога. А пари винаги се намират. Чантичката 
на самотна лелка, забравена чанта, кражби по магазините и една обрана с 
бандата аптека, ти помагат да се задържиш над водата. 
Почти не си на себе си. Ставаш все по-див и непредвидим, губиш престиж 
дори сред твърдите наркомани. Изпаднал си в голяма беда. 
Хвърли зарчето! Ако се падне 1, 2 или 3, прелисти на 306! 
Ако хвърлиш 4, 5 или 6, прелисти на 135! 


399. 

Питаш колегите си дали може да се поиска аванс и те ти казват да опиташ. 
Собственикът идва всеки следобед и се разхожда спокойно между 
машините. Останалите знаят, че се страхуваш, и за да ти помогнат те 
блъскат в него, когато за момент не си нащрек. Разсмиват се и се скриват 
зад машините. Шефът знае, че нямаш вина, но ти току се оглеждаш, 
търсейки виновника и се опитваш да докажеш невинността си. Най-сетне 
изплюваш камъчето и казваш какво искаш. Той мърмори нещо -- знае той, 
че не е лесно да си разпредели човек заплатата - после изважда дебела 
пачка с пари и изважда оттам искания аванс. Благодариш му, по-късно ще 
се ядосваш защо не си поискал повече, щом така лесно дава. 

Прелисти на 29! 


400. 

Издържаш и продължаваш да се бориш. Напредваш с едва забележимо 
темпо, но цениш всяка задача, която ти е поставена. Ражда ти се син, а на 
следващата година и момиченце. Те ти дават сили, след работа тичаш 
вкъщи и до вечерта играеш с тях, в такива моменти си щастлив. Изпълват 
те с надежда, но и страхът, който изпитваш е заради тях; продължаваш да 
се бориш. 

Това е краят на твоето приключение. 


ФФ. 


В тази книга Ти си 
главният герой. С малко 
късмет, ще оформяш 
съдбата си сам, ще 
решаваш с кого да се 
сприятелиш, накъде да 
поемеш. Твоята смелост, 
мечти и фантазия ще 
направляват историята. 
Представи си, че си 
ромско момче, потопи 
се в неговото ежедневие 
и оцелявай в условията, 
в кошто то оцелява. 
Опознай света, в който 
живееш, през неговия 


поглед. 

